**Tartalom**

[ÁPOLÁS ÉS BETEGELLÁTÁS ALAPKÉPZÉSI SZAK 2](#_Toc440891671)

[EGÉSZSÉGÜGYI GONDOZÁS ÉS PREVENCIÓ ALAPKÉPZÉSI SZAK 30](#_Toc440891672)

[EGÉSZSÉGÜGYI SZERVEZŐ ALAPKÉPZÉSI SZAK 45](#_Toc440891673)

[ORVOSI DIAGNOSZTIKAI ANALITIKUS ALAPKÉPZÉSI SZAK 56](#_Toc440891674)

# ÁPOLÁS ÉS BETEGELLÁTÁS ALAPKÉPZÉSI SZAK

1. **Az alapképzési szak megnevezése:** ápolás és betegellátás (Nursing and Patient Care)
2. **Az alapképzési szakon szerezhető végzettségi szint és a szakképzettség oklevélben szereplő megjelölése:**

- végzettségi szint: alapfokozat (baccalaureus, bachelor; rövidítve: BSc fokozat)

- szakképzettség:

1. ápoló

2. dietetikus

3. gyógytornász – fizioterapeuta

4. mentőtiszt

5. szülésznő

- szakképzettség angol nyelvű megjelölése:

1. Nurse

2. Dietitian

3. Physiotherapist

4. Ambulance Officer (Paramedic)

5. Midwife

- választható szakirányok: ápoló, dietetikus, gyógytornász, mentőtiszt, szülésznő

- a gyógytornász szakirányon felvehető specializáció: ergoterápiai szakismeret

1. **Képzési terület:** orvos- és egészségtudomány
2. **A képzési idő félévekben:** 8 félév
3. **Az alapfokozat megszerzéséhez összegyűjtendő kreditek száma:** 240 kredit

- a szakorientációja: kiegyensúlyozott (40-60 százalék)

- a szakdolgozat elkészítéséhez rendelt kreditérték: 20 kredit

- intézményen kívüli összefüggő gyakorlati képzés minimális kreditértéke: 10 kredit

- a szabadon választható tantárgyakhoz rendelhető minimális kreditérték: 12 kredit

**-** a szakirányhoz rendelhető minimális kreditérték**:** 120 kredit

**6.A szakképzettség képzési területek egységes osztályozási rendszer szerinti tanulmányi területi besorolása:** 723

**7.** **Az alapképzési szak képzési célja, az általános és a szakmai kompetenciák:**

A képzés célja ápoló és betegellátó szakemberek képzése, akik az egyén, a család, a közösség és a társadalom egészségvédelméről és az egészség helyreállításáról, valamint az egészségügyi és szociális ellátásról szerzett ismereteik alapján képesek az egészségügyi és szociális ellátás valamennyi szintjén a megelőző, gyógyító, gondozó és rehabilitációs munkában önálló felelősséggel részt venni. Kellő ismerettel rendelkeznek a képzés második ciklusában történő folytatásához. A végzett szakemberek az alábbiakban felsorolt feladatok ellátásával kapcsolatos képességeit azon országban, intézményben alkalmazhatja a gyakorlatban is, ahol az érvényes jogszabályok, irányelvek, protokollok ezt lehetővé teszik. Felkészültek tanulmányaik mesterképzésben történő folytatására.

**Az elsajátítandó közös szakmai kompetenciák**

**Az ápoló és betegellátó szakemberek**

* + 1. **tudása**

- Részletesen ismeri a szervezet biokémiai felépítését, törvényszerűségeit, a különböző alkotóelemek funkcióját, a biokémiai szabályozási valamint az anyagcsere folyamatokat.

**-** Részletekbe menően ismeri a szervrendszereket felépítő struktúrákat, a szervrendszerek mikroszkópos és makroszkópos felépítését, a képletek felszíni struktúráit, a szervezet élettani és kóros működését molekuláris-, sejt-, szervek-, szervrendszerek szintjén, ismeri azok szabályozását, és a szervezetben lejátszódó kóros folyamatok kóroktanát.

**-** Ismeri a betegségek jellegzetes makro-mikroszkópos, strukturális elváltozásait.

**-** Ismeri a diagnosztikai módszerek fizikai hátterét, működési elvét, valamint az egyes szervrendszerek és bizonyos biológiai folyamatok működésének fizikai hátterét.

**-** Ismeri a terápiás környezet sajátosságait, a különböző ágytípusok, ágyhelyzetek, testhelyzetek, kényelmi eszközök mobilizációs eszközök és eljárások hatásait, indikációs körét és a kivitelezés menetét.

**-** Ismeri a fájdalomcsillapítás anatómiai és élettani alapjait, valamint a különböző fájdalomcsillapítási módokat.

**-** Ismeri a fiziológiás szükségletek kielégítésének alapjait.

**-** Ismeri az egészségügyi dokumentáció alapjait.

**-** Ismeri az asepsis-antisepsis, nozokómiális surveillance fogalmait, a szelektív hulladékgyűjtés lényegét és menetét.

**-** Ismeri a vitális paraméterek mérésének indikációs körét, a beavatkozások és a kapott eredmények értékelésének menetét (beleértve a köpeny és magtemperatúra, láztípusok, légzésszám- minta- típusok, pulzusszám és qualitások, pulzusdeficit, non-invazív méréssel az artériás vérnyomás meghatározását), ismeri a higiénés szükségletek kielégítésének elemeit (beleértve az alkalmazandó eszközöket, eljárásokat és indikációs kört).

**-** Részletesen ismeri a kommunikáció alapelemeit, formáit, irányait, csatornáit, az életkornak megfelelő kommunikációs stratégiákat, a problémafeltáró és problémamegoldó, valamint ösztönző kommunikáció jellegzetességeit.

**-** Ismeri a személyiség fogalmát, a személyiség tipológiákat, az érett személyiség jellemzőit, az önismeret és önértékelés aspektusait, az egészségpszichológia alapjait, a különböző életszakaszok fejlődés lélektani alapjait, a konfliktusok fajtáit, okait.

**-** Részletesen ismeri a terapeuta munka alapelveit, jellemzőit, intervenciós szintjeit; az ápolási és betegvezetési folyamat összefüggéseit, a betegvezetés elméleti alapjait, formáit, a paramedikális tanácsadás szintjeit, készségeit és stratégiáit; személyiségének és szakmai felkészültségének folyamatos, tervszerűen tudatos fejlesztésének lehetőségeit.

**-** Átfogóan ismeri a pszichológia vizsgálati területeit, módszereit, a pszichológia legfontosabb irányzatait, tudományterületeit, illetve ezek alapproblémáit.

**-** Ismeri az etikai alapfogalmakat, az etikus betegellátás jellemzőit, hazai viszonylatban az egészségügyi rendszerben előforduló etikai problémákat és azok lehetséges megoldási lehetőségeit, alternatíváit.

**-** Széleskörűen ismeri a jogi alapfogalmakat, a jogszerű betegellátás jellemzőit, hazai viszonylatban az egészségügyi rendszerben előforduló jogi problémákat és azok lehetséges megoldási lehetőségeit, alternatíváit, valamint a kliensek és az ellátást végzők jogait és kötelezettségeit.

**-** Részletesen ismeri a demográfiai alapmutatókat, a népesség egészségi állapotát jellemző epidemiológiai mutatószámokat, a főbb népbetegségek gyakoriságát, rizikófaktorait, a népegészségügyi törekvéseket, tevékenységi köröket, a szociológiai, egészségszociológiai elméleteket és szemléletmódot, ismeri az egészségmegőrzés és - fejlesztés szociológiai, egészségszociológiai megközelítését.

**-** Ismeri a szociális ellátás különböző formáit és a szociális gondoskodás aktuálpolitikai irányait.

- Ismeri az addikciók pszichés és fizikális alapjait, a leggyakoribb típusait, az önsegítő programok és csoportok jelentőségét és egyéb kezelési lehetőségeket, a deviáns viselkedési formákat, és azok lehetséges integrációs/kezelési megoldásait.

**-** Átfogóan ismeri az egészség és az egészségfejlesztés fogalmait, módszereit, holisztikus szemléletét, az egészségfejlesztő tevékenységeket, az egészségfejlesztés modelljeit, valamint az egészség-tanácsadás lényegét.

- Ismeri a gyógyszertan alapfogalmait, a leggyakoribb megbetegedések kapcsán a gyógyszeres terápia hatásmechanizmusait, szövődményeket, mellékhatásokat, a különböző gyógyszerformák alkalmazását, ennek eszközrendszerét.

**-** Ismeri a pedagógia fogalmait, jellegzetességeit, történetiségét, a nevelés módszereit, valamint az aktuális törvények alapján ismeri a közoktatás, a szakképzés és a felsőoktatás szabályozását.

**-** Szakterületének megfelelően ismeri az akut és krónikus megbetegedések ellátásával kapcsolatos betegedukációs feladatokat, és a hatékony betegoktatás felépítésének jellegzetességeit.

**-** Átfogóan ismeri a bizonyítékokon alapuló ápolás/orvoslás szemléletét, a kutatás, irodalomkutatás folyamatát, az adatgyűjtési módszereket, az adatbázis készítésének menetét, a statisztikai programokat, az egyváltozós statisztikai eljárásokat, az eredmények értelmezésének, értékelésének menetét, kritikus gondolkodással bír.

**-** Ismeri a legfontosabb életmentési feladatokat, a leggyakrabban előforduló egészségkárosodások esetén szükséges teendőket a mindenkor hatályos ajánlásoknak megfelelően, az alapszintű életmentő beavatkozásokat (BLS) és eszközöket.

**-** Ismeri a menedzsment alapvető fogalmait és feladatait, az ellátórendszer szereplőit és azok tevékenységi körét, hatáskörét, átfogó elméleti ismeretekkel rendelkezik az egészségügy gazdasági, vezetési és szervezési technikáira vonatkozóan, részletesen ismeri a humánerőforrás gazdálkodás alapjait, a minőség fogalmát valamint annak alkalmazási, mérési és fejlesztési lehetőségeit az egészségügyben.

**-** Részletesen ismeri a közegészségtan-járványtan tárgyát, feladatait, felosztását, módszereit, a munka-egészségtan alapfogalmait, a megelőzés lehetőségeit, a környezet hatását az emberre.

**-** Részletesen ismeri a mikrobiológia tárgyát, feladatait, felosztását, a mikrobák felosztását, és mindazon jellemzőit, amelyek lényegesek a fertőzések kialakulásában.

**-** Széles körűen ismeri a mikroorganizmusok, mint kórokok kimutatásának és elpusztításának lehetőségeit, a mintavétel szabályait, a mintavétel módját.

**-** Átfogóan ismeri az egészségügyi informatika alapfogalmait, az operációs rendszereket, a szövegszerkesztő és táblázatkezelő programokat, az egészségügyi informatikai alapadatok feldolgozásának módszereit, a kapott eredmények prezentálását, továbbá az adatbázisokat, kódrendszereket.

**-** Részletesen ismeri a saját szakterületén alkalmazott egészségügyi dokumentáció vezetésének, kezelésének előírásait, valamint az adatszolgáltatással összefüggő szabályokat.

**-** Ismeri a munkavégzésre vonatkozó munkabiztonsági és munkaegészségügyi követelményeket, tűzvédelmi előírásokat, a mindenkori hatályos törvényi előírásokat, és az uniós szabályokat, ismeri a munkavállaló egészségét, és biztonságát veszélyeztető kockázatokat, és a munkaeszközök biztonságos használatát.

**-** Ismeri az egészségtudományi szakterület szakmai szókincsét anyanyelvén, valamint latin nyelven (orvosi latin).

* + 1. **képességei:**

**-** Képes az egészséget károsító tényezőket felismerni, az élettani és kóros működések egymástól való elkülönítésére, kompetencia szintjének megfelelő lépéseket vagy javaslatot tenni a megoldásra.

- Képes gyakorlati munkája során alkalmazni ismereteit a jellegzetes patológiai eltérések, elváltozások kapcsán.

- Képes megérteni a betegellátás során a gyógyszertan, a klinikum, a diagnosztika és a terápia összefüggéseit és mindezek ismeretében képes szakterületének megfelelően szakdolgozói feladatainak ellátására.

- Képes a gyakorlati tevékenységébe megfelelően integrálni a biofizikai- és egészségügyi műszaki ismereteket, valamint képes alkalmazni ezeket a diagnosztikus vizsgálati eljárások és terápiás eszközök használata során.

- Képes az aspesis-antisepsis szabályai és a nozokómiális surveillance kritériumai, valamint a szelektív hulladékgyűjtés szabályai szerint a munkafolyamatokat ellátni, valamint képes a higiénés szükségletek kielégítésével kapcsolatos (az intézményben alkalmazandó eszközök, eljárások) feladatok ellátására.

- Képes a megfelelő ágytípus, ágyhelyzet, testhelyzet, kényelmi eszközök, betegmozgatási és mobilizációs eszközök/eljárások megválasztására és alkalmazására.

- Képes a vitális paraméterek megfigyelését (beleértve a köpeny és magtemperatúra, láztípusok, légzésszám- minta- típusok, pulzusszám és qualitások, pulzusdeficit, non-invazív méréssel a vérnyomás meghatározását) önállóan kivitelezni, a kapott eredményeket értékelni.

- Képes a fizikális lázcsillapítás kivitelezésére.

- Képes a fájdalom felmérésére és a fizikális fájdalomcsillapítási eljárások alkalmazására.

- Képes adekvát, a partnerhez igazított szakmai kommunikáció folytatására, szóban és írásban is, hatékonyan kommunikál a pácienssel, családdal, közösséggel, az interperszonális készségek révén képes a bizalom kialakítására a pácienssel, családdal, közösséggel.

- Képes a hivatása gyakorlása során a szükséges pszichológiai alap alkalmazására, pszicho-szomatikus szemlélet követésére, képes a beteg-egészségügyi szakember interperszonális kapcsolatában felmerülő problémák adekvát kezelésére, a beteg ember speciális pszichés jellemzőinek felismerésére és alapvető kezelésére.

- Képes átlátni az egészségügyet meghatározó jogforrások rendszerét, azok alkalmazásának szabályait valamint megfelelően alkalmazza a releváns jogi szakkifejezéseket, kompetenciahatárainak megfelelően tájékoztatást nyújt a klienseknek a betegjogokról és azok érvényre juttatásának lehetőségeiről.

- Munkája során betartja az egészségügyi dolgozókra vonatkozó kötelezettségeket, és felismeri felelősségének határait.

- Egyéni és közösségi szinten képes felmérni a lakosság egészségi állapotát, prioritásokat meghatározni, és képessé válik hatékony beavatkozás megtervezésére, végrehajtására.

- Szakterületének megfelelően képes aktívan közreműködni a népegészségügyi kérdések megoldásában, szűrővizsgálatok szervezésében, és kivitelezésében, egészségfejlesztő anyagok készítésében és alkalmazásában, valamint az epidemiológiai ismeretek alapján értékeli adott területen élő lakosság egészségi állapotát és a prevenciós tevékenységek hatékonyágát.

- Képes egyéni egészségtervet készíteni, egészség-tanácsadást végezni és a közösség egészségi állapotának javítása érdekében eredményesen együttműködni a team tagokkal.

- Képes felismerni és megfelelően integrálni az ellátórendszerben az addikcióval küzdő beteget, valamint képes az addiktív viselkedés kialakulásában szerepet játszó rizikó és protektív faktorok elkülönítésére és felismerésére, felismeri a deviáns magatartást és a pácienst a megfelelő ellátórendszerbe irányítja.

- Képes az alkalmazott gyógyszercsoportok indikációjával, hatásmechanizmusával, mellékhatásaival kapcsolatos kliensoktatási és non-invazív alkalmazási feladatok ellátására.

- Képes megválasztani, és alkalmazni a szakterületéhez kapcsolódó pedagógiai ismereteket, módszereket és képes egyéni és csoportos kliens/betegoktatási feladatok ellátására a kliens életkorának, társadalmi státuszának, értelmi és érzelmi képességének, betegségének megfelelően.

- Képes közreműködni bizonyítékokon alapuló, kutatásmódszertani és biostatisztikai ismeretekre alapozott, releváns hazai és nemzetközi kutatások eredményeire támaszkodó, szakterületének megfelelő vizsgálatok elvégzésében és azok prezentálásában.

- Képes alkalmazni azokat az eszköz nélküli és esetenként eszközös beavatkozásokat, melyek a hirtelen bekövetkezett egészségkárosodás esetén a beteg/sérült életét megmenthetik.

- Képes költségérzékeny döntések meghozatalára és a humánerőforrás optimális felhasználására a tevékenységei során.

- Képes középvezetőként hatékonyan közreműködni szervezői feladatok ellátásában.

- Képes a munkáját a bizonyítékokon alapuló ellátás alapelveinek és gyakorlati szempontjainak figyelembe vételével a minőségügyi rendszer előírásai alapján végezni, a minőség javítása érdekében a különböző módszereket, eszközöket összehangoltan alkalmazni.

- Képes mikrobiológiai ismeretei birtokában a fertőző betegségek és járványok megelőzésére, felismerésére.

- Képes a munkavégzése során betartani és betartatni a munkavédelmi, balesetvédelmi és tűzvédelmi előírásokat.

- Képes a munkájához szükséges szakmai nyelvet (orvosi latin) magas szinten művelni.

* + 1. **attitűdje:**

- Elkötelezett az emberi élet védelme iránt.

- Munkája során tiszteletben tartja az emberi méltóságot valamint az alapvető emberi jogokat.

- Döntéseit a szakterület jogi és etikai szabályainak figyelembe vételével hozza.

- Empatikus módon viszonyul a kliensekhez.

- Elkötelezett a minőségi szakmai munkavégzés mellett.

- Fogékony az elméleti tudományok mélyebb megismerésére, a szakterületével kapcsolatos új tudás befogadására, elkötelezett azok gyakorlati alkalmazására.

- Holisztikus, reflektív szemlélettel rendelkezik.

- Törekszik és fontosnak tartja az ismeretek szakszerű átadását.

- Kritikusan, de elfogulatlanul viszonyul saját és mások szakmai tevékenységéhez, nyitott mások véleményének meghallgatására, figyelembevételére.

- Értékelni tud lehetőségeket, mérlegelni tud kockázatokat, alternatívákat és következményeket, képes kompromisszumos megoldásokra.

- Azonosul az erőforrások költségtudatos felhasználásával, nyitott az ellátás minőségének javítását célzó változtatásokra.

- Elkötelezett a munkavédelmi, balesetvédelmi és tűzvédelmi előírások betartásában és betartatásában.

- Nyitott a kapcsolatteremtésre, az együttműködésre, a kommunikációra.

- Munkájának eredményeit szakmai és nem szakmai körök számára hatékonyan tudja kommunikálni.

- Törekszik az önképzésre.

* + 1. **autonómiája és felelőssége:**

- Szakmai fejlődésének tudatos és felelős irányítója, hivatását felelősen, tudományos és gyakorlati megalapozottsággal képviseli.

- Munkáját a szakma etikai normáinak betartásával önállóan vagy team-munkában végzi.

- Vezető szerepet lát el, kezdeményez, önállóan döntést hoz.

- Partneri szinten együttműködik az egészségügyi és szociális ellátórendszer tagjaival.

- Minőségi ellátást végez a szakmai irányelveknek megfelelően.

- Felelősséggel használja intézményeinek erőforrásait.

- Felelősséget vállal saját és az általa vezetett team tevékenységéért, valamint a munkája során dokumentált adatokért.

- Felelősségének tudatában fejleszti a vele kapcsolatba kerülők személyiségét, egészségtudatos magatartását.

- Felelősséggel végez egészség-megőrző/egészségfejlesztő feladatokat.

- Felelősen cselekszik sürgős szükség esetén.

- Munkáját a munkavégzésre vonatkozó munkabiztonsági és munkaegészségügyi követelményeket, valamint a mindenkori hatályos törvényi előírásokat betartva önállóan végzi.

**A szakirányokon szerezhető sajátos kompetenciák**

**Az ápoló**

**a) tudása:**

- Ismeri az asepsis-antisepsis, nozokómiális surveillance fogalmait, a szelektív hulladékgyűjtés lényegét és menetét.

- Széleskörűen ismeri a fizikális állapotfelmérés fogalmát, a betegségek kórismézésében használatos a fizikális, laboratóriumi és modern nukleármedicinális és computeres vizsgálatok alapelemeit, alkalmazási lehetőségeit, indikációit, kivitelezési technikáit, az egyes vizsgálatok korlátait, a vizsgálatok során nyert paraméterek helyes értékelését, az eltérések értelmezését, valamint a különböző állapotfelmérő standard skálákat és ezen skálák alkalmazásának menetét.

- Ismeri a vitális paraméterek mérésének indikációs körét, a beavatkozások és a kapott eredmények értékelésének menetét (beleértve a köpeny és magtemperatúra, láztípusok, légzésszám- minta- típusok, oxigénszaturáció, vénás és artériás/kapilláris mintavétellel vérgáz paraméterek, pulzusszám és qualitások, pulzusdeficit, kapilláris újratelítődési idő, non-invazív méréssel, valamint invazív mérés esetén az artériás és centrális vénás kanülön keresztül a vénás vérnyomás meghatározását).

- Ismeri a betegmegfigyelő monitorok alkalmazásának menetét, a lázcsillapítási eljárások, az Allen teszt, a carotis massage, a Valsalva manőver és a végtagok Doppler áralmás vizsgálatának indikációs körét és kivitelezés menetét, a vénás vérvétel, a vércukorszint mérés, valamint OGTT vizsgálat indikációs körét, eszközrendszerét és a kivitelezés menetét.

- Részletesen ismeri a megbetegedések okát, tüneteit, diagnosztikáját, terápiáját, szakápolástanát, transzkultúrális aspektusait, valamint az ezekkel kapcsolatos betegoktatási feladatokat az ellátás minden szintjén.

- Ismeri a nemzetközi standardoknak megfelelő ápolási folyamat elemeit.

- Széleskörűen ismeri a gyógyszeres terápia indikációját, a hatásmechanizmusukat, szövődményeket, mellékhatásokat és interakciókat, a különböző gyógyszerformák alkalmazását, ennek eszközrendszerét, az egyes alkalmazási helyek esetén az ápolói teendőket, a gyógyszerek dozírozását.

- Átfogóan ismeri a menedzsment és ápolásvezetés szerepét, a team munka szervezésének alapelemeit, valamint ismeri a kliensek egyéni és csoportos oktatására vonatkozó alapelveket.

- Ismeri a higiénés szükségletek kielégítésének elemeit (beleértve az alkalmazandó eszközöket, eljárásokat, folyamatszervezési feladatokat és indikációs kört), a különböző ágytípusok, ágyhelyzetek, testhelyzetek, kényelmi eszközök mobilizációs eszközök és eljárások hatásait, indikációs körét és a kivitelezés menetét.

- Ismeri az EKG vizsgálat indikációs körét, típusait, a kivitelezésük menetét, a főbb ritmuszavarok EKG jeleit, a sürgős ritmuszavarok gyógyszeres és/vagy elektromos terápiájának kivitelezését (cardioversio, defibrilláció, külső pacemaker), a klinikai és biológiai halál jeleit, a BLS és ALS folyamatát, valamint a kardiológiai kórképekkel kapcsolatos szakápolói feladatokat.

- Ismeri az oxigénterápia indikációit, kontra indikációit és veszélyeit, az oxigénterápia és az inhalációs terápia eszközrendszerét.

- Ismeri az eszköz nélküli és az eszközös légútbiztosítási eljárások indikációs körét és kivitelezésük folyamatát és szakápoló teendőit.

-Ismeri a mesterséges lélegeztetési formákat és módokat, és a lélegeztetett beteg ellátásához kapcsolódó szakápolói feladatokat, a légút átjárhatóságát fenntartó beavatkozásokat és azok kivitelezésének menetét (légúti váladékleszívás, mellkasi fizioterápia), valamint a légúti mintavétel indikációs körét és kivitelezésének menetét.

- Ismeri a gyógyszerekkel kapcsolatos előkészítési és adagolási feladatokat, a gyógyszerelés és a gyógyszerfelszívás eszközrendszerét.

- Ismeri az intracutan/subcutan/intramuscularis/intravénás az injekciózás célját, a beadás lehetséges helyeit, a beadás szögét, a szükséges eszközrendszert és a beadás menetét, az infúziós terápia indikációit, céljait, eszközrendszerét (infúziós pumpák, másodlagos, túlnyomásos infúziós terápia) és azok alkalmazását, a cseppszám kiszámításának menetét, az infúziós oldatok típusait, a kanülön keresztül történő gyógyszerelés és vérvétel folyamatát, valamint az EDA kanül alkalmazásának menetét.

- Ismeri a hypodermoclysis, a perifériás vénabiztosítás (short, midline), és az intraosszeális kanül indikációit, jellegzetes punkciós helyeit és eszközrendszereit, valamint a kanülök behelyezésének és alkalmazásának menetét. Ismeri az egyéb centrális vénás kanülök behelyezésének menetét, valamint a kanülgondozási feladatokat.

- Ismeri a fő vércsoportrendszereket, a kompatibilitási vizsgálatok kivitelezésének menetét, a fő vérkészítményeket, a transzfúziós terápiával kapcsolatos előkészítési és kivitelezési, betegmegfigyelési feladatokat, továbbá a transzfúziós terápia lehetséges szövődményeit és az ezzel kapcsolatos ápolói teendőket.

- Ismeri a preoperatív, posztoperatív és intraoperatív vérmentési technikák eszközrendszerét és folyamatát.

- Ismeri a malnutríció tüneteit, a mesterséges táplálás indikációs körét, a mesterséges enterális (gyomorba és vékonybélbe) és parenterális táplálási formákat, módokat, eszközrendszereket a tápszertípusokat, ismeri továbbá a nasogastricus Sengstaken-Blakemore, Linton szonda, és bizonyos postpylorikus szondák alkalmazásának menetét, és a szondák ápolásával kapcsolatos feladatokat, valamint a gyomoröblítés és gyomormosás indikációs körét, eszközrendszerét és kivitelezésük menetét.

- Ismeri a vizeletgyűjtés, a mintavétel, a vizsgálat formáit, indikációit, eszközrendszerét és a kivitelezés menetét, ismeri a hólyag teltségi állapot vizsgálatának menetét, a vizeletinkontinencia formáit, a kapcsolódó diagnosztikus vizsgálatok indikációit és kivitelezésük menetét, prevenciós stratégiáit, az egészségfejlesztési feladatokat, kezelési módjait és az alkalmazható segédeszközöket.

- Ismeri a férfi és női kliens katéterezésének indikációit, a beavatkozás menetét és a katéter gondozási feladatokat, az urostoma és a suprapubicus katéter ápolási teendőit, valamint a betegoktatási feladatokat az önkatéterezés és hólyagtréning kapcsán.

- Ismeri a széklet mintavételi és a székletvér vizsgálatok formáit, indikációs körét, azok eszközrendszerét és kivitelezését, a székletinkontinencia, diarrhoea, obstipatio tüneteit, terápiás és ápolási lehetőségeit (anális eszközök, skybalum eltávolítás, beöntések, bőrápolási teendők, gyógyszeres terápia), és ezek alkalmazásának menetét.

- Ismeri az enterostomák típusait, indikációs körét, a stoma lehetséges helyének kimérését, meglévő stomák ápolási teendőit (Koch rezervoir kezelés, stoma irrigálás, beöntés, fistula-drain kezelés), és az alkalmazható segédeszközöket.

- Ismeri az elsődleges vérzéscsillapítási eljárásokat és az elsődleges sebellátás menetét, a sebtisztítás, a debridement különböző formáinak és a sebkimetszés folyamatát, eszközrendszerét, a varratok, kapcsok, és egyéb szövetegyesítő eljárások alkalmazásának és eltávolításának indikációit és kivitelezését, a kompressziós kezelés, a VAC terápia és a Bioptron lámpa indikációs körét és azok alkalmazásának lehetőségeit.

- Ismeri a nehezen gyógyuló sebek, decubitus és műtéti sebek típusait, valamint azok komplex ellátásának folyamatát, az alkalmazható kötszertípusokat, ismeri a sebváladék mintavétel indikációit és menetét, a draincsövek alkalmazásának, drainpalack cseréjének indikációit és menetét, valamint az ezzel kapcsolatos bőrápolási feladatokat.

- Ismeri az égett beteg bőrápolásával kapcsolatos ápolási teendőket, speciális ágyakat, fürdetési módszereket és a bőrátültetés utáni ápolási teendőket.

- Ismeri a különböző punkciók eszközrendszerét és asszisztenciájának menetét, a hascsapolás és a sürgősségi detenzionálás indikációs körét és a kivitelezés menetét, a különböző punkciók utáni szakápolói feladatokat, és a különböző típusú szívóberendezések működésének lényegét és azok alkalmazását.

- Ismeri a népegészségügyi szolgáltatások kiemelten a szűrővizsgálatok rendszerét és tudományos alapjait, meghatározott megbetegedések (pl.: egyes daganatos megbetegedések) szűrővizsgálatainak indikációs körét (pl.: méhnyakrákszűrés, emlők vizsgálata, prostata vizsgálata – RDV, egyes laboratóriumi vizsgálatok), kivitelezésük menetét és a kapott vizsgálati eredmények értékelésének a menetét.

- Ismeri az egyes megbetegedések kapcsán a vizsgálati/diagnosztikus étrendeket és a gyógyszer-táplálék interakciókat, valamint a betegélelmezési rendszereket.

- Ismeri szakterületének szakmai irányelveit és protokolljait, jogszabályait, nemzetközi standardjait, alapvető paradigmáit és koncepcióit.

- Ismeri szakterületének dokumentációit, azok előállításának, kezelésének szabályait, adatszolgáltatási kötelezettségeinek formáit és módját. Ismeri a szakterületével összefüggő információs és kommunikációs rendszereket.

**b) képességei:**

- Képes az asepsis-antisepsis szabályai és a nozokómiális surveillance kritériumai, valamint a szelektív hulladékgyűjtés szabályai szerint a munkafolyamatokat ellátni és elláttatni.

- Képes mikrobiológiai ismeretei birtokában kórokozótól függően mintavétel alkalmazására.

- Képes komplex fizikális betegvizsgálat, anamnézisfelvétel, betegvizsgálati algoritmusok kivitelezésére, tudatállapot felmérő skálák alkalmazására, egyes laboratóriumi és képalkotó vizsgálatok eredményeinek értékelésére, állapot- és paraméterváltozás észlelésére és megfelelő cselekvésre.

- Képes a vitális paraméterek megfigyelését (beleértve a köpeny és magtemperatúra, láztípusok, légzésszám- minta- típusok, oxigénszaturáció, vénás és artériás/kapilláris mintavétellel vérgáz paraméterek, pulzusszám és qualitások, pulzusdeficit, kapilláris újratelítődési idő, non-invazív méréssel, valamint invazív mérés esetén, az artériás és centrális vénás kanülön keresztül a vérnyomás meghatározását) protokollok szerint önállóan elrendelni és kivitelezni, a kapott eredményeket értékelni.

- Képes a betegmegfigyelő monitorok alkalmazására, a fizikális és gyógyszeres lázcsillapítás, az Allen-teszt, a carotis massage, a Valsalva manőver és a végtagok Doppler áramlás vizsgálatának elrendelésére és kivitelezésére, a vénás vérvétel eszközeinek önálló megválasztására, a beavatkozás kivitelezésére és a kapott eredmények értékelésére, vércukorszint mérés elrendelésére, a szükséges mintavétel kivitelezésére, a mérő eszköz használatára, valamint az OGTT vizsgálat kivitelezésére.

- Képes a megbetegedések okainak, tüneteinek, diagnosztikájának, terápiájának komplex megértésére, az azokkal kapcsolatos kliensoktatási és szakápolási feladatok önálló elvégzésre az ellátás minden szintjén.

- Képes önállóan komplex hazai és nemzetközi standardoknak megfelelő ápolási terv és folyamat összeállítására, az ápolók ezen munkájának irányítására.

- Képes az alkalmazott gyógyszercsoportok indikációjával, hatásmechanizmusával, interakcióival, mellékhatásaival kapcsolatos munkaszervezési, tárolási, kliensoktatási és alkalmazási feladatok ellátására, képes protokollok alapján gyógyszer- és dózisrendelésre.

- Képes komplex vezetői feladatok ellátására, paramedicinális ellátó team munkájának szervezeti egység szintű, valamint az adott kliens egyéni ellátása során történő koordinálására, betegoktatási programok és tájékoztatók kidolgozására.

- Képes a higiénés szükségletek kielégítésével kapcsolatos önálló koordinatív (az intézményben alkalmazandó eszközök, eljárások, folyamatszervezés, az adott kliens esetében a kivitelezés elrendelésére) és közvetlen feladatok ellátására, a megfelelő ágytípus, ágyhelyzet, testhelyzet, kényelmi eszközök, betegmozgatási és mobilizációs eszközök/eljárások megválasztására és alkalmazására, valamint a folyamat koordinálására.

- Képes a klinikai és biológiai halál felismerésére, EKG vizsgálat önálló elrendelésére és kivitelezésére, a főbb ritmuszavarok felismerésére, továbbá az életet veszélyeztető ritmuszavarok megszüntetésére elektroterápiával (automata külső defibrillátor alkalmazása, életet veszélyeztető állapotban defibrilláció).

- Képes önállóan eszköz nélküli és eszközös alapszintű újraélesztés kivitelezésére (BLS), az ALS kivitelezésében történő közreműködésre, valamint képes alkalmazni a kiterjesztett újraélesztés eszközeit és gyógyszereit.

- Képes az alkalmazandó FiO2 elrendelésére, az alacsony- és magas áramlású oxigénbeviteli rendszer, valamint inhalációs eszköz megválasztására és alkalmazására.

- Képes a légúti átjárhatóság biztosítására és fenntartására műfogásokkal és eszközökkel, a légzés asszisztált támogatására vagy kontrollált pótlására, a gépi lélegeztetési mód megválasztására, a lélegezetett beteg megfigyelésére, ellátására, a lélegeztetésről történő leszoktatásra, a légúti váladékleszívás, a mellkasi fizioterápia, emellett a légúti mintavétel elrendelésére és kivitelezésére.

- Képes az előkészítési, gyógyszerfelszívási, gyógyszer adagolási feladatok ellátására, az intracutan/subcutan/intramuscularis/intravénás injekciók beadási helyének/szögének, a szükséges eszközrendszernek a megválasztására, valamint az injekció beadására.

- Képes az infúziós terápiával, a vénabiztosítással kapcsolatos felmérési feladatok ellátására, a kapott adatok értékelésével dönteni a hypodermoclysis, a perifériás vénabiztosítás (short, midline) szükségességéről, a punkció helyéről és eszközeiről.

- Képes kanül behelyezésére, használatára, ápolására és eltávolítására, intraosszeális kanül behelyezésére használatára, ápolására és eltávolítására, centrális vénás kanül esetén képes asszisztálni a beavatkozáshoz, képes használni, ápolni és eltávolítani.

- Képes az infúziós terápia előkészítésére és kivitelezésére, a cseppszám kiszámítására, beállítására, infúziós pumpák használatára, másodlagos, túlnyomásos infúziós terápia, kanülön keresztül történő gyógyszerelés és vérvétel kivitelezésére, EDA kanül alkalmazására, dehidráció esetén önállóan folyadékot pótol fiziológiás összetételű oldattal intravénás úton.

- Képes a transzfúziós terápiával kapcsolatos előkészítési és kivitelezési feladatok (vércsoport-meghatározás, biológiai próba, vérkészítmény beadása, betegmegfigyelés, szövődményekkel kapcsolatos sürgős beavatkozások, dokumentációs feladatok) ellátására, valamint a preoperatív-, postoperatív- és intraoperatív vérmentési technikák alkalmazására.

- Képes a kliens állapotával összhangban a táplálkozási szükséglet kielégítésével kapcsolatos ápolási feladatok megszervezésére és kivitelezésére, felismeri a malnutríciót és önállóan dönt a mesterséges táplálás elrendeléséről, a szonda típusáról, a táplálás formájáról, módjáról és a beadandó tápszerről/ tápoldatról.

- Képes nasogastricus és meghatározott körű postpyloricus szondák levezetésének és eltávolításának, valamint gyomoröblítés és gyomormosás elrendelésére és kivitelezésére, a szondák, kanülök ápolására, valamint a kanülön keresztüli gyógyszerbeadásra.

- Képes a vizeletürítés szükségletével kapcsolatos ápolói feladatok ellátására és irányítására.

- Képes alkalmazni a vizeletgyűjtési- mintavételi- vizsgálati eljárásokat, képes a hólyag teltségi állapotának vizsgálatára, a diagnózis megállapításához tartozó diagnosztikus vizsgálatok indikálására és kivitelezésére, a vizeletinkontinenciával kapcsolatos prevenciós stratégiák kialakítására és alkalmazására, egészségfejlesztési feladatok elvégzésére.

- Képes elrendelni a vizeletinkontinencia kezelésének eszközeit, indokolt esetben a férfi és női kliens katéterezését, képes a beavatkozások kivitelezésére, a katéter gondozására, a leszoktatási és eltávolítási feladatok elrendelésére és kivitelezésére, önkatéterezés és hólyagtréning oktatására, az urostoma és a suprapubikus katéter ápolására, önállóan felírja az inkontinencia segédeszközeit.

- Képes a székletürítés szükségletével kapcsolatos ápolói feladatok ellátására és irányítására.

- Képes a széklet mintavétel, a székletvérvizsgálat elrendelésére, székletinkontinencia, diarhoea, obstipatio esetén önállóan dönt a szükséges terápiáról (anális eszközök, skybalum eltávolítás, beöntések formái, gyógyszeres), továbbá képes a megfelelő beavatkozások kivitelezésére, bőrápolási teendők ellátására.

- Képes önállóan az enterostomák helyének meghatározására, a stoma állapotának felmérésére, a meglévő stomák ápolására, Koch rezervoir kezelés kivitelezésére, stoma irrigálására, beöntés, fistula-drain kezelés kivitelezésére és a segédeszközök felírására.

- Képes kivitelezni az elsődleges vérzéscsillapítási eljárásokat és az elsődleges sebellátást.

- Képes a sebtisztítás, a debridement különböző formái, és protokollok alapján varratok, kapcsok behelyezésére és eltávolítására, és egyéb szövetegyesítő eljárások alkalmazására, kompressziós kezelés, VAC terápia, Bioptron lámpa alkalmazására.

Képes a nehezen gyógyuló sebek, dekubitus és műtéti sebek komplex ellátására, sebváladék mintavételre, a kötszerek megválasztására és felírására, draincsövek behelyezésére és eltávolítására, a bőrápolásra, a drainpalack cseréjére.

- Képes az égési sérülés mértékének megfelelő betegágy megválasztására, a súlyosan égett beteg terápiás fürdetésére és a sebkezelés elvégzésére.

- Képes asszisztálni punkciók esetén, valamint orvosi rendelésre önállóan kivitelezni a hascsapolást, akut helyzetekben a sürgősségi detenzionálást, képes a punkciók utáni szakápolási feladatok ellátására, a különböző szívóberendezések alkalmazására.

- Képes a szűrővizsgálatok rendszerének átlátására, értelmezésére, egyének és közösségek szűrővizsgálatokkal kapcsolatos tájékoztatására, meghatározott megbetegedések (pl.: egyes daganatos megbetegedések) szűrővizsgálatainak kivitelezésére (pl.: méhnyakrákszűrés, emlők vizsgálata, prosztata vizsgálata – RDV), illetve egyes laboratóriumi vizsgálatok protokoll alapján történő indikálására.

- Képes a páciens számára alapvető étrendi javaslatok megfogalmazására és képes átlátni a betegélelmezés folyamatát.

- Képes a napi ápolói vizitek vezetésére, a helyi infekciókontroll szabályainak alkalmazására, a beteg és a személyzet biztonságának elősegítésére, a kritikus, nem várt események, szövődmények felismerésére, minimalizálására, esetmegbeszélések szervezésére, útmutatók, protokollok, ápolási csomagok kialakítására és alkalmazására, a súlyossági, állapotjellemző pontrendszerek alkalmazására.

- Képes az ügyfélmenedzsmentre, az egészségterv egyénre szabására, a betegútmenedzsmentre, szervez, támogat, ellenőriz. Képes a panaszkezelésre, az egészségszervezési szakmai irányelvek, tevékenységelemek és szolgáltatási folyamat menedzselésére, adatok kezelésére, jelentések értelmezésére, megosztására, az egyén elégedettségének nyomon követésére, fejlesztésére, a kapcsolattartásra az egyénnel, az orvos szakmai és segítő teamekkel.

- Képes az egészséges életmód megalapozására, az egészségfejlesztésre, az egészség-tanácsadással kapcsolatos tevékenységek kidolgozására, megvalósítására. az egészségügyi, szociális, nevelési-oktatási intézményekben, civil szervezetekben az egészségfejlesztés feltételeinek kialakítására, egészségfejlesztő, projektek kidolgozására; egészségfejlesztő, életmódprogramok gyakorlati megvalósítására, a munkavégzés koordinálására, valamint a szakterületével kapcsolatos ismeretek és képességek oktatására.

- Képes szakmai tudásának hatékony alkalmazására, szakmai irányelvek, protokollok, jogszabályok betartására, valamint a tudományosan megalapozott, szakmájában általánosan elfogadott paradigmák közvetítésére és átadására.

- Képes a szakterületén elvárt dokumentáció pontos vezetésére, megfelelő minőségű adatok szolgáltatására, a szakterületén alkalmazott informatikai programok használatára.

**c) attitűdje:**

- Munkáját az emberi élet védelmét középpontba állítva korrekt szakmai magatartás jellemzi.

- Nyitott a szakterületének új eredményei, kutatásai, fejlesztései iránt, törekszik azok megismerésére, megértésére és alkalmazására.

- Munkája során figyelembe veszi a kliens biológiai állapotát (testi, szervezeti egészségét), a lelki (szellemi, érzelmi, törekvéses) tulajdonságait és a társadalmi együttélésből adódó szociális státuszát (anyagi-gazdasági helyzetét, családi harmóniáját, társadalmi beilleszkedési zavarait) és ezek együttes hatásrendszerében ítéli meg tennivalóit.

- Elkötelezett a magas szintű ellátás megvalósításában.

- Törekszik az önképzésre.

- Szakmai kihívásokra relevánsan reagál.

- Korrekt szakmai kapcsolatokra törekszik és etikusan viszonyul mások szakmai eredményeihez.

**d) autonómiája és felelőssége:**

- Munkáját hivatásszerűen, felelősen, a szakmája etika normáinak betartásával, a mindenkori hatályos törvényi előírásokat betartva önállóan vagy team-tagjaként végzi.

- Felelősséget vállal saját és az általa vezetett team tevékenységéért, tudatában van azok lehetséges következményeinek.

- Minőségi ellátást végez a szakmai irányelveknek megfelelően.

- Felelősséggel használja intézményeinek erőforrásait, önálló döntést hoz.

- Szakmai fejlődésének tudatos és felelős irányítója.

- Önállóan alkalmazza szakterületén a különböző jogszabályokban rögzített eljárásokat, módszereket hatás- és feladatkörében folyamatos önellenőrzés mellett.

**A dietetikus**

**a) tudása:**

**-** Ismeri az egészséges táplálkozás követelményeit, a helytelen táplálkozás egészségkárosító hatásait, a megelőzés módjait és lehetőségeit.

- Ismeri a különböző korosztályok, állapotok (pl. várandósok, szoptató anyák) táplálkozási sajátosságait és szükségleteit.

- Tudja a gyakoribb betegségek és betegségtípusok etológiai tényezőit, fontosabb morfológiai és funkcionális jellemzőit, patomechanizmusait és a dietoterápia lehetőségeit.

- Ismeri az élelmezési üzemre vonatkozó általános követelményeket, a korszerű ételkészítési technológiákat és a diétás konyhatechnológia eljárásait, alkalmazási lehetőségeit.

- Ismeri az ételek tápanyag-összetételét, az ételkészítés során abban végbemenő változásokat és a tápanyagok szerepét az egészséges és a beteg ember táplálkozásában.

- Különbséget tud tenni az egyes diéták között az energiatartalom, az összetétel és az ételkészítés alapján.

- Ismeri az étlaptervezés alapvető szabályait.

- Ismeri a dietoterápiás eljárás (NutritionCareProcess), a táplálásterápia részeit.

- Felismeri a tápláltsági állapotban bekövetkező változást.

- Ismeri a különböző táplálási formákat és lehetőségeket, valamint ismeri az aktuális szakmai ajánlásokat.

- Ismeri az élelmezés területén adódó nosocomialis ártalmakat, azok megelőzésének, kiküszöbölésének módjait, valamint az élelmezés higiéné előírásait.

- Ismeri a dietetika szakmai szókincsét, fogalomtárát.

- Ismeri a táplálkozási tanácsadás során alkalmazandó kommunikációs technikákat és a táplálkozás változtatását elérő módszereket, az egyéni és csoportos szaktanácsadás területén egyaránt.

- Tisztában van az aktuális szakmai és etikai irányelvekkel.

- Ismeri a különböző üzemeltetők (önkormányzat, vállalkozási formák) által működtetett élelmezési üzemek menedzsment feladatait.

- Ismeri a releváns étrendtervező- és élelmezési programokat.

- Ismeri szerepét és kapcsolódását az egyéb szakmákhoz az egészségügyi és szociális ellátáson belül.

- Ismeri a dietetikusi feladatokat a klinikum, a prevenció és az adminisztráció területén valamint a vezetői dietetikus munkakörben, továbbá az élelmezésvezetői munkakörben is.

- Ismeri a speciális dietetikai területeket (sport, wellness, stb.).

- Ismeri és megérti a dietetikai dokumentáció jelentőségét a hatályos jogszabály értelmében.

**b) képességei:**

- Képes táplálkozási és élelmezési szakemberként a dietoterápia önálló művelésére.

- Megszervezi az élelmezési üzem munkafolyamatait és irányítja az élelmezési szolgálatot.

- Alkalmas élelmezési minőségbiztosítási rendszerek folyamatos működtetésére, a vendéglátás területén is képes az élelmezési üzem vezetésére.

- Kialakítja a kulturált étkeztetés feltételeit és körülményeit.

- Megszervezi és megvalósítja a diétás étkeztetést.

- Képes egészségesek és betegek körében az egyéni és csoportos dietetikai szaktanácsadásra.

- Képes a tápláltsági állapot felmérésére és meghatározására.

- Képes a megfelelő szakmai információkat (orvosi, biokémia, táplálkozási, antropometriai, élelmiszer-fogyasztási, szociális, kulturális, pénzügyi) összegyűjteni, rendszerezni és elemezni, valamint ezek birtokában a dietoterápia megtervezésére és megvalósítására, egyéni táplálási terv kialakítására.

- Képes prioritásokat felállítani a megvalósítható dietetikai célok kitűzése érdekében.

- Képes a dietoterápia adekvát módosítására.

- Javaslatot tud tenni a megfelelő táplálási formára.

- Képes megfelelő étrendet tervezni korcsoportnak és egészségi állapotnak megfelelően, akár speciális étlaptervező programok felhasználásával.

- Javaslatot tud tenni élelmiszeripari cégek felé tápanyagtartalomra, összetételre.

- Használja a dietetika szakmai szókincsét, fogalomtárát.

- Alkalmazza a megfelelő kommunikációs technikákat a táplálkozási tanácsadás során, egyéni és csoportos formában egyaránt.

- Képes motiválni az egyént a táplálkozásában bekövetkező változásért.

- Képes rutin szakmai problémák azonosítására, az azok megoldására szükséges elvi és gyakorlati háttér feltárására, megfogalmazására és megoldására.

- Részt tud venni az egészségügyi és/vagy szociális ellátás valamennyi szintjén a megelőző, gyógyító, gondozó és rehabilitációs munka folyamataiban a dietetikával összefüggésben.

- Képes használni és megérteni a dietetikai szakterület jellemző hazai és nemzetközi irodalmát.

- A dietetikai dokumentációt vezeti és fejleszti, a hatályos jogszabályok figyelembevételével.

- Saját szakterületén felismeri az összefüggéseket, értékeli az eredményeket, tapasztalatokat, valamint alkalmas az elméleti és gyakorlati oktatásban való részvételre.

**c) attitűdje:**

- Tiszteletben tartja mások táplálkozással kapcsolatos vallási-, etnikai-, morális érzékenységét.

- Interperszonális kapcsolataiban kifejezi mások iránti megbecsülését.

- Kellő gyakorlat megszerzése után alkalmas vezetői feladatok ellátására.

- Hatékonyan összefogja és irányítja a hozzá beosztott személyzetet.

- Méltósággal viselkedik, az egyéni jogokat és autonómiát szem előtt tartva.

- Alkalmas önmaga hatékony menedzselésére.

- Tud team-tagként dolgozni és vezetői tulajdonságokat felmutatni.

- Másokkal tud együttműködni, valamint tárgyalási és kompromisszumkészségét fejleszteni.

- A rendelkezésre álló információkat kritikusan elemzi és értelmezi.

- Tudja szakmai érdeklődését elmélyíteni, megszilárdítani.

- Fogékony az újabb ismeretek elsajátítására.

- Motivált a saját ismeretanyagának a folyamatos bővítésére.

- Elkötelezettség és igény jellemzi a minőségi munkára.

- Képes kreatív problémamegoldásra, ugyanakkor felismeri tudásának határait és segítséget tud kérni.

- Empátia és lojalitás jellemzi a betegekkel és munkatársaival való kapcsolatában.

- Elfogulatlanság és prekoncepció nélküliség jellemzi a tanácsadás során.

-Támogatja az egyént táplálkozásának változtatásában.

- Kommunikációs képességei lehetővé teszik más szakmákkal való együttműködésre,

- Kedvező és kedvezőtlen döntések meghozatalára felkészült.

- Elfogadja és hitelesen közvetíti a dietetikusi szakma társadalmi szerepét és értékeit.

- A gondozó team, vagy táplálási team tagjaként képes együttműködni a dietetikai és táplálási feladatok ellátására.

**d) autonómiája és felelőssége:**

- Szakmáján belül feladatait önállóan végzi (pl. a megfelelő dietoterápia alkalmazása, megtervezése, gyakorlati kivitelezése, táplálási terv felállítása, eredmények kiértékelése).

Szakmai ismeretek birtokában az adott feladatnak megfelelően hatékony döntést hoz és ezt képes megvalósítani.

**-** Felelős döntéseket tud hozni a dietetika alapvető kérdéseiben.

**-** Vezető szerepet vállal a modern táplálkozási ismeretek érvénybe juttatásában a prevenció minden területen.

**-** Mások munkáját vezeti és irányítja (élelmezésvezetőként, vezető dietetikusként).

**-** Szerepet vállal megoldandó problémák megértésében, szakterülete speciális problémáinak biztonságos megoldásában.

**-** Kezdeményez eredeti ötletek felvetésében.

**-** Képes az önellenőrzésre.

**-** Törekszik arra, hogy a problémákat a társszakmákkal együttműködve oldják meg a kliens érdekében.

**-** Egyenrangú partner a szakmai kooperációban.

**-** Felelősséget vállal a megfelelő forrásfelhasználásért.

**-** Döntéseit alátámasztja kellő ismereteivel, megindokolja annak hátterét tudományos ismereteivel.

**-** Felelősséget érez az egyén/beteg dietetikai ismereteinek és táplálkozási szokásainak befolyásolásában.

**-** Személyes felelősséget vállal döntéseiért és tevékenységéért.

**-** Tudatosan vállalja a dietetika szakma etikai normáit.

**-** A dietetikai munkát hatékonyan tervezi, végzi és dokumentálja a szolgáltatási tevékenység szabályainak megfelelően.

**-** A dietetikusi hivatást nemzeti és nemzetközi eljárásoknak, szabályozásoknak (jogi, szakmai kollégiumi) és etikai irányelveknek megfelelően gyakorolja.

**A gyógytornász**

**a) tudása:**

- Ismeri a fizioterápia tárgykörét, annak a képzési területébe tartozó és azzal tágabb kapcsolatban lévő területeit.

- Részletesen ismeri a mozgásrendszer felépítését, anatómiai struktúráit, működését, a mozgás irányítás szabályozás folyamatait, és azok fejlődési és működési zavarait.

- Átfogó ismeretekkel rendelkezik a mozgás biomechanikai törvényszerűségeiről, azok károsodásairól és következményeikről.

- Alapvető ismeretei vannak a mozgás energetikai hátteréről, a mozgatórendszer és a kardiopulmonális rendszer fizikai teljesítményének fejlesztéséről, a fejlesztés módszereiről.

- Átfogóan ismeri a mozgásfejlődés menetét, annak vizsgálatát és fejlődésének elősegítését befolyásoló tényezőket, és terápiás lehetőségeit.

- Ismeri a fizikai aktivitás szerepét az egészség megőrzésében és a betegségek megelőzésében, illetve az inaktivitás kóros hatásait a különböző szervrendszerekre, és életkorokban.

- Részletes ismeretekkel rendelkezik az elektro-és mechanoterápiás kezelések elméleti alapjairól, hatásairól és a terápiás beavatkozások alkalmazásának feltételeiről.

- Átfogóan ismeri a balneo-, hidro- termo-, és klimatoterápia elméleti hátterét, hatásait és a terápiás beavatkozások alkalmazásának feltételeit.

- Részletesen ismeri a mozgató rendszer, és az idegrendszer fizikális vizsgálatának menetét, módszereit, szabályait.

- Ismeri az alapvető képalkotó vizsgálati eljárásokat, azok indikációit és szerepét a diagnosztikában.

- Széleskörű ismeretekkel rendelkezik a leggyakoribb mozgásszervi, légzési-keringési, sebészeti-traumatológiai, neurológiai, betegségek komplex fizioterápiás gyógyító, eljárásairól, illetve azok megelőzésének lehetőségeiről, felnőtt és gyermekkorban.

- Átfogóan ismeri a fizioterápiában használatos orvostechnikai berendezések, gyógyászati segédeszközök működési elvét és gyakorlati alkalmazását.

- Ismeri a betegellátás kapcsán előforduló nosocomialis ártalmakat, azok megelőzésének, kiküszöbölésének módjait, valamint a kórházhigiéné előírásait.

**b) képességei:**

- Képes a mozgásrendszer funkcionális vizsgálatára és elemzésére, a mozgásszervi státus felvételére, dokumentálására, az egészséges mozgásképesség kritériumainak, és a megváltozott mozgásképesség okainak megállapítására.

- Képes rövid és hosszú távú fizioterápiás terv elkészítésére és végrehajtására önálló formában, és komplex rehabilitációs programba illeszkedően.

- Képes megtervezni és végrehajtani a mozgásterápiás beavatkozásokat, aktív, passzív manuális, eszközös, egyéni, vagy csoportos formában, szárazon és vízben.

- Az orvosi dokumentáció és a saját betegvizsgálat alapján képes a kiegészítő elektro-, balneo-, hidro-, klimato-, és mechanoterápiás beavatkozások kiválasztására, és azok végrehajtására.

- Képes a mozgásterjedelem növelésére, ízületi stabilitás fokozására aktív és passzív mobilizációs és stabilizáló technikákkal.

- Képes az izomtónus befolyásolására, izomerő egyensúly helyreállítására, az izomerő, és erő-állóképesség, fejlesztésére, dinamikus és statikus formában.

- Képes a koordináció fejlesztésére, szenzoros és motoros képességek fejlesztésére, kompenzációs technikák tanítására és gyakoroltatására, ortézisek és protézisek, mozgást támogató segédeszközök használatának megtanítására és gyakoroltatására.

- Képes terhestorna, gyermekágyi torna, műtéti beavatkozás utáni mozgásterápia, vizelet inkontinencia különböző formáinak konzervatív és műtét utáni fizioterápiájára.

- Képes a fizikai képességek mérésére, és azok fejlesztésére a hazai és nemzetközi gyakorlatban elfogadott módszerek szerint, egészséges és beteg egyéneken, különböző életkorokban.

- Képes alkalmazni a kézi és gépi masszázs különböző formáit, az elektroterápiás kezeléseket (rövid, közép és magas frekvenciás), indirekt elektroterápiás kezeléseket, aerosol inhalációs, valamint termoterápiás kezeléseket.

- Képes kiválasztani és végrehajtani a megfelelő expektorációt támogató technikát, mellkas mobilizálást, a ventiláció javítását, kardiopulmonális állóképesség növelését szükség szerint oxigéntámogatással.

- Képes a perifériás artériás keringés javítására, vénás keringés javítására, operált és nem operált szívbetegek mozgásterápiájának vezetésére, állóképességének fejlesztésére.

- Képes a fizioterápiás beavatkozások hatásainak vizsgálatára, mérésére, az eredmények értékelésére, szükséges konzekvenciák levonására és a kezelés módosítására.

- Képes szűrő vizsgálatok tervezésére és elvégzésére önállóan, vagy csoportban dolgozva, saját szakterületének megfelelően.

- Képes saját szakterületén az egészség megőrzésére, az állapot javítására, vagy a megváltozott képességekhez történő alkalmazkodásra vonatkozó tanácsadásra.

- Képes szakmai véleményének megfogalmazására, dokumentálására, és közlésére laikusok és szakemberek számára.

**c) attitűdje:**

- Igényesen fejleszti szakmai elméleti és gyakorlati tudását, az új ismeretek befogadására nyitott, azokat felelősséggel alkalmazza a mindennapi munkájában.

- Szigorúan vett szakmai kompetenciái mellett törekszik a beteg/kliens állapotának holisztikus értékelésére és javítására.

- A kezelés/gondozás során az érvényes eljárási protokollokat követi, de törekszik új megoldások keresésére.

- Kritikusan értékeli a rendelkezésére álló ismereteket, és felelősséggel hoz döntéseket.

- Nyitott az együttműködésre a beteggel, családtagjaival, kollégáival és más szakemberekkel.

- Együttműködik szakmai csoportokkal és hatóságokkal.

- Érzékeny a beteg/kliens jelzéseire, arra szakmai tudásának és hatáskörének megfelelően reagál. Beavatkozásainak eredményét lemérve és a beteg reakcióját értékelve kész változtatni, módosítani, vagy továbbfejleszteni a végzett beavatkozást.

- Segítő attitűd, a beteg méltóságának és autonómiájának tisztelete, partnerség, szociális és interkulturális érzékenység, valamint előítélet nélküli attitűd jellemzi.

- Törekszik a legmagasabb színvonalú szakmai ellátás biztosítására minden páciens számára.

- Törekszik az evidenciákon alapuló gyógyító-megelőző tevékenységre, de nyitott új eljárások beavatkozások tesztelésére, hatékonyságuk igazolására, vagy elvetésére.

- Az egészséges életmódra, a fizikai erőnlét fejlesztésére és a fizikai aktivitásra ösztönző szemléletmóddal rendelkezik.

**d) autonómiája és felelőssége:**

**-** Önállóan végzi az anamnézis felvételét, vizsgálja az ízületi tengelyállást, aktív és passzív ízületi mozgásterjedelmet, járulékos ízületi mozgásokat (transzláció, trakció, kompresszió), izomerőt, izom nyújthatóságot, ízületi instabilitást, speciális teszteket, érzőkört és myotatikus reflexeket;

**-** Önállóan végzi a funkcionális vizsgálatokat (pl: kéz funkciók, járás, testtartás mindennapi aktivitás, állóképesség stb.) minden klinikai területen.

**-** Önállóan vizsgálja a statikus és dinamikus egyensúlyt, koordinációt.

**-** - Önállóan vizsgálja a kardiopulmonális állóképességet funkcionális tesztekkel (pl. 1000 - 2000 m futás, 6MWT)

**-** Önállóan vizsgálja koraszülött, újszülött, csecsemő és kisded korban a mozgásfejlődést.

**-** Köteles a mozgás, és kiegészítő fizioterápiás beavatkozások megkezdése előtt a betegvizsgálatot valamint a kontroll vizsgálatokat elvégezni, a vizsgálatok eredményét dokumentálni.

**-** Orvosi diagnózis és/vagy saját betegvizsgálata alapján dönt a fizioterápia hatáskörébe tartozó beavatkozásokról, azok sorrendjéről, felépítéséről, vagy a szükséges kiegészítő vizsgálatokról. A betegellátásért felelős személy (szakmai vezető) felé javaslatot tesz a szükséges beavatkozásokról, konzultál.

**-** Önállóan kezel, felelősséget vállal szakmai tevékenységéért mozgásszervi, légzési-keringési, sebészeti-traumatológiai, neurológiai, betegségek komplex fizioterápiás gyógyító, eljárásaiban, felnőtt és gyermekkorban, konzervatív illetve pre- és posztoperatív ellátásb an.

**-** Elméleti ismereteire támaszkodva önállóan felelősséggel választja ki és alkalmazza a megelőző, és/vagy terápiás beavatkozásokat a különböző klinikai területeken, a beteg állapotának, az orvosi vélemény és a szakmai protokollok figyelembevételével.

**-** Minőségi ellátást végez a szakmai irányelveknek megfelelően.

**-** Szakmai fejlődésének tudatos és felelős irányítója, hozzájárul szakterületének fejlesztéséhez.

**-** Részt vesz tudományos kutatási programokban, kutatási és fejlesztési tevékenységében etikai és jogi felelősséget vállal.

**-** Felelősséggel alkalmazza a vizsgálatokhoz szükséges anyagokat, módszereket és eszközöket.

**-** Szükség szerint kapcsolatot tart a hozzátartozókkal. Fizioterápiás, rehabilitációs, beteg- (hozzátartozó) oktatást, tanácsadást tart egyéni és csoportos formában.

**Ergoterápia specializáción továbbá a gyógytornász**

**a) tudása**

- Ismeri az ergoterápiát alátámasztó főbb elméleti koncepciókat, referencia-kereteket, vizsgálati módszereket, teszteket, dokumentációt.

- Ismeri az egészséges szervezet működését, a testi funkciókat és struktúrákat.

- Ismeri a személy – tevékenység – környezet kapcsolat összetevőit, a személy motoros, szenzoros, kognitív, perceptuális, pszichoszociális, és spirituális alkotóelemeit, a környezet szociális, fizikai, kulturális és intézményes alkotóelemeit és a tevékenység formáit, így a mindennapi tevékenységeket, az eszközös napi tevékenységeket, a munkával, tanulással járó, a játékkal, szabadidővel kapcsolatos és a pihenéssel és alvással összefüggő tevékenységeket és azok komponenseit.

-Ismeri a tevékenység, részvétel, károsodás fogalmát, a tevékenység akadályozottságát és a részvételi korlátozottságot, a környezeti és személyes tényezőket.

- Ismeri a főbb mozgás-szervrendszeri, neurológiai, belgyógyászati, pszichiátriai és más betegségek általi akadályozottságot, korlátozottságot, azok ergoterápiás vizsgálati lehetőségeit.

-Ismeri a legfontosabb ergoterápiás kezelési lehetőségeket, a főbb technikai berendezéseket, a gyógyászati segédeszközök működési elvét, gyakorlati alkalmazhatóságukat, az egyénre adaptálhatóság lehetőségeit.

- Ismeri tudományterületének főbb jellemzőit, a rehabilitációs team-munkában való részvétel módját, a beteg-/kliensközpontú kezelés elvét és gyakorlati alkalmazását.

**b) képességei**

- Képes a károsodásból, fogyatékosságból, rokkantságból adódó tevékenység-vesztés / funkció-kiesés, az ergoterápiás szükségletek alapszintű felmérésére az ergoterápiás vizsgálati eszközök, módszerek alkalmazásával.

- Kritikus megértést tanúsít az ergoterápiához kapcsolódó biológiai, pszichológiai és szociális tudományok (így az anatómia, élettan, pszichológia és szociológia), a tevékenység-alapú és más releváns tudományok területén, érti és képes vizsgálni a személy – tevékenység - környezet kapcsolatát.

- Megérti a tevékenység-alapú ergoterápiás vizsgálati alapelveket, így a kapott eredményeket analizálja, értelmezi.

- Képes a beteg-,kliensközpontú terápiás kapcsolat kiépítésére.

- Képes az egyén tevékenységét, részvételét fejlesztő ergoterápiás kezelési terv készítésére a kapott eredmények alapján.

- Képes az ergoterápiás kezelések kivitelezésére, segítő technológiák és terápiás módozatok kivitelezésére, egyszerűbb környezeti adaptációkra és a tevékenységekben való részvétel serkentésére.

- Képes megfelelő utasítást és felügyeletet biztosítani az ergoterápiás intervenció során, megérti a főbb kockázat-kezelési szempontokat.

- Képes a rehabilitációs team-ben való munkára, szakmai kapcsolat építésére.

- Képes az akadálymentes fizikai és infokommunikációs környezet, a szállítóeszközök igényfelmérésében, kialakításában segédkezni.

**c) attitűdje**

- Önálló munkavégzése során pontosan követi az ergoterápia szakmai utasításait, protokolljait és tudományos módszereit.

- Hű a tényekhez, a valósághoz munkájában, őszinte és hiteles magatartásformát követ a szolgáltatást igénybe vevőkkel és kollégákkal szemben, mely a szakmai kompetenciák fenntartásával és fejlesztésével valósítható meg.

- Igénye van a szakmai önképzésre, nyitott új vizsgálati és kezelési módszerek megtanulására, alkalmazására.

- Törekszik a tájékozottságra az egyén törvényes jogairól a szakmai tevékenységére vonatkozóan, hogy mindazok számára, akinek szükséges, biztosítva legyen a terápiás ellátás.

- Ismeri és hitelesen képviseli szakmája társadalmi és a rehabilitációban betöltött helyét és szerepét.

- Szakmai szervezetben és fórumokon képviseli szakmáját, megismerteti tevékenységét más társszakmákkal, együttműködik a team-munkában.

- Törekszik az írásbeli és szóbeli kommunikációban az ergoterápiás ismeretek közérthető közvetítésére.

- Mérlegeli a több forrásból származó szakmai információt, szakirodalmat. Körültekintő, szakmájában kerüli a szélsőséges döntéseket, racionálisan gondolkodik.

- Törődik mások jóllétével, szakmai munkájára jellemző az önzetlenség.

- Az ergoterápiás szolgáltatások során méltányosság, pártatlanság és egyenlőség jellemzi, tiszteletben tartja mások értékeit, hiedelmeit, életfelfogását.

- Lehetővé teszi és megerősíti az egyén számára a választás szabadságát a személyes és társadalmi célok elérésében saját szakmáján belül.

-Törekszik az emberi méltóság hangsúlyozására az értékes és releváns tevékenységeken keresztül.

**d) autonómiája és felelőssége**

- Képes felelős szakemberként önálló szakmai döntések meghozatalára.

- Tevékenységét szakmájának jogi és etikai szabályainak betartásával végzi - megfelelve a magas szintű szakmai előírásoknak - mind a diagnosztikus és terápiás, mind a szociális ellátás folyamában, fenntartva saját szakmai szerepkörét.

- Felelősséget vállal munkájáért, szakmai megnyilvánulásaiért, szakvéleményéért.

- Megérti a fontosságát és képes fenntartani a szakmai titoktartást, az adatvédelmet és szakmailag elkötelezett a megfelelő betegtájékoztatás iránt.

- Munkája során szakmai kötelezettséget vállal, felismeri a személyes felelősségvállalás fontosságát szakmai döntéseiben, felismeri a magas szintű szakmai standardok fenntartásának fontosságát, az önképzés szerepét.

- Képes tudományterületén hatékonyan együtt dolgozni más szakemberekkel.

- Tiszteletben tartja a beteg/ kliens érdekeit, ismeri és betartja a szakmai és etikai normákat, beteg-, kliensközpontú kezelést biztosít.

- Munkája során nem diszkriminál, elismeri és tiszteletben tartja az egyének, csoportok véleményét, kulturális gyakorlatát; együttműködik az egészség, biztonság, jóllét, egyenlőség és méltóság fejlesztését, előmozdítását célzó irányelvek és rendszerek kidolgozásában.

- Mint autonóm szakember képes saját szakmai véleményalkotásra, ismeri saját tevékenységének határait, az adott helyzetet elemezve el tudja dönteni, mikor kell másik szakember véleményét kikérni, mikor van szükség konzultációra, felügyeletre.

- Tudatosan képviseli szakmája módszertanát, elfogadja más szakterületek módszertani sajátosságait.

- Felismeri a munkaterhelés és az erőforrások hatékony önmenedzselésének a szükségét, felismeri a helyes és megalapozott ergoterápiás igényt, hatékonyan használja ki az idejét és energiáit.

Felismeri a szükségét a saját fizikai és mentális egészségének fenntartására szakmája magas szintű gyakorlásához.

**A mentőtiszt**

**a) tudása:**

**-** Ismeri a hazai egészségügy szervezeti felépítését és intézményrendszerét; ezen belül a mentőellátás és a sürgősségi betegellátás helyét, szerepét és kapcsolatrendszerét.

**-** Ismeri a hazai mentőellátás szervezetét, működését, az operatív mentőmunka szolgálati, működési és magatartási szabályait.

**-** Ismeri a kórházi sürgősségi ellátás intézményi szerepét, kereteit, szerveződését és feladatait, a vonatkozó jogszabályokat, a kórházi betegellátó tevékenység működési és magatartási szabályait.

**-** Ismeri a prehospitális és hospitális ügyeleti és sürgősségi ellátásban használatos korszerű eszközöket, gyógyszereket, kötszereket és műszereket, azok biztonságos alkalmazását.

**-** Ismeri a sürgősségi ellátást igénylő kórfolyamatok kórtani alapjait, kórlefolyását, diagnosztikai lehetőségeit, az aktuális ajánlások szerinti kezelési módjait és alternatíváit.

**-** Ismeri a hazai és nemzetközi, sürgősségi ellátás szempontjából releváns ajánlásokat és protokollokat.

**-** Ismeri a prehospitális és hospitális sürgősségi betegellátás vonatkozó jogszabályait, különös tekintettel a betegjogokra és annak korlátozásaira.

**b) képességei:**

- Képes a sürgősségi betegellátás körülményei között szükségessé váló beavatkozások indikációinak felállítására, szakszerű és biztonságos kivitelezésére, a nem kívánatos következmények megelőzésére, felismerésére és hatásai csökkentésére.

**-** Képes a megszerzett ismeretek szakszerű alkalmazására valamennyi sürgősségi ellátást igénylő esetben a helyszínen, illetve a sürgősségi betegellátás rendszerében gyógyintézeti keretek között.

**-** Képes a betegekkel kapcsolatos, szakmai protokollokban meghatározott triázs tevékenységre.

**-** Képes tömeges balesetek és megbetegedések, illetve katasztrófa helyszínén a kompetenciájába tartozó mentő- és szervezési feladatok ellátására.

**-** Képes a mérgezett beteg ellátásának megkezdésére, a biztonságos betegellátási környezet megteremtésére, a dekontamináció megkezdésére és a beteg definitív ellátásának megszervezésére.

**-** Képes komplikációmentes szülés levezetésére, a komplikációk felismerésére, azok következményeinek minimalizálására. Az újszülöttet szakszerűen ellátja, a szülés és születés körüli vészhelyzeteket elhárítja.

**-** Képes betegellátó team munkájának a megszervezésére, irányítására, értékelésére és korrekciójára.

**-** Képes elsősegélynyújtás oktatására, mentőápolók és mentő-gépkocsivezetők képzésében és továbbképzésében való részvételre, továbbá alkalmas oktatási intézményekben folyó elsősegélynyújtó tanfolyamok tartására.

**-** Képes a kórházi akut ellátói team tagjaként a hospitális sürgősségi ellátásra kompetenciájának megfelelően.

**-** Képes a tudásának és problémamegoldó képességének ónálló fejlesztésére, a szakirodalomban való tájékozódásra, a helyes tudományos következtetések levonására, az aktuális tudományos eredmények betegellátás során történő alkalmazására.

**-** Halál megállapítást végez, felismeri a természetes és a rendkívüli halál körülményeit, szükség esetén további intézkedéseket kezdeményez.

**-** A légút átjárhatóságát műfogásokkal és segédeszközzel biztosítja és fenntartja, a légzést asszisztált módon támogatja, vagy kontrollált módon pótolja, önállóan megválasztja a megfelelő lélegeztetési módot.

**-** Meghatározott szintű procedurális szedálást, illetve szükség esetén emelt szintű légútbiztosítást végez a mindenkori érvényes protokollok mentén.

**-** Szívritmuszavart felismer és elhárít gyógyszeres és/vagy elektromos beavatkozással (kardioverzió, defibrilláció), indokolt esetben a spontán ingerképzést transztorakális non-invazív pacemaker segítségével pótolja, önállóan felismeri a kardiológiai intervenciós lehetőségek indikációit, az azokkal kapcsolatos betegút-szervezési feladatokat ellátja, a beteg definitív ellátását végző teammel, a protokolloknak megfelelően együttműködik.

**-** Gondoskodik a szövetek megfelelő vérátáramlásának, oxigén- és tápanyagellátásának biztosításáról, önállóan dönt az ezt biztosító beavatkozásokról, majd kivitelezi azokat.

**-** A központi és perifériás idegrendszer kórfolyamatait önállóan felismeri, felelősséggel tartozik a betegútért, az életveszélyt és tartós szöveti károsodást önállóan megválasztott beavatkozások kivitelezésével megelőzi.

**-** Felméri, és felismeri a környezeti veszélyforrásokat, azoktól a beteget, önmagát és a betegellátó-team tagjait védi, az őt érő hatásokat minimalizálja.

**-** Önállóan képes a sürgősségi ellátást jellemző csoportdiagnózis megalkotására.

**-** Ennek érdekében a sürgősségi eszköz nélküli, eszközös (így az invazív, laboratóriumi és képalkotó vizsgálatok) indikációs körét felállítja, szakszerűen kivitelezi vagy elvégezteti azokat, a vizsgálatok leleteit önállóan értékeli és értelmezi, az eredményeket szintetizálja. Felismerve kórismealkotó lehetőségeinek vagy képességeinek korlátait, szakmai felettesével, orvossal vagy szakorvossal - együttműködés keretében - konzultál, a konzultáció eredményét értelmezi és végrehajtja.

**-** A beavatkozásai sikertelenségét, a sürgősségi ellátás jellegzetességéből fakadó korlátainak felismerését követően önálló döntés keretében választ egyéb, rendelkezésére álló ellátási betegellátási alternatívák közül.

**-** Felelős a beteg állapotváltozásának felismeréséért, az állapotromlás megelőzéséért. Ennek érdekében dönt a betegmegfigyelés, monitorozás szükséges módjáról, mértékéről, a szükséges vizsgálatok köréről.

**-** Megfigyeli vagy megfigyelteti a beteg eszméleti és tudati állapotát, a légutat (annak átjárhatóságát esetleg veszélyeztetettségét), légzésszámát, légzésmélységét és légzésmintázatát, a beteg bőrét és nyálkahártyáját.

**-** Elektrokardiogramot készít vagy készíttet, azt önállóan értékeli.- - Rendszeresen méri vagy méreti a beteg oxigén-szaturációját, kilégzésvégi széndioxid mennyiségét (EtCO2), artériás vérnyomását, pulzusszámát és pulzuskvalitásait, vércukrát, testének köpeny és maghőmérsékletét. Önállóan értékeli az artériás vérgáz vizsgálat eredményét, a korrekció szükségességét és annak mértékét.

**-** Meghatározza, meghatároztatja a beteg tudatállapotának változását, az artériás középnyomást, a beteg fájdalmának intenzitását, a bevitt és ürített folyadék mennyiségét.

**-** A sürgősségi ellátás tárgykörébe tartozó kórfolyamatok zajlásdinamikájába önállóan megválasztott terápiával beavatkozik.

**-** Légutat biztosít és tart fenn szupra- és infraglottikus eszközökkel, indokolt esetben konikotómia kivitelezésével.

**-** Életveszély elhárítása, illetve kialakulásának megakadályozása érdekében a mellüreg és a szívburok detenzionálását elvégzi, mellüregi drenázst és thorakosztómiát végez.

**-** Folyadékot és/vagy elektrolitot pótol intravénás (perifériás vénás, vagy különösen indokolt esetben centrális vénás) vagy intraosszeális úton.

**-** Felismeri a szepszis, súlyos szepszis és szeptikus sokk jeleit, megkezdi a betegek folyadékterápiáját, meningococcaemia gyanújának esetén antibiotikus kezelését, illetve gondoskodik az ellátó team tagjainak antibiotikus profilaxisáról.

**-** Gyógyszert juttat vagy juttattat a szervezetbe az érvényes szakmai protokolloknak megfelelő enterális és parenterális úton.

**-** Fájdalmat csillapít pszichés vezetéssel, gyógyszeresen, hideg, meleg terápiával, az optimális testhelyzet megválasztásával vagy elősegítésével (pozicionálással).

- Kompetenciájának megfelelő fizikális, illetve eszközös vizsgálatot végez, használja az ágymelletti diagnosztikát, értékeli az annak során szerzett adatokat, a prehospitális ellátásban meghatározott kompetenciákat önállóan gyakorolja, a műszakvezető felügyelete mellett meghatározott beavatkozásokat végez, úgymint: intraosszeális út biztosítása, sebellátás, gipsz felhelyezése.

- A fájdalmat gyógyszeresen és/vagy eszközösen csillapítja, a betegeket szedálja.

**c) attitűdje:**

**-** Nyitott és fogékony az egészség- és orvostudomány tudományosan bizonyított szakmai alapjainak megismerésére és alkalmazására.

- Kezdeményezi és elfogadja a csapatszellemű betegellátást, felismeri a kollektív munka értékeit, igényli a döntései kritikáját, törekszik a konzultatív döntéshozatalra.

**-** Nyitott a szakmai konzultációra, betegellátókkal kommunikációt kezdeményez, annak eredményét értékeli és nyitott az alternatíva befogadására.

**-** Igényli a szakmai fejlődést, nyitott az új tudományos eredmények befogadására, törekszik azok megismerésére.

**-** A bajbajutott betegekhez empátiával viszonyul, fontosnak tartja a kommunikációt, felismeri a beteg ez irányú szükségleteit és igényét.

**-** Elkötelezett a minőségi betegellátó tevékenység iránt, saját és kollégái munkáját indokolt esetben, az ennek megfelelés érdekében kritikával illeti.

**-** Vállalja a szakismeretek széles körben történő terjesztését (public notification), az egészségpropagandát, a betegtájékoztatást.

**d) autonómiája és felelőssége:**

**-** A beteg életét közvetve vagy közvetlenül veszélyeztető kórfolyamatokba, felismerését követően késlekedés nélkül önállóan beavatkozik, ennek keretében életmentő beavatkozásokat végez, az életkori sajátosságok figyelembevételével.

**-** Komplex újraélesztést végez és/vagy egységvezetőként vezet.

**-** A sérülteket önállóan ellátja: A sérült testtájékot szakszerűen rögzíti, immobilizálja. Vérzést csillapít, végtagot, gerincet rögzít, megkezdi a keringő vérmennyiség optimalizálását, megakadályozza a betegek kihűlését/túlmelegedését, a szöveti véráramlás okozta acidózis kialakulásának minimalizálásával, felhelyezi a sérüléseknek megfelelő kötéseket, gondoskodik az aszepszis és antiszepszis szabályainak betartásáról, továbbá a betegellátó team testi épségéről. A sérült testhelyzetét megválasztja.

**-** Az égett beteget önállóan ellátja: meghatározza az égés kiterjedését, súlyosságát. Gondoskodik a hatásos fájdalomcsillapításról, a megfelelő folyadékpótlásról.

**-** A légúti égést időben felismeri, fennállása esetén a beteget szakszerűen ellátja.

**-** Törekszik az égéssel összefüggő fertőzések és szövődmények megelőzésére.

**-** Toxikológiai beteg sürgősségi ellátását toxidrómoknak megfelelően megkezdi, különös tekintettel a dekontaminációra, az antidótumok alkalmazására, továbbá a vitális funkciók fenntartására. Felelős a betegellátó team testi épségének megőrzéséért.

**-** Szülést önállóan levezet, a komplikációkat felismeri, azok következményeit minimalizálja. Az újszülöttet szakszerűen ellátja, a szülés és születés körüli vészhelyzeteket elhárítja. Indokolt esetben kifejtési műfogásokat, epiziotómiát alkalmaz.

**-** Katéter segítségével biztosítja a vizelet akadálytalan elvezetését.

**-** A helyszíni ellátás keretében önállóan, kórházi körülmények között a műszakvezető szakorvossal együttműködve dönt a beteg kórházi kezelésének szükségességéről, az otthonában szükséges további kezelésről, melyről a beteget részletesen tájékoztatja, az ezt kísérő dokumentációért felelősséget vállal.

**-** Kórházi sürgősségi betegellátóként önállóan képes komplex újraélesztésre csapattagként és/vagy csapatvezetőként, észleli és értékeli a betegek vitális paramétereit, a rendelkezésre álló információk alapján azonnali döntéseket hoz.

**-** Az intra- és interhospitális transzportot koordinálja, véghezviszi.

**A szülésznő**

**a) tudása:**

**-** Átfogó ismeretekkel rendelkezik a normális női életciklusokról, a női reproduktív szervek élettani és kóros működéséről.

- Ismeri a szülészeti és nőgyógyászati rutin ellátás szakmai irányelveit és protokolljait, nemzetközi standardjait, alapvető paradigmáit, koncepcióit, a törvényi szabályozásokat és az ismeretek bővítésének lehetőségeit.

- Széleskörű tudással rendelkezik a női egészségről, annak tényezőiről, az egészségmegőrzés és egészségfejlesztés módszereiről. Ismeri a szexuális és reproduktív egészség területeit, a családtervezés fogalmát, célját, folyamatát, feladatait, a korszerű fogamzásgátlás elvét, módszereit, technikáját.

- Ismeri a terhesség felismerésének módszereit, a várandós környezeti, foglalkozási és genetikai kockázatait, a magzat növekedését és fejlődését, a kötelezően előírt és ajánlott szűrőmódszerek indikációit, kivitelezését.

- Felismeri a veszélyeztetett és magas kockázatú várandósságot, a speciális gondozási szükségleteket.

- Átfogó ismeretekkel rendelkezik az élettani és kóros vajúdás és szülés folyamatairól, ismeri az újszülött újraélesztéséhez használt eszközöket, gyógyszereket, az újszülött újraélesztés folyamatát.

- Ismeri a gyermekágyas időszakban zajló élettani folyamatokat és esetleges szövődményeket, illetve kockázatokat.

- Ismeri a nőgyógyászati kórképek diagnosztikáját, azok vizsgálati módszereit, a kezelés elveit, módjait, eljárásait, a prevenció és a rehabilitáció lehetőségeit, valamint az öregedés anatómiai és fiziológiai jelenségeit, a menopausa hatásait a mentális és fizikai egészségre. Ismeri a nőgyógyászati onkológiai szűrővizsgálat rendjét és módszereit.

- Rendelkezik a szülészeti és nőgyógyászati műtétek, invazív beavatkozások kivitelezésének és elveinek alapszintű ismereteivel. Ismeri a műtéti érzéstelenítés módszereit és lehetséges szövődményeit, az aszeptikus munkavégzést és a sterilitást.

- Átfogó ismeretekkel rendelkezik a szülészet-nőgyógyászat területén alkalmazott diagnosztikus és terápiás módszerekről.

- Ismeri a prevenció, a gondozás, a szülészeti és nőgyógyászati ellátás során alkalmazott dokumentumokat, a dokumentáció vezetésének és kezelésének szabályait.

- Ismeri a szakmai kommunikáció területeit, módszereit, a kliensvezetési technikákat, fogalmait. Ismeri a szakterület szakmai szókincsét.

- Ismeri a szakterületéhez tartozó empirikus kutatások tudományelméleti háttereit, szemléletmódjait, fogalomrendszerét, a kutatás típusait és ezek főbb módszereit.

- Elméleti ismeretekkel rendelkezik az egészségügy gazdasági, vezetési, szervezési és minőségfejlesztési technikáira vonatkozóan.

- Ismeri a szülésznői hivatás legfontosabb szakmai irányelveit és annak határait, a határterületekhez való kapcsolódását, a szakma érdekképviseleti szerveit, valamint az érdekérvényesítés módjait és lehetőségeit.

**b) képességei:**

**-** Az élettani és kóros működéseket egymástól elkülöníti, és ezt a tudását szakmai döntéseiben alkalmazza.

- Képes szakterületén rutin szakmai problémák azonosítására, analitikus és szintetikus gondolkodásra, a nőbeteg, várandós sajátos szükségleteinek feltárására, prioritások felállítására.

- Támogatja az egészséges családi élet megvalósítását, a pozitív és negatív családtervezés folyamatát, képes egészségnevelő feladatok ellátására, segítő, tanácsadó kommunikáció alkalmazására.

- Képes alacsony kockázatú várandósok önálló gondozására, szülésre felkészítő program szervezésére, a szülői szerepre való felkészülés támogatására, tevékenysége magában foglalja a komplikációk korai felismerését és az ezzel kapcsolatos intézkedések megtételét. Képes teljes körű tájékoztatást nyújtani a gondozás alatt végzendő szűrővizsgálatokról és a terhességet befolyásoló rizikófaktorokról.

- Önállóan képes az anyai és magzati monitorizálásra, a szülés előrehaladásának megfigyelésére, észlelésére, valamint a vajúdó támogatására.

- Önállóan képes az élettani szülés biztonságos levezetésére, az episiotomia kivitelezésére és ellátására, valamint sürgős esetben (amennyiben orvos nincs jelen) farfekvéses szülés levezetésére

- Önállóan képes a szülőnő és az újszülött állapotának megítélésére, az újszülött elsődleges és másodlagos ellátására, valamint az anya és újszülött korai közvetlen kapcsolatának biztosítására. képes az újszülött újraélesztésre. képes a sürgősségi helyzetek felismerésére és az azonnali intézkedések megkezdésére.

- Képes a gyermekágyas megfigyelésére, gondozására, a szoptatás elősegítésére, a hazabocsátással kapcsolatos feladatok ellátására (tanácsadás, kóros tünetek felismerése, intézkedés).

- Képes magas színvonalú ellátást nyújtani nőgyógyászati ellátás/gondozás során. Képes a betegápolás ápolási folyamat szerinti kivitelezésére. Képes a megfelelő szakmai eljárások és protokollok alkalmazására. Képes nőgyógyászati onkocitológiai mintavétel önálló elvégzésére

- Képes a nőbeteg műtétre történő felkészítésére, előkészítésére és a műtét utáni ápolási teendők szakszerű kivitelezésére. Képes aszeptikus munkavégzésre.

- Képes a diagnosztikai beavatkozások előkészítésére, kivitelezésére, eredményeinek értékelésére és dokumentálására.

- Képes az egészségügyi ellátás során keletkezett adatok értelmezésére és önálló tevékenységéhez kapcsolódó dokumentumok vezetésére az adatvédelmi szabályok betartásával.

- Szülészet-nőgyógyászati szakterületén adekvát szakmai kommunikációt képes folytatni szakértő és nem szakértő közegben egyaránt.

- Képes alkalmazni kliensvezetési technikákat.

- Képes a szülészet-nőgyógyászat területét érintő átfogó és speciális összefüggések, tudományos ismeretek megértésére és alapfokú elemzésére. Képes könyvtári és elektronikus formában megjelenő szakirodalmi források önálló feldolgozására, rendelkezik az analizáló és szintetizáló gondolkodás képességével.

- Képes egészségügyi intézményekben középvezetőként közreműködni (irányítás, szervezés, minőségfejlesztés), képes az önálló döntéshozatalra.

**c) attitűdje:**

**-** Az emberi élet védelmét középpontba állítva törekszik a konstruktív szakmai, segítő magatartásra.

- Szociális és interkulturális érzékenység, előítélet nélküli attitűd jellemzi, elfogadja és tiszteletben tartja az egyéneket és kultúrájukat, szokásaikat, függetlenül azok státuszától, származásától, vallási meggyőződésétől.

- A magas szintű ellátás megvalósítása érdekében nyitott az új eljárások, szakmai innovációk megismerésére, és törekszik gyakorlati készségének fejlesztésére.

- Holisztikus, reflektív szemlélete meghatározza döntéseit.

- Elkötelezett a minőségi szakmai munkavégzés mellett, feladatait pontosan, megbízhatóan végzi.

- Az emberi és anyagi erőforrásokat költségtudatosan használja.

- Elkötelezett az egyén egészségmagatartásának kialakításában.

- Emberközpontú szemlélete lehetővé teszi, hogy az adott problémához kötődő adekvát megoldásokat megtalálja.

- Elkötelezett a dokumentáció szabályszerű vezetésére, és nyitott a dokumentációs eljárásokban bekövetkező változások nyomon követésére és kezelésére.

- Fogékony az egészségtudomány tudományosan bizonyított szakmai alapjainak megismerésére és alkalmazására.

- Nyitott mások véleményének kritikus figyelembe vételére.

- Munkáját az etikai normák és jogszabályok betartásával részben autonóm, részben együttműködő módon végzi.

- Munkájával és szereptudatos magatartásával a szülésznői hivatást méltóan képviseli.

**d) autonómiája és felelőssége:**

**-** Felelősséggel végez egészségfejlesztő, egészségnevelő feladatokat, önállóan, vagy team tagjaként.

**-** Önállóan végzi a szükségleteken alapuló ellátást, gondozást az élettani terhesség során a jogszabályokban megfelelően, és tevékenységéért felelősséget vállal.

**-** Felelősséget vállal az egészségügyi ellátó rendszerben, illetve azon kívül (magánszolgáltató, születésház, otthonszülés) végzett önálló tevékenységéért.

**-** Elkötelezettséget mutat a biztonságos és higiénikus környezet megteremtésére a szülészeti-nőgyógyászati műtéteknél és speciális kezelési formákban.

**-** Felelősséget érez a saját és/vagy az általa vezetett szakmai csoport munkájáért, eredményeiért és kudarcaiért.

**-** Felelősséget vállal az önállóan végzett diagnosztikus és terápiás vizsgálatok elvégzéséért és értékeléséért.

**-** Felelősséggel alkalmazza szakterületéhez kapcsolódó eszközöket és módszereket.

**-** Felelősséget vállal az egészségügyi dokumentáció pontos vezetéséért és tartalmáért.

- Képes team-munka végzésére, kooperációra, azonban önálló humán erőforrás és gazdasági döntés-előkészítő véleménnyel rendelkezik, középvezetőként minőségügyi felelősséggel bír.

- Hivatását minden körülmények között felelősen, tudományos és gyakorlati megalapozottággal képviseli.

**8. Az alapképzés jellemzői:**

**8.1. Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

- alapozó egészségtudományok 15-20 kredit;

- alkalmazott egészségtudományok 30-35 kredit;

- ápolástudományok 4-6 kredit;

- táplálkozástudományok 2-4 kredit;

- gyógyszertudományok 2-4 kredit;

- természettudományok 6-8 kredit;

- bölcsészettudományok 6-8 kredit;

- társadalomtudományok 8-12 kredit;

- szakirány szerinti szakképzettség szerinti szakterületi ismeretek legalább 115 kredit.

8.1.2. A szakirány tudományágai, szakterületei és azok kreditaránya

a) ápoló szakirány

* alkalmazott egészségtudományok 10-15 kredit,
* ápolástudományok 85-95 kredit,
* elméleti és klinikai orvostudományok 15-20 kredit,
* mentéstudományok 5-10 kredit;

b) dietetikus szakirány

* alkalmazott egészségtudományok 6-10 kredit,
* elméleti- és klinikai orvostudományok 10-15 kredit,
* élelmiszer- és táplálkozástudományok 100-110 kredit;

c) gyógytornász szakirány:

* alkalmazott egészségtudományok 4-6 kredit,
* elméleti- és klinikai orvostudományok 10-15 kredit,
* fizioterápia és mozgástudományok 100-110 kredit;

d) mentőtiszt szakirány:

* alkalmazott egészségtudományok 10-15 kredit,
* ápolástudományok 2-4 kredit,
* elméleti- és klinikai orvostudományok 20-25 kredit,
* mentéstudományok 85-95 kredit,

e) szülésznő szakirány:

* ápolástudományok 10-15 kredit,
* elméleti- és klinikai orvostudományok 15-20 kredit,
* szülésznői szakismeretek 90-100 kredit.

8.1.3. A választható specializációkat is figyelembe véve a gyógytornász szakirányon ergoterápiai szakterületről szerezhető speciális szakismeret, amelynek kreditaránya a szakirányhoz kapcsolódóan, a képzés egészén belül legfeljebb 50 60 kredit.

**8.2 Idegennyelvi követelmény:**

Az alapfokozat megszerzéséhez egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

**8.3. A szakmai gyakorlat követelményei:**

A szakmai gyakorlat a felsőoktatási intézmény tantervében meghatározott külső szakmai gyakorlóhelyen végzett, legalább hat hét időtartamú komplex, irányított, összefüggő szakmai gyakorlat.

8.3.1. A szülésznői szakirány szakmai gyakorlatára vonatkozó további követelmények:

– Terhesgondozás, legalább 100 szülés előtti vizsgálat végrehajtása.

– Legalább 40 terhes asszony gondozása és felügyelete.

– Legalább 40 szülés levezetése a hallgató által, ha ez nem teljesíthető a rendelkezésre álló asszonyok hiánya miatt, ez a szám minimum 30- ra csökkenthető, amennyiben a hallgató asszisztál további 20 szülésnél.

– Aktív részvétel farfekvéses szülésnél. Amennyiben ez nem lehetséges a farfekvéses szülések hiánya miatt, a gyakorlat végrehajtható szimulált helyzetben is.

– Bevezetés az epiziotómia kivitelezésébe és a varrat elkezdésébe. A varrás gyakorlása tartalmazza az epiziotómiát követő varrást és az egyszerű sebfelszakadás varrását. Végső esetben végrehajtható szimulált helyzetben is.

– 40 asszony felügyelete és gondozása veszélyeztetett terhesség vagy veszélyeztetett szülés vagy veszélyeztetett gyermekágyi időszak esetén.

– Legalább 100 gyermekágyas asszony és egészséges újszülött gondozása és felügyelete (a vizsgálatot is beleértve).

– Különleges gondozást igénylő újszülöttek felügyelete és gondozása, beleértve a koraszülött, túlhordott, alacsony súllyal született és beteg újszülötteket.

– Kóros szülészeti vagy nőgyógyászati tünetekkel rendelkező asszonyok gondozása.

– Bevezetés a gyógyászatba és a sebészetbe. A bevezetésnek tartalmaznia kell elméleti útmutatásokat és klinikai gyakorlatot. Az elméleti és gyakorlati képzésnek (a képzési program A része) kiegyensúlyozottnak és összehangoltnak kell lennie a klinikai gyakorlattal (a képzési program B része), hogy a függelékben felsorolt tudás és tapasztalat megfelelő módon megszerezhető legyen. A klinikai gyakorlatot kórházi osztályon vagy a megfelelő hatóság vagy személyek által felügyelt egészségügyi intézményben kell végrehajtani felügyelt szolgálatban töltött gyakorlat keretében. A gyakorlat részeként a szülésznő hallgatók részt kell, hogy vegyenek az érintett osztályok tevékenységében, olyannyira, amennyire ezek a tevékenységek hozzájárulnak képzésükhöz. Meg kell őket tanítani a szülésznők tevékenységének felelősségére.

8.3.2. Az ápoló szakirány klinikai szakmai gyakorlatára vonatkozó további követelmények:

Ápolás gyakorlat megszerzése az alábbiakra vonatkozóan: általános orvostan és szakorvostan, általános sebészet és szaksebészet, gyermekgondozás és gyermekgyógyászat, terhesgondozás , elmegyógyászat és pszichiátria, idősek gondozása és geriátria, otthoni ápolás.

# EGÉSZSÉGÜGYI GONDOZÁS ÉS PREVENCIÓ ALAPKÉPZÉSI SZAK

1. **Az alapképzési szak megnevezése:** egészségügyi gondozás és prevenció (Health Care and Disease Prevention)
2. **Az alapképzési szakon szerezhető végzettségi szint és a szakképzettség oklevélben szereplő megjelölése**

**-** végzettségi szint: (baccalaureus, bachelor; rövidítve: BSc fokozat)

- a szakképzettség:

- népegészségügyi ellenőr

* védőnő
* dentálhigiénikus
* szakképzettség angol nyelvű megjelölése:
* Public Health Supervisor
* Health Visitor
* Dental Hygienist

választható szakirányok népegészségügyi ellenőr, védőnő, dentálhigiénikus

1. **Képzési terület:** orvos- és egészségtudomány
2. **A képzési idő félévekben:** 8 félév
3. **Az alapfokozat megszerzéséhez összegyűjtendő kreditek száma:** 240 kredit

- a szakorientációja: kiegyensúlyozott (40-60 százalék)

- a szakdolgozathoz rendelt kreditérték: 20 kredit

- intézményen kívüli összefüggő gyakorlati képzés minimális kreditértéke: 10 kredit

- a szabadon választható tantárgyakhoz rendelhető minimális kreditérték: 12 kredit

- a szakirányhoz rendelhető minimális kreditérték: 120 kredit

**6. A szakképzettség képzési területek egységes osztályozási rendszer szerinti tanulmányi területi besorolása:** 723

**7. Az alapképzési szak képzési célja, az általános és a szakmai kompetenciák:**

A képzés célja olyan szakemberek képzése, akik az egészségtudomány eredményei alapján a betegségmegelőzés, egészségvédelem és egészségfejlesztés törvényszerűségeit ismerve gondozzák a társadalom egyéneit, közösségeit és elősegítik az egészségük fejlesztésének lehetőségeit. Kellő ismerettel rendelkeznek a mesterképzésbe való továbblépéshez. A végzett szakember az alábbi feladatok ellátásával kapcsolatos képességeit azon országban, intézményben alkalmazhatja a gyakorlatban is, ahol az érvényes jogszabályok, irányelvek, protokollok ezt lehetővé teszik. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A népegészségügyi ellenőr, védőnő, dentálhigiénikus**

**a) tudása**

* + - * Részletesen ismeri a szervezet biokémiai felépítését, törvényszerűségeit, a különböző alkotóelemek funkcióját, a biokémiai szabályozási valamint az anyagcsere folyamatokat.
      * Részletekbe menően ismeri a szervrendszereket felépítő struktúrákat, a szervrendszerek mikroszkópos és makroszkópos felépítését, a képletek felszíni struktúráit, a szervezet élettani és kóros működését molekuláris-, sejt-, szervek-, szervrendszerek szintjén, ismeri azok szabályozását, és a szervezetben lejátszódó kóros folyamatok kóroktanát.
      * Ismeri a terápiás környezet sajátosságait, a különböző ágytípusok, ágyhelyzetek, testhelyzetek, kényelmi eszközök mobilizációs eszközök és eljárások hatásait, indikációs körét és a kivitelezés menetét.
      * Ismeri a fájdalomcsillapítás anatómiai és élettani alapjait, valamint a különböző fájdalomcsillapítási módokat.
      * Ismeri a fiziológiás szükségletek kielégítésének alapjait.
      * Ismeri az egészségügyi dokumentáció alapjait.
      * Ismeri az asepsis-antisepsis, nozokómiális surveillance fogalmait, a szelektív hulladékgyűjtés lényegét és menetét.
      * Ismeri a vitális paraméterek mérésének indikációs körét, a beavatkozások és a kapott eredmények értékelésének menetét (beleértve a köpeny és magtemperatúra, láztípusok, légzésszám- minta- típusok, pulzusszám és qualitások, pulzusdeficit, non-invazív méréssel az artériás vérnyomás meghatározását). Ismeri a higiénés szükségletek kielégítésének elemeit (beleértve az alkalmazandó eszközöket, eljárásokat és indikációs kört).
      * Részletesen ismeri a kommunikáció alapelemeit, formáit, irányait, csatornáit, az életkornak megfelelő kommunikációs stratégiákat, a problémafeltáró és problémamegoldó, valamint ösztönző kommunikáció jellegzetességeit.
      * Ismeri a személyiség fogalmát, a személyiség tipológiákat, az érett személyiség jellemzőit, az önismeret és önértékelés aspektusait, az egészségpszichológia alapjait, a különböző életszakaszok fejlődés lélektani alapjait, a konfliktusok fajtáit, okait.
      * Részletesen ismeri a terapeuta munka alapelveit, jellemzőit, intervenciós szintjeit; az ápolási és betegvezetési folyamat összefüggéseit, a betegvezetés elméleti alapjait, formáit, a paramedikális tanácsadás szintjeit, készségeit és stratégiáit; személyiségének és szakmai felkészültségének folyamatos, tervszerűen tudatos fejlesztésének lehetőségeit.
      * Ismeri az etikai alapfogalmakat, az etikus egészségügyi ellátás jellemzőit, hazai viszonylatban az egészségügyi rendszerben előforduló etikai problémákat és azok lehetséges megoldási lehetőségeit, alternatíváit.
      * Széleskörűen ismeri a jogi alapfogalmakat, a jogszerű egészségügyi ellátás jellemzőit, hazai viszonylatban az egészségügyi rendszerben előforduló jogi problémákat és azok lehetséges megoldási lehetőségeit, alternatíváit, valamint a kliensek és az ellátást végzők jogait és kötelezettségeit.
      * Részletesen ismeri a demográfiai alapmutatókat, a népesség egészségi állapotát jellemző epidemiológiai mutatószámokat, a főbb népbetegségek gyakoriságát, rizikófaktorait, a népegészségügyi törekvéseket, tevékenységi köröket, a szociológiai, egészségszociológiai elméleteket és szemléletmódot, ismeri az egészségmegőrzés és - fejlesztés szociológiai, egészségszociológiai megközelítését.
      * Ismeri a szociális ellátás különböző formáit és a szociális gondoskodás aktuálpolitikai irányait.
      * Ismeri az addikciók pszichés és fizikális alapjait, a leggyakoribb típusait, az önsegítő programok és csoportok jelentőségét és egyéb kezelési és leszokási lehetőségeket. Ismeri a deviáns viselkedési formákat, és azok lehetséges integrációs/kezelési megoldásait.
      * Átfogóan ismeri az egészség és az egészségfejlesztés fogalmait, módszereit és holisztikus szemléletét, az egészségfejlesztő tevékenységeket, az egészségfejlesztés modelljeit, az egészség-tanácsadás lényegét.
      * Ismeri az egészségi állapotot meghatározó tényezőket, az egészségfejlesztés elméleti és gyakorlati vonatkozásait.
      * Ismeri a gyógyszertan alapfogalmait, a leggyakoribb megbetegedések kapcsán a gyógyszeres terápia hatásmechanizmusait, szövődményeket, mellékhatásokat, a különböző gyógyszerformák alkalmazását, ennek eszközrendszerét.
      * Ismeri a pedagógia fogalmait, jellegzetességeit, történetiségét, valamint a nevelés módszereit, valamint az aktuális törvények alapján ismeri a közoktatás, a szakképzés és a felsőoktatás szabályozását.
      * Ismeri a legfontosabb életmentési feladatokat, a leggyakrabban előforduló egészségkárosodások esetén szükséges teendőket a mindenkor hatályos ajánlásoknak megfelelően, az alapszintű életmentő beavatkozásokat (BLS) és eszközöket.
      * Ismeri a menedzsment alapvető fogalmait és feladatait, az ellátórendszer szereplőit és azok tevékenységi körét, hatáskörét, átfogó elméleti ismeretekkel rendelkezik az egészségügy gazdasági, vezetési és szervezési technikáira vonatkozóan, részletesen ismeri a humánerőforrás gazdálkodás alapjait, a minőség fogalmát valamint annak alkalmazási, mérési és fejlesztési lehetőségeit az egészségügyben.
      * Ismeri a közegészségtan-járványtan tárgyát, feladatait, felosztását, módszereit, a munka-egészségtan alapfogalmait, a megelőzés lehetőségeit, a környezet hatását az emberre.
      * Részletesen ismeri a mikrobiológia tárgyát, feladatait, felosztását, a mikrobák felosztását, és mindazon jellemzőit, amelyek lényegesek a fertőzések kialakulásában.
      * Széles körűen ismeri a mikroorganizmusok, mint kórokok kimutatásának és elpusztításának lehetőségeit, a mintavétel szabályait, a mintavétel módját.
      * Átfogóan ismeri az egészségügyi informatika alapfogalmait, az operációs rendszereket, a szövegszerkesztő és táblázatkezelő programokat, az egészségügyi informatikai alapadatok feldolgozásának módszereit, a kapott eredmények prezentálását, továbbá az adatbázisokat, kódrendszereket.
      * Részletesen ismeri a saját szakterületén alkalmazott egészségügyi dokumentáció vezetésének, kezelésének előírásait, valamint az adatszolgáltatással összefüggő szabályokat.
      * Átfogóan ismeri a bizonyítékokon alapuló ellátás szemléletét, a kutatás, irodalomkutatás folyamatát, az adatgyűjtési módszereket, az adatbázis készítésének menetét, a statisztikai programokat, az egyváltozós statisztikai eljárásokat, az eredmények értelmezésének, értékelésének menetét, kritikus gondolkodással bír.
      * Ismeri a munkavégzésre vonatkozó munkabiztonsági és munkaegészségügyi követelményeket, tűzvédelmi előírásokat, a mindenkori hatályos törvényi előírásokat, és az uniós szabályokat. Ismeri a munkavállaló egészségét, és biztonságát veszélyeztető kockázatokat, és a munkaeszközök biztonságos használatát.
      * Ismeri az egészségtudományi szakterület szakmai szókincsét anyanyelvén, valamint latin nyelven (orvosi latin).

**b) képességei:**

* + - * Képes az egészséget károsító tényezőket felismerni, az élettani és kóros működések egymástól való elkülönítésére, kompetencia szintjének megfelelő lépéseket vagy javaslatot tenni a megoldásra.
      * Képes gyakorlati munkája során alkalmazni ismereteit a jellegzetes patológiai eltérések, elváltozások kapcsán.
      * Képes az aspesis-antisepsis szabályai és a nozokómiális surveillance kritériumai, valamint a szelektív hulladékgyűjtés szabályai szerint a munkafolyamatokat ellátni, valamint a higiénés szükségletek kielégítésével kapcsolatos (az intézményben alkalmazandó eszközök, eljárások) feladatok ellátására.
      * Képes a vitális paraméterek megfigyelését (beleértve a köpeny és magtemperatúra, láztípusok, légzésszám- minta- típusok, pulzusszám és qualitások, pulzusdeficit, non-invazív méréssel a vérnyomás meghatározását) önállóan kivitelezni, a kapott eredményeket értékelni.
      * Képes a fizikális lázcsillapítás kivitelezésére.
      * Képes a fájdalom felmérésére és a fizikális fájdalomcsillapítási eljárások alkalmazására.
      * Képes adekvát, a partnerhez igazított szakmai kommunikáció folytatására, szóban és írásban is, hatékonyan kommunikál a pácienssel, családdal, közösséggel, az interperszonális készségek révén képes a bizalom kialakítására a pácienssel, családdal, közösséggel.
      * Képes a hivatása gyakorlása során a szükséges pszichológiai alap alkalmazására, pszicho-szomatikus szemlélet követésére, képes a beteg-egészségügyi szakember interperszonális kapcsolatában felmerülő problémák adekvát kezelésére, a beteg ember speciális pszichés jellemzőinek felismerésére és alapvető kezelésére.
      * Képes átlátni az egészségügyet meghatározó jogforrások rendszerét, azok alkalmazásának szabályait, valamint megfelelően alkalmazza a releváns jogi szakkifejezéseket, kompetenciahatárainak megfelelően képes tájékoztatást nyújtani a klienseknek a betegjogokról és azok érvényre juttatásának lehetőségeiről.
      * Munkája során betartja az egészségügyi dolgozókra vonatkozó kötelezettségeket, és felismeri felelősségének határait.
      * Egyéni és közösségi szinten képes felmérni a lakosság egészségi állapotát, prioritásokat meghatározni, és képessé válik hatékony beavatkozás megtervezésére, végrehajtására.
      * Szakterületének megfelelően képes aktívan közreműködni a népegészségügyi kérdések megoldásában, szűrővizsgálatok szervezésében, és kivitelezésében, egészségfejlesztő anyagok készítésében és alkalmazásában, valamint az epidemiológiai ismeretek alapján képes értékelni adott területen élő lakosság egészségi állapotát és a prevenciós tevékenységek hatékonyságát.
      * Képes egyéni egészségtervet készíteni, egészség-tanácsadást végezni és a közösség egészségi állapotának javítása érdekében eredményesen együttműködni a team tagokkal.
      * Képes felismerni és megfelelően integrálni az ellátórendszerben az addikcióval küzdő beteget, valamint képes az addiktív viselkedés kialakulásában szerepet játszó rizikó és protektív faktorok elkülönítésére és felismerésére, felismeri a deviáns magatartást és a pácienst a megfelelő ellátórendszerbe irányítja.
      * Képes szakterületével összefüggő egészségfejlesztő /egészség-nevelő feladatok ellátására.
      * Képes az alkalmazott gyógyszercsoportok indikációjával, hatásmechanizmusával, mellékhatásaival kapcsolatos tárolási kliensoktatási és non-invazív alkalmazási feladatok ellátására.
      * Képes megválasztani, és alkalmazni a szakterületéhez kapcsolódó pedagógiai ismereteket, módszereket és képes egyéni és csoportos kliens/betegoktatási feladatok ellátására a gondozott életkorának, társadalmi státuszának, értelmi és érzelmi képességének, betegségének megfelelően.
      * Képes alkalmazni azokat az eszköz nélküli és esetenként eszközös beavatkozásokat, melyek a hirtelen bekövetkezett egészségkárosodás esetén a beteg/sérült életét megmenthetik.
      * Képes költségérzékeny döntések meghozatalára és a humánerőforrás optimális felhasználására a tevékenységei során.
      * Képes középvezetőként hatékonyan közreműködni szervezői feladatok ellátásában.
      * Képes a munkáját a bizonyítékokon alapuló ellátás alapelveinek és gyakorlati szempontjainak figyelembe vételével a minőségügyi rendszer előírásai alapján végezni, a minőség javítása érdekében a különböző módszereket, eszközöket összehangoltan alkalmazni.
      * Képes mikrobiológiai ismeretei birtokában a fertőző betegségek és járványok megelőzésére, felismerésére.
      * Képes közreműködni bizonyítékokon alapuló, kutatásmódszertani és biostatisztikai ismeretekre alapozott, releváns hazai és nemzetközi kutatások eredményeire támaszkodó, szakterületének megfelelő vizsgálatok elvégzésében és azok prezentálásában. Képes az adatok kezelésére, feldolgozására, a kapott eredmények prezentálására.
      * Képes a munkavégzése során betartani és betartatni a munkavédelmi, balesetvédelmi és tűzvédelmi előírásokat.
      * Képes a munkájához szükséges szakmai nyelvet (orvosi latin) magas szinten művelni.

**c) attitűdje:**

* + - * A magas szintű ellátás megvalósítása és a folyamatos fejlődés biztosítása érdekében nyitott az új eljárások, szakmai innovációk megismerésére.
      * Holisztikus, proaktív szemlélettel rendelkezik.
      * Fogékony az egészségtudomány tudományosan bizonyított eredményeinek megismerésére és alkalmazására.
      * Az emberi élet és egészség védelmét középpontba állítva törekszik korrekt szakmai magatartásra.
      * Nyitott mások véleményének figyelembevételére, kritikus mérlegelésére, empátiával viszonyul partnereihez, respektálja az egészségügyi ellátás és a népegészségügyi szolgáltatások különböző szintjein és szinterein tevékenykedő szakemberek tudását és képességeit, megbecsüli azok munkáját, igényt tartva támogató együttműködésükre.
      * Nyitott a dokumentációs eljárásokban bekövetkező változások követésére, nyitott új infokommunikációs eszközök, eljárások megismerésére és alkalmazására.
      * Nyitott az egészségügyi ellátórendszer folyamatszemlélete és az ellátás javítása iránt.
      * Munkájában a prevenció szemléletét követve törekszik a betegségek megelőzésére, a veszélyeztető tényezők, kórállapotok korai felismerésére.
      * Kommunikációját egyénekkel és közösségekkel egyaránt empátia, felelősség, a jó szándék és a szakértelem meggyőző közvetítésére való törekvés hatja át.

**d) autonómiája és felelőssége:**

* + - * Munkáját minden körülmények között felelősen, tudományos és gyakorlati megalapozottsággal, szakterületének méltánylását elérve és elvárva végzi, mindenkor figyelembe véve és törekedve a kliensek/gondozottak jól-létére és elégedettségére.
      * Felelősséggel végez egészségfejlesztő/egészségnevelő feladatokat, önállóan vagy team tagjaként.
      * Személyes felelősségérzettel, szakmai önismerettel és minőségtudattal bír, igénnyel szaktudásának és készségeinek folyamatos fejlesztésére.
      * Tudományosan és módszertanilag megalapozott szakmai döntéseit, valamint azok következményeit felelősséggel vállalja.
      * Szakmai fejlődésének irányításában tudatosan és felelősséggel együttműködik.
      * Felelősséget vállal az emberi élet és egészség védelmére irányuló tevékenységéért.
      * Autonóm módon képes felismerni szerepét és helyét egyéni munkaszituációban és teamben egyaránt.
      * Felelősséget vállal az egészségügyi dokumentáció pontos vezetéséért, tartalmáért.
      * Önálló és felelős módon képes a kliens betegúton való vezetésére.
      * A szakmai irányelveknek megfelelően, minőségi ellátást végez önállóan vagy team-tagként másokkal együttműködve.

**Szakirányok sajátos kompetenciái**

**A népegészségügyi ellenőr**

**a) tudása:**

* + - * Ismeri a népegészségügyi hatósági feladatok végzésének szabályait.
      * Ismeri a járványügyi állapotjelentés alapján megfelelő járványügyi vizsgálatok, baktériumhordozók felkutatásának és ellenőrzésének, továbbá a fertőző betegek nyilvántartásának és statisztikáinak értékelését.
      * Ismeri a levegő-, víz-, talajszennyeződés, a szennyvíz, az épített környezet, valamint a hulladék emberre és a környezetére gyakorolt hatásait, az esetlegesen kialakuló környezeti károsodások megelőzésének és/vagy felszámolásának módozatait és lehetőségét.
      * Ismeri az élelmiszerekkel kapcsolatos egészségkárosodásokat, azok vizsgálati módszereit, továbbá az ételfertőzésre, ételmérgezésre gyanús megbetegedések tüneteit, valamint a szükséges intézkedéseket és az élelmiszerek előállítását, forgalmazását szabályozó előírásokat;
      * Ismeri az egészséges és biztonságos munkavégzés feltételeit, a megfelelő munkakörnyezet kialakításának feltételeit.
      * Ismeri kórházak, üzemek és intézmények üzemeltetésének higiénés feltételeit.
      * Ismeri a szakterülettel összefüggő információs és kommunikációs rendszereket.

**b) képességei:**

* + - * Képes népegészségügyi hatósági tevékenység ellátásra a jogszabályok alapján szükséges intézkedések megtételére és ellenőrzésére.
      * Nem hatósági tevékenységi körében képes a vonatkozó jogszabályok alapján a megfelelő hatósági ellenőrzés eredményes lefolytatására.
      * Képes járványügyi feladatok kezdeményezésére, megszervezésére és lebonyolítására.
      * Képes járványügyi vizsgálatok eredményeinek elemzésére, értelmezésére, felhasználására és kritikus alkalmazására.
      * Alkalmazza az élelmezéssel-táplálkozással, környezettel, munkakörnyezettel és munkavégzéssel kapcsolatban esetlegesen kialakuló károsodások megelőzésének és/vagy felszámolásának módozatait.
      * Szakterületével összefüggésben képes vizsgálata eredményeinek és a szükséges intézkedéseknek közérthető formában történő kommunikálására.
      * Képes a lakosság egészségi állapotát javító helyi és központi egészségpolitikai kidolgozására és megvalósítására.
      * Képes nosocomialis surveillance megtervezésére és kivitelezésére.
      * Képes a lakosság egészségi állapotának monitorizálására, betegségmegelőző programok tervezésére, szervezésére, lebonyolítására és értékelésére.
      * Egészségmodellek alapján képes az egészséget meghatározó tényezők és egészséget veszélyeztető kockázatok azonosítására, a mikro-szintű kockázatok elhárítására.
      * Képes azonosítani az egészségre ható környezeti, foglalkozási, élelmiszerbiztonsági tényezőket, koncepcionális javaslatot tesz azok csökkentésére vagy elhárítására.
      * Alkalmazza a szakterülettel összefüggő információs és kommunikációs rendszereket.

**c) attitűdje:**

* + - * Hitelesen képviseli a népegészségügyi tevékenység gyakorlásában alapelveknek (esélyegyenlőség, partnerség, szolidaritás) tekintett értékeket.
      * Tevékenységének korlátait respektálva, de lehetőségeit teljes mértékben kihasználva tevékenykedik a lakosság, illetve rábízott közösség egészségi állapotának javítása érdekében.
      * Megőrzi igényét ismereteinek és képességeinek folyamatos fejlesztésére.
      * Koncepcionális javaslataival törekszik a népegészségügyi alapképzés javítására.

**d) autonómiája és felelőssége:**

* + - * Hatósági feladatainak végrehajtása során kizárólag szakmai szempontok respektálásával kialakított bizonyítékokon alapuló véleményt alkot.
      * Szaktudásával támogatja a határterületi tevékenységet kifejtő munkatársait.
      * A népegészségügyi tevékenység etikai normáit követve tevékenykedik.
      * Koncepcionális javaslatokat kezdeményez az egészséget támogató politikai döntésekben helyi szinten.

**A védőnő**

**a) tudása:**

* + - * Ismeri a védőnői munka során alkalmazható eljárásokat, módszereket, gondozási, egészségfejlesztési és prevenciós modelleket.
      * Ismeri az életkorhoz kötött és lakossági célzott szűrővizsgálatok szervezésének módszereit, végrehajtását, a népegészségügyi célú méhnyakszűrési vizsgálat elveit, módszereit, eljárásait.
      * Birtokolja a családtervezéssel, a szülésre és a szülői szerepre való felkészüléssel kapcsolatos ismeretanyagot, ismeri a csoportos egészségnevelés és a szülői csoportok vezetésének módszertanát.
      * Ismeri a várandósság élettani és lélektani változásait, a terhességgel összefüggő kóros állapotokat, terhességtől független betegségek hatásait a várandósságra.
      * Ismeri a várandós gondozás folyamatát, a gondozásban szereplők feladatait, a várandós gondozás védőnői vonatkozásait.
      * Ismeri a gyermekágyi időszak involúciós és evolúciós változásait, a gyermekágyas gondozás védőnői vonatkozásait, ismeri az újszülött újraélesztéséhez használt eszközöket, gyógyszereket, az újszülött újraélesztés folyamatát.
      * Ismeri 0-18 éves korig az egészséges fejlődés jellemzőit (testi, lelki szociális), a fejlődést meghatározó tényezőket, azok befolyásolásának lehetőségeit.
      * Ismeri a különleges védőnői ellátást igénylő (koraszülött, kissúlyú, krónikus beteg, fogyatékkal élő, magatartási zavarral küzdő, szociálisan veszélyeztetett, eltérő fejlődésű) gyermekek gondozásának módszereit, ellátási formáit, útját.
      * Ismeri az egészséget károsító magatartásformák kialakulásának folyamatát, egészségre gyakorolt hatásait, leszokását segítő módszereit.
      * Ismeri az egyes életkorokhoz és állapotokhoz igazodó egészséges táplálkozási elveket, dietoterápiás lehetőségeket, irányelveket.
      * Ismeri az anyatejes táplálás egészségre gyakorolt hatásait, a szoptatás támogatás módszereit.
      * Ismeri a kliensek, gondozottak jogait és azok érvényesítésének lehetőségeit, a szociális- és gyermekvédelmi ellátás rendszerét, a családokat, gyermekeket, gondozottakat veszélyeztető tényezőket, helyzeteket, azok rizikótényezőit, valamint az adott helyzetnek megfelelő teendőket, a jelzőrendszer tagjaként ellátandó feladatokat.
      * Ismeri és értelmezi az interkulturális együttéléshez kapcsolódó személyes/ csoportos megközelítés nehézségeit, az interkulturális konfliktusok alapjait.
      * Ismeri a védőoltási tevékenységre vonatkozó hazai gyakorlati feladatokat, továbbá az oltásokkal kapcsolatos általános és specifikus indikációkat, kontra indikációkat, az oltóanyagok beszerzésére, tárolására, felhasználására, az oltási nyilvántartásokra, jelentésekre vonatkozó kötelezettségeket, szakmai ismereteket, előírásokat illetve ajánlásokat.
      * Ismeri szakterületének szakmai irányelveit és protokolljait, módszertani leveleit, jogszabályait, nemzetközi standardjait, alapvető paradigmáit és koncepcióit.
      * Ismeri szakterületének dokumentációit, azok előállításának, kezelésének szabályait. adatszolgáltatási kötelezettségeinek formáit és módját, valamint ismeri a szakterületével összefüggő információs és kommunikációs rendszereket.
      * Ismeri a népegészségügyi szolgáltatások kiemelten a szűrővizsgálatok rendszerét és tudományos alapjait.

**b) képességei:**

* + - * Képes az egyén, a család és a közösség szükségleteire alapozottan védőnői gondozási célok megfogalmazására, megállapítására, gondozási terv készítésére, a folyamatos gondozás végrehajtására.
      * Képes a 0-18 év közötti korosztály életkorhoz kötött szűrővizsgálatainak szervezésére, védőnői kompetenciába tartozó (jogszabályban előírt) feladatok végrehajtására, lakossági célzott szűrővizsgálatok szervezésére, népegészségügyi célú méhnyakszűrés végzésére.
      * Képes a családtervezéssel kapcsolatos tanácsadásra, az anyaságra, szülői szerepre való felkészülés támogatására, valamint szülői csoportok szervezésére, támogatására.
      * Képes a várandós anyák (jogszabályban rögzített) célzott individuális, folyamatos gondozására, védőnői kompetenciába tartozó vizsgálatok és feladatok elvégzésére.
      * Képes a gyermekágyas nők ápolására, gondozására, az aktuális állapotuknak és szükségletüknek megfelelő ellenőrző vizsgálatok elvégzésére, kompetencia körén belül.
      * Képes az újszülött újraélesztésre.
      * Képes az adott korosztály fejlődésének nyomon követésére, az eltérő fejlettségi szintből adódó problémák észlelésre, azonosítására és kompetencia határain belül intézkedések meghozatalára.
      * Képes a különleges védőnői ellátást igénylő (koraszülött, kissúlyú, krónikus beteg, fogyatékkal élő, magatartási zavarral küzdő, tanulásban akadályozott, az eltérő szociokulturális háttérrel rendelkező, a hátrányos és veszélyeztetett, eltérő fejlődésű) gyermekek azonosított és értékelt szükségleteiből kiinduló reális gondozási célok meghatározására, a védőnői gondozás megvalósítására.
      * Képes a káros szokások és szenvedélyek megelőzésében, leszokásában segítségnyújtásra, szükség esetén szakemberhez való irányításra.
      * Képes a szoptatás és az anyatejes táplálás figyelemmel kísérésére, az anyatejes táplálásra való ösztönzésre, a szoptatás módszereinek tanítására, szoptatási problémák esetén segítségnyújtásra.
      * Képes az egészséges táplálkozás irányelveinek hiteles közvetítésére, a leggyakoribb gyermek és felnőttkori betegségek étrendi kezelési alapelveinek átadására, betartásának segítésére a saját kompetencia határainak megfelelően.
      * Képes a családokhoz, gyermekekhez és az egészségügyi ellátáshoz kötődő jogokról, az ezekhez kapcsolódó kötelességek megjelölésével tájékoztatást adni, valamint a családokat megillető szociális ellátásokról információt nyújtani.
      * Saját szakterületén belül képes az interkulturális háttér tényezők felderítésére, a kulturális különbségekből adódó működések egymástól való elkülönítésére.
      * Képes a védőoltásokkal kapcsolatos (jogszabályban, módszertani levélben rögzített) szervezési, nyilvántartási, jelentési feladatok ellátására.
      * Képes saját szakterületének megfelelően a gyermekeket, gondozottakat veszélyeztető tényezők és azok rizikófaktorainak azonosítására.
      * Képes eleget tenni jelzési kötelezettségének, továbbá kompetenciájának megfelelően önállóan vagy team-munkában a veszélyeztető tényezők elhárítására, abban való közreműködésre.
      * Képes szakmai tudásának hatékony alkalmazására, szakmai irányelvek, protokollok, jogszabályok, módszertani levelek betartására, valamint a tudományosan megalapozott, szakmájában általánosan elfogadott paradigmák közvetítésére és átadására.
      * Képes a szakterületén elvárt dokumentáció pontos vezetésére, megfelelő minőségű adatok szolgáltatására, továbbá a szakterületén alkalmazott informatikai programok használatára.
      * Képes a szűrővizsgálatok rendszerének átlátására, értelmezésére, egyének és közösségek szűrővizsgálatokkal kapcsolatos tájékoztatására.

**c) attitűdje:**

* + - * Védőnői munkája minőségelvű.
      * Törekszik az egyéni élettörténetekre és megküzdési stratégiákra támaszkodó, adaptív, individuális, célzott gondozás megvalósítására.
      * Törekszik a gondozott érzés- és gondolatvilágába belehelyezkedni tudó, altruitív hozzáállásra.
      * Nyitott a folyamatos önreflexióra és önismeret-fejlesztésre.
      * Társadalmi érzékenységgel, közösségi felelősségérzettel és feladatvállalással rendelkezik.
      * Nyitott az interperszonális kapcsolatok kialakítására, a csoportos munkába való beilleszkedésre, illetve annak megszervezésére.
      * Elkötelezett a státusz- és kompetenciabeli különbségek megfelelő módon való kezelésére és kompetenciahatárainak betartására.
      * Törekszik az önszabályozás keretében a hivatás szabályai ellen vétők figyelmeztetésére.
      * A gondolkodása partnerközpontú, elfogadja az együttműködés fontosságát.
      * Emberközpontú, gyermekközpontú szemlélete lehetővé teszi, hogy az adott életszakaszhoz kötődő adekvát megoldásokat megtalálja.
      * Elfogadó attitűddel alkalmazkodik a gondozottak igényeihez, az aktuális körülményekhez és helyzetekhez.
      * Önmaga is elkötelezett az egészség védelme, az egészség tudatos magatartás kialakítása iránt. Egészséges önbizalom, becsvágy, az önmegvalósítás igénye jellemzi, folyamatosan törekszik arra, hogy személyiségében és hivatásában is fejlődjön. Fizikailag, érzelmileg és szellemileg is törődik, foglalkozik magával, igyekszik példát mutatni.
      * Fogékony az egészség megőrzésével kapcsolatos új ismeretek befogadására.
      * Elkötelezett az anyatejes táplálás támogatására.
      * Szociális és interkulturális érzékenység, előítélet nélküli attitűd jellemzi.
      * Az interkulturális háttér, attitűd és identitást meghatározó szerepét az ellátás megvalósításában figyelembe veszi.
      * A védőoltások betegségek megelőzésében betöltött szerepének kedvező megítélése.

**d) autonómiája és felelőssége:**

* + - * Védőnői munkáját hivatásszerűen, az etikai normák betartásával, autonóm módon végzi.
      * Társadalmi érzékenységen alapuló közösségi felelősségérzettel és önálló feladatvállalási igénnyel rendelkezik.
      * Felelősséggel használja a védőnői munka során alkalmazható eljárásokat és módszereket, gondozási, egészségfejlesztési és prevenciós modelleket.
      * Szakmai ismereteire alapozva, a problémahelyzetet strukturálja és a gondozási folyamat során felmerülő veszélyeztető tényezőket önállóan elhárítja.
      * Felelősséget vállal a rábízottakért, akár egyes személyekről, akár csoportokról van szó.
      * Tetteiért, megnyilatkozásaiért felelősséget vállal.
      * Önállóan vagy team tagjaként beteg-edukációt végez.
      * Tudatossá válik a másság elfogadása. Felelősséggel végzi az eltérő szocializációs hátterű gondozottak ellátását.
      * Társszakmák munkatársaival, csapatmunkában való részvételre képes.
      * Megfelelő és egységes színvonalú védőnői ellátáshoz való hozzáférést biztosít, az ellátás akadályait igyekszik elhárítani.
      * Megfelelő, szakmailag megalapozott tájékoztatással lehetővé teszi, hogy a gondozott dönthessen, annak kompetenciáit erősíti.
      * Szakmai ismereteit tudományosan megbízható forrásból szerzi, tudományos bizonyítékok figyelembevételére képes. Szakmai kutatások elősegítését kötelességének érzi.
      * Folyamatos önképzésre törekszik.
      * Az egészségügyi erőforrások felhasználásánál törekszik a párhuzamosság elkerülésére, a felesleges kiadások megszüntetésére.
      * Felelőssége kiterjed a szakmai tevékenysége közben felmerülő érdekkonfliktusok felismerésére és elhárítására.

**A dentálhigiénikus**

**a) tudása:**

* + - * Ismeri az orális régió struktúráinak fejlődését, felépítését, szerkezeti sajátosságait, e struktúrák fiziológiás, diszfunkcionális és patológiás funkcionális működéseit, valamint az orális régiónak a szervezeti belső és a külső környezettel kialakuló viszonyait.
      * Ismeri a gyakoribb fog- és szájbetegségek és a szájtünetekkel is járó általános betegségek etiopatogenezisét, valamint az egyén általános egészségi állapota és a szájüreg egészségi állapota közötti összefüggéseket, valamint azonosítani azok testi, pszichológiai, szociális és kulturális hátterét.
      * Ismeri a gyakoribb orális és a szájtünetekkel is járó általános betegségek rizikójának felmérésében és diagnosztikájában alkalmazott korszerű feltáró eljárások és módszerek lényegét, azok várható információit, e vizsgálatok indikációit és kontra-indikációit, kockázati tényezőit és az eredmények diagnosztikus értékét.
      * Ismeri a különböző életkorokhoz, egészségi állapotokhoz vagy megváltozott egészségi állapotokhoz, megváltozott élethelyzetekhez, továbbá szociálisan és/vagy kulturálisan hátrányos helyzetű egyének és közösségek fog- és szájbetegségeinek és a szájtünetekkel is járó szisztémás betegségek folyamatalapú professzionális dentálhigiénikusi primer prevenciós, diagnosztikus, terápiás és rehabilitációs feladatait.
      * Ismeri a dentálhigiénikus munkája során alkalmazható eljárásokhoz és módszerekhez kapcsolódó elvárásokat és jogi felelősségi alakzatokat, az infekciókontroll, munkavédelmi/munkabiztonsági, tűzvédelmi és környezetvédelmi alapelveket, adatkezelési szabályokat, valamint azok gyakorlati alkalmazását.
      * Ismeri az orális egészségmegőrzésben, egészségfejlesztésben alkalmazható egyéni és közösségi stratégiák és módszerek elvi alapjait, gyakorlati alkalmazásának lehetőségeit.
      * Ismeri a fogak és az állkapocs friss baleseti sérüléseinek, a fogászati/dentálhigiénikusi ellátás során fellépő sürgősségi ellátást igénylő állapotok etiológiai tényezőit, megelőzési lehetőségeit, elsődleges ellátásuk alapelveit.
      * Ismeri az orális egészség intézményrendszerének felépítését és működését, az abban elfoglalt helyét és szerepét, etikai és jogi felelősségét, különösen a fogorvosi praxis működésének etikai, jogi, adminisztratív és gazdasági szabályozásának előírásait, finanszírozási technikáit.
      * Módosítja a tudományos kutatás lépéseit saját szakterületére vonatkozóan.
      * Ismeri szakmai tudásának szinten tartásához, fejlesztéséhez, munkatársainak oktatásához szükséges élethossziglani tanulás alapelveit, a tanítás-tanulás folyamatát, a szakmai információszerzés és készségfejlesztés formális és informális lehetőségeit.

**b) képességei:**

* + - * Képes a primer prevenció keretében az orális egészség megőrzése és fejlesztése érdekében egyéni és közösségi kockázati tényezők azonosítását követően egyéni és csoportos egészségfejlesztő tevékenységet tervezni, szervezni, kivitelezni és értékelni.
      * Képes a kliensek/betegek orális egészség deficitjét, a parodontális állapot változásait, a társult szisztémás betegségek hatását a beteg orális egészségi állapotára, a szükséges profilaktikus és definitív terápiás szükségletekre, valamint a szükséges dentálhigiénikusi kezelés kimenetelére vonatkozóan felmérni, kiértékelni és dokumentálni, a vizsgálatok eredményeinek, az észlelt elváltozások ismeretében szükség esetén a páciens a páciensek betegútját menedzselni, kezelőorvosának referálni, fogorvosi vagy egyéb szakorvosi konzíliumot kérni, szakorvosi kezelést kezdeményezni.
      * Képes különböző életkorú, egészséges illetve megváltozott egészségi állapotú, továbbá szociálisan és/vagy kulturálisan hátrányos helyzetű egyének és közösségek orális egészségének, szájhigiénés állapotának optimalizálása illetve fejlesztése érdekében az ellátási/gondozási folyamat, mint munkamódszer alkalmazásával dentálhigiénikusi nem sebészi parodontális kezeléseken túl egyéb fogászati (konzerváló fogászati, protetikai, esztétikai fogászati, fogszabályozó) terápiás és parodontális műtéti és szájsebészeti utógondozást végezni.
      * Képes a dentálhigiénés ellátás során fellépő fájdalmat megelőzni, infiltrációs és felszíni érzéstelenítést végezni, a folyamat elvégzése során, vagy után fellépő esetleges szövődményeket elhárítani.
      * Képes a fogak és az állkapocs friss baleseti sérüléseit, valamint a dentálhigiénikusi ellátás során fellépő sürgősségi ellátást igénylő állapotokat elsődlegesen ellátni vagy ellátásukban közreműködni, illetve a beteg további ellátásáról intézkedni.
      * Képes munkája során a fertőzéseket megelőzni, a munkájában előforduló biztonsági, egészségkárosodási, környezetvédelmi és minőségi kockázatokat minimalizálni.
      * Képes munkájában az etikai alapelveket követni és a szakmáját szabályozó jogi szabályok változását követni és betartani.
      * Képes saját és a hozzá tartozó munkatársak munkáját szervezni, dentálhigiénés szolgáltatások tervezésében, fejlesztésében, kivitelezésében és értékelésében más szakmák képviselőivel együttműködni, információkat megosztani.
      * Képes szakmája gyakorlati és elméleti fejlődéséhez hozzájáruló kutatásokban közreműködni.
      * Képes saját szakmai fejlődése érdekében szakmai ismereteit bővíteni, képességeit fejleszteni, munkatársainak szakmai fejlődését segíteni és a hallgatók klinikai gyakorlatát vezetni, segíteni és munkájukat értékelni.

**c) attitűdje:**

* + - * A kliens/beteg méltóságának és autonómiájának tisztelete, a másik feltétel nélküli elfogadása, partnerség, szociális és interkulturális érzékenység, valamint előítélet mentesség jellemzi.
      * A változások iránti nyitottság, a magas szintű ellátás megvalósítása, a tudományos megalapozottság és a napi gyakorlattal igazolt paradigmák alkalmazása, továbbá a probléma-alapú, cél- illetve eredményorientált, kliens/betegközpontú, minőségelvű, és költségtudatos munkavállalói magatartás jellemzi.
      * Munkáját holisztikus és reflektív szemlélettel, interdiszciplináris megközelítéssel, az érvényes eljárási protokollokat követve végzi.
      * Az emberi élet védelmét középpontba állítva törekszik a humánus és korrekt szakmai magatartásra, közösségi felelősségérzettel és feladatvállalással rendelkezik;
      * A dentálhigiénikus szakma társadalmi szerepét, értékeit elfogadja és hitelesen közvetíti.
      * Csapatmunkára való hajlandóság, kezdeményező-készség, együttműködési készség, kompromisszum-keresés, rugalmasság, valamint mások iránti érdeklődés, tisztelet és tolerancia jellemzi.
      * Törekszik arra, hogy személyiségében és hivatásában is folyamatosan fejlődjön.

**d) autonómiája és felelőssége:**

* + - * Dentálhigiénikusi munkáját minden körülmények között felelősen, a jogszabályokban meghatározott módon, a szakmai eljárási protokollokat betartva önállóan, tudományos és gyakorlati megalapozottsággal, továbbá mindenkor figyelembe véve és törekedve a kliensek jól-létére és elégedettségére végzi.
      * Tevékenységét hivatásszerűen, szakmája etikai és jogi normáinak betartásával végzi.
      * Felelősséggel alkalmazza a vizsgálatokhoz és beavatkozásokhoz szükséges anyagokat, eszközöket és berendezéseket; valamint gondoskodik azok beszerzéséről és karbantartásáról.
      * A teamben szakmai munkájáért és kommunikációjáért, illetve az általa vezetett team tevékenységéért hatáskörén belül mindenkor felelősséget vállal.
      * Szakmai fejlődésének, a hozzátartozó munkatársak és hallgatók képzésének tudatos és felelős irányítója.

**8. Az alapképzés jellemzői:**

**8.1. Szakmai jellemzők**

**8.1.1.** A szakképzettséghez vezető tudományágak, szakterületek, amelyekből a szak felépül:

* alapozó egészségtudományok 10-15 kredit
* alkalmazott egészségtudományok 25-35 kredit
* ápolástudományok 3-5 kredit
* táplálkozástudományok 2-4 kredit
* gyógyszertudományok 2-4 kredit
* természettudományok 8-12 kredit
* bölcsészettudományok 8-12 kredit
* társadalomtudományok 8-12 kredit
* szakirány szerinti szakképzettség szerinti szakterületi ismeretek legalább 100 kredit

8.1.2. A szakirány tudományágai, szakterületei és azok kreditaránya

a) népegészségügyi ellenőr szakirány

* alkalmazott egészségtudományok 15-20 kredit,
* népegészségügyi szakismeretek 100-115 kredit;

b) védőnő szakirány

* alkalmazott egészségtudományok 10-15 kredit,
* ápolástudományi ismeretek 3-5 kredit,
* elméleti és klinikai orvostudományok 20-25 kredit,
* védőnői szakismeretek 80-90 kredit;

c) dentálhigiénikus szakirány:

* alkalmazott egészségtudományok 15-20 kredit,
* elméleti és klinikai orvostudományok 20-25 kredit,
* dentálhigiéniai szakismeretek 80-90 kredit.

8.1.3. A választható specializációkat is figyelembe véve népegészségügyi ellenőr, védőnő, dentálhigiénikus szakma igényeinek megfelelő szakterületekről szerezhető speciális ismeret, amelynek kreditértéke a szakirányhoz kapcsolódóan a képzés egészén belül legfeljebb 50 kredit.

**8.2. Idegennyelvi követelmény:**

Az alapfokozat megszerzéséhez egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

**8.3. A szakmai gyakorlat követelményei:**

A szakmai gyakorlat a felsőoktatási intézmény tantervében meghatározott külső szakmai gyakorlóhelyen végzett, legalább hat hét időtartamú komplex, irányított, összefüggő szakmai gyakorlat.

# EGÉSZSÉGÜGYI SZERVEZŐ ALAPKÉPZÉSI SZAK

1. **Az alapképzési szak megnevezése:** egészségügyi szervező (Health Care Management)
2. **Az alapképzési szakon szerezhető végzettségi szint és a szakképzettség oklevélben szereplő megjelölése**

* végzettségi szint: (baccalaureus, bachelor; rövidítve: BSc fokozat)
* szakképzettség: egészségügyi szervező
* szakképzettség angol nyelvű megjelölése: Health Care Manager
* választható specializációk: egészségbiztosítás, egészségügyi ügyvitelszervező, egészségturizmus-szervező

1. **Képzési terület**: orvos és egészségtudomány
2. **A képzési idő félévekben:** 7 félév
3. **Az alapfokozat megszerzéséhez összegyűjtendő kreditek száma:** 210 kredit

* a szak orientációja: kiegyensúlyozott (40-60 százalék)
* a szakdolgozat készítéséhez rendelt kreditérték: 20 kredit
* intézményen kívüli összefüggő gyakorlati képzés minimális kreditértéke: 10 kredit
* a szabadon választható tantárgyakhoz rendelhető minimális kreditérték: 11 kredit

**6. A szakképzettség képzési területek egységes osztályozási rendszer szerinti tanulmányi területi besorolása:** 345

**7. Az alapképzési szak képzési célja, az általános és a szakmai kompetenciák:**

A képzés célja egészségügyi szervező szakemberek képzése, akik az egészségügy, az egészségturizmus, valamint a társadalom- és humánbiztosítás működésének törvényszerűségeit felismerve és átlátva képesek magas színvonalon ellátni a felsorolt területek informatikai, adatszolgáltatási, gazdálkodási, tervezési és elemzési, valamint szervezési feladatait. Képesek az egészségügy működéséhez szükséges és működése során keletkezett információk rögzítésére, tárolására, visszakeresésére, hatékony kiértékelésére, valamint az informatikai rendszerek üzemletetésére. Képesek továbbá az egészségturisztikai piacban rejlő lehetőségek felismerésére, kiaknázására, ugyanakkor komplex egészségturisztikai projektek megtervezésére és kivitelezésére. Kellő ismerettel rendelkeznek a képzés második ciklusában történő folytatásához. A végzett szakember az alábbi feladatok ellátásával kapcsolatos képességeit azon országban, intézményben alkalmazhatja a gyakorlatban is, ahol az érvényes jogszabályok, irányelvek, protokollok ezt lehetővé teszik. Felkészültek tanulmányaik mesterképzésben történő folytatására

**Az elsajátítandó szakmai kompetenciák**

**Az egészségügyi szervező**

**a) tudása:**

* Ismeri a számítógép működését, szoftver és hardver elemeit, valamint felhasználói szintű kezelését, ismeri az alapvető irodai (szövegszerkesztő, táblázatkezelő, prezentációkészítő, adatbázis-kezelő) programok működését, valamint a számítógépes hálózatok működésének elveit.
* Klinikai ismereteinek birtokában megérti az egyes betegségek természetét, ismeri az egészségügyi ellátórendszer felépítését és képes rendszerbe foglalni a betegeket és az egészségügyi ellátásokat.
* Széleskörűen ismeri a jogi alapfogalmakat, a jogszerű betegellátás jellemzőit, hazai viszonylatban az egészségügyi rendszerben előforduló jogi problémákat és azok lehetséges megoldási lehetőségeit, alternatíváit, valamint a kliensek és az ellátást végzők jogait és kötelezettségeit.
* Ismeri az etikai alapfogalmakat, az etikus betegellátás jellemzőit, hazai viszonylatban az egészségügyi rendszerben előforduló etikai problémákat és azok lehetséges megoldási lehetőségeit, alternatíváit.
* Matematikai és statisztikai ismereteinek birtokában képes statisztikák, jelentések és beszámolók elkészítésére, az adatok elemzésére, és az adatszolgáltatások teljesítésére.
* Részletesen ismeri a kommunikáció alapelemeit, formáit, irányait, csatornáit, az életkornak megfelelő kommunikációs stratégiákat.
* Széleskörűen ismeri a problémafeltáró és problémamegoldó, valamint ösztönző kommunikáció jellegzetességeit.
* Ismeri a közgazdaságtan alapvető összefüggéseit, az intézményi gazdálkodás szabályait, valamint rendelkezik feladatai ellátásához szükséges pénzügyi és számviteli ismertekkel.
* Ismeri az egészségügyi intézmények finanszírozási alapelveit, módszereit, valamint a kapcsolódó adatszolgáltatási kötelezettségeket.
* Elemzi és értelmezi a kontrolling rendszer működését és az abban szereplő adatokat.
* Ismeri a társadalom-, és a humánbiztosítás rendszerét, megérti működésüket, a releváns elszámolási és adatszolgáltatási rendszerek működési metódusait.
* Ismeri a menedzsment tudomány alapelveit, megérti az egészségügyi menedzsment sajátosságait, felismeri alkalmazásuk feltételeit a gyakorlatban.
* Ismeri az adatvédelem legfontosabb előírásait és az egészségügyi adatok kezelésének sajátosságait.
* Ismeri az elektronikus szolgáltatások működését, egészségügyi alkalmazásuk lehetőségeit.
* Ismeri a bizonyítékokon alapuló ápolás/orvoslás szemléletét, a kutatás, irodalomkutatás folyamatát, az adatgyűjtési módszereket, az adatbázis készítésének menetét, a statisztikai programokat, az egyváltozós statisztikai eljárásokat, az eredmények értelmezésének, értékelésének menetét. Kritikus gondolkodással bír.
* Ismeri a legfontosabb életmentési feladatokat, a leggyakrabban előforduló egészségkárosodások esetén szükséges teendőket a mindenkor hatályos ajánlásoknak megfelelően, az alapszintű életmentő beavatkozásokat (BLS) és eszközöket.
* Ismeri az egészségtudományi szakterület szakmai szókincsét anyanyelvén, valamint latin nyelven (orvosi latin).
* Ismeri a munkavégzésre vonatkozó munkabiztonsági és munkaegészségügyi követelményeket, tűzvédelmi előírásokat, a mindenkori hatályos törvényi előírásokat, és az uniós szabályokat. Ismeri a munkavállaló egészségét és biztonságát veszélyeztető kockázatokat, valamint a munkaeszközök biztonságos használatát.

**b) képességei:**

* Készség szinten alkalmazza a számítógépeken működő operációs rendszereket és irodai programokat.
* Megérti a számítógépes hálózatok működési elveit, képes azonosítani a leggyakoribb számítástechnikai problémák lehetséges okait.
* Klinikai és egészségügyi szervezési ismereteit felhasználva képes megszervezni a páciens komplex egészségügyi ellátását.
* Képes átlátni az egészségügyet meghatározó etikai normák és jogforrások rendszerét, azok alkalmazásának szabályait, valamint megfelelően alkalmazza a releváns jogi szakkifejezéseket.
* Kompetenciahatárainak megfelelően képes tájékoztatást nyújtani a klienseknek a betegjogokról és azok érvényre juttatásának lehetőségeiről.
* Matematikai és statisztikai ismereteit felhasználva statisztikákat, jelentéseket és beszámolókat készít, adatokat elemez, és az adatszolgáltatások készít elő és teljesít.
* Képes adekvát, a partnerhez igazított szakmai kommunikáció folytatására, szóban és írásban is.
* Képes hatékonyan kommunikálni a pácienssel, családdal, közösséggel.
* Az interperszonális készségek révén képes a bizalom kialakítására a pácienssel, családdal, közösséggel.
* Képes szakmai kommunikációra a szakterületén vagy az egészségügy más területén dolgozó szakemberekkel.
* Alkalmazza közgazdasági ismereteit szakmai munka során, felhasználja pénzügyi és számviteli tudását a feladatai ellátásához, részt vesz az intézmények gazdálkodási folyamatainak megvalósításában.
* Munkája során alkalmazza az egészségügyi finanszírozás alapelveit és módszereit, működteti az intézmény kontrolling rendszerét.
* Képes a társadalom-, és humánbiztosítás folyamatainak áttekintésére és értelmezésére, megoldja a munkakörébe tartozó elszámolási és adatszolgáltatási feladatokat.
* Munkája során alkalmazza az egészségügyi menedzsment elméleteit, felhasználja a menedzsment gyakorlati módszereit munkateljesítményének hatékonyabbá tétele és beosztottainak irányítása érdekében.
* Munkája során alkalmazza az adatvédelem alapelveit, képes az adatkezelési és továbbítási feladatok jogszabályoknak megfelelő módon történő ellátására.
* Megérti az elektronikus szolgáltatások működési elveit, képes azonosítani az ilyen rendszerek leggyakoribb hibáit, működési problémáit.
* Képes közreműködni bizonyítékokon alapuló, kutatásmódszertani és biostatisztikai ismeretekre alapozott, releváns hazai és nemzetközi kutatások eredményeire támaszkodó, szakterületének megfelelő vizsgálatok elvégzésében és azok prezentálásában.
* Képes az adatok kezelésére, feldolgozására, a kapott eredmények prezentálására.
* Képes alkalmazni azokat az eszköz nélküli és esetenként eszközös beavatkozásokat, amelyek a hirtelen bekövetkezett egészségkárosodás esetén a beteg/sérült életét megmenthetik.
* Képes a munkájához szükséges szakmai nyelvet (orvosi latin) használni.
* Képes a munkavégzése során betartani és betartatni a munkavédelmi, a balesetvédelmi és a tűzvédelmi előírásokat.

**c) attitűdje:**

* Nyitott a számítástechnika fejlődésének nyomon követésére, törekszik informatikai tudásának továbbfejlesztésére.
* Érzékeny a páciensek valós egészségügyi szükségleteire, támogatja őket az egészségügyi ellátás során és egészségi állapotuknak megfelelő empátiával kezelő a betegeket.
* Fogékony az egészségügyi jog változásainak folyamatos internalizációjára, fontosnak érzi a jogszabályok és etikai szabályok betartását és betartatását szakmai munkája során.
* Elfogadja a statisztikai adatgyűjtés szabályait, felismeri a valid adatszolgáltatás fontosságát.
* Fontosnak tartja személyiségének fejlesztését a páciensekkel és munkatársakkal való hatékonyabb kommunikáció érdekében.
* Nyitott a közgazdasági problémák megértésére munkavégzése során, támogatja az intézmény gazdasági apparátusának működését.
* Nyitott az egészségügyi finanszírozás módszereiben bekövetkező változásokra, törekszik az ebben rejlő gazdasági előnyök mind teljesebb kiaknázására az intézmény számára. Elkötelezettséget mutat az intézményi kontrolling rendszer naprakész, hatékony működési iránt, támogatja az intézmény racionális működtetését.
* Érdeklődik a társadalom-, és humánbiztosítás folyamatai iránt, törekszik a felmerülő elszámolási és adatszolgáltatási feladatok magas szintű ellátására.
* Törekszik az intézmény munkahelyi csoportjának aktív tagjává válni, elkötelezettséget mutat az intézmény szervezeti kultúrája iránt, nyitott a vezetői feladatok elvégzésére.
* Elfogadja az adatvédelmi szabályokat, fontosnak tartja azok maradéktalan érvényesülését és támogatja az adatvédelmi felelős munkáját.

**d) autonómiája és felelőssége:**

* Önállóan képes felhasználói szintű informatikai feladatok megoldására, együttműködik az informatikai rendszer üzemeltetését végző munkatársakkal.
* Együttműködik az egészségügyi ellátórendszer szereplőivel a páciensek optimális ellátásának megteremtése érdekében.
* Felelősséget érez a jogszabályok és a vonatkozó etikai elvek betartására vonatkozóan szakmai munkája során.
* Önállóan készíti el a statisztikákat, jelentéseket, beszámolókat, felelősséget vállal azok tartalmáért és a statisztikai adatszolgáltatás szabályszerűségéért.
* Együttműködik a páciensekkel és munkatársaival a kommunikációs folyamatban, hitelesen képviseli munkáltatójának értékeit ennek során.
* Kezdeményezi a közgazdasági szemlélet megerősítését a feladatellátásban, együttműködik az intézmény gazdasági apparátusával.
* Önállóan végzi az egészségügyi intézmények finanszírozásával kapcsolatos teendőit, felelősséget vállal a finanszírozási és kontrolling szervezeti egységben betöltött, munkakörébe tartozó feladatainak ellátásáért.
* Felelősséget érez társadalom-, és humánbiztosítási ismereteinek naprakészsége tekintetében, önállóan látja el a munkakörébe tartozó elszámolási és adatszolgáltatási feladatokat.
* Együttműködik munkatársaival, felkérésre vezető szerepet lát el munkacsoportjában, felelősséget vállal az általa vezetett munkatársak tevékenységéért a munkajogi szabályoknak megfelelően.
* Együttműködik az adatvédelmi felelőssel, felelősséget vállal az adatok szabályszerű kezelésért és továbbításáért.
* Munkája során betartja az egészségügyi dolgozókra vonatkozó etikai és jogi kötelezettségeket, és felismeri felelősségének határait.

**Az egészségbiztosítás specializáción továbbá az egészségügyi szervező**

**a) tudása:**

* Ismeri a társadalom- és a humánbiztosítási intézmények rendszerét, a dokumentációs és informatikai rendszereik működését, valamint az adatszolgáltatási rendszereiket.
* Ismeri a társadalombiztosítási és családtámogatási ellátások megállapításának, számfejtésének szabályait és eljárásrendjét.
* Ismeri a közigazgatási hatásági eljárások szabályait, valamint megérti annak összefüggéseit a társadalombiztosítási ellátások megállapítása során alkalmazott eljárásokkal.
* Ismeri az egészségügyi intézmények, a társadalom- és a humánbiztosítási szervek tevékenységének pénzügyi, számviteli és adózási folyamatait.
* Ismeri az egészségügyi és társadalombiztosítási intézmények ellenőrzésének rendszerét, valamint az ellenőrzés pénzügyi, számviteli és jogi szabályait.
* Ismeri az egészségügyi intézmények minőségbiztosítási és kontrolling rendszerét, rendszerbe foglalja az abból kinyert információkat.
* Ismeri a társadalombiztosítási és családtámogatási kifizetőhelyek működésének szabályait, eljárásrendjét, megérti működésüket, felismeri a kifizetőhelyek eljárásrendjének fejlesztendő pontjait.
* Ismeri az egészségügyi és társadalombiztosítási intézmények dokumentációs és informatikai rendszerét.
* Elemzi és értelmezi a demográfiai, a mortalitási és a morbiditási, valamint más egészségügyi, egészség-gazdaságtani és társadalombiztosítási adatokat, továbbá az elemzés legújabb módszertanát.
* Ismeri a kutatásmódszertan alapvető eszköztárát, etikai és jogi kereteit, valamint az egészségügyi és társadalombiztosítási kutatások speciális módszereit.

**b) képességei:**

* Munkája során alkalmazza a társadalom- és a humánbiztosítási intézmények rendszeréről szerzett ismereteit, közreműködik a dokumentációs és informatikai rendszereik működtetésében, valamint adatszolgáltatási tevékenységet végez.
* Társadalombiztosítási- és családtámogatási ellátások megállapítására és számfejtésére vonatkozó ismereteit felhasználva megoldja a felmerülő adminisztrációs feladatokat, megszervezi az igényelbírálás és számfejtés folyamatát.
* Munkája során alkalmazza a közigazgatási hatásági eljárások szabályait, felhasználja ezen ismereteit a társadalombiztosítási ellátások megállapítására, számfejtésére vonatkozó eljárásokban.
* Alkalmazza pénzügyi, számviteli és adózási ismereteit az egészségügyi intézmények, társadalom- és humánbiztosítási szervek tevékenységének ellátására irányuló munkavégzése során.
* Megszervezi az egészségügyi és társadalombiztosítási intézmények ellenőrzését, alkalmazza ellenőrzésre vonatkozó elméleti és gyakorlati ismereteit az ellenőrzési folyamat jogszerűségének és hatékonyságának érdekében.
* Megtervezi és működteti az egészségügyi intézmények kontrolling és minőségbiztosítási rendszerét, fejleszti azokat a vezetői iránymutatásoknak megfelelően.
* Alkalmazza szakmai ismeretei a társadalombiztosítási és családtámogatási kifizetőhelyek működésével kapcsolatosan, megszervezi és működteti a kifizetőhelyek adminisztrációs, dokumentációs és adatszolgáltatási tevékenységét.
* Megszervezi az egészségügyi és társadalombiztosítási intézmények adminisztrációs és dokumentációs rendszereit, felhasználja ismereteit az adatszolgáltatási és dokumentációs problémák megoldására.
* Képes demográfiai, mortalitási, morbiditási, egészségügyi, egészség-gazdaságtani és társadalombiztosítási adatok elemzésére, az alkalmazott elemzési technikák fejlesztésére.
* Képes magas színvonalú egészségügyi és társadalombiztosítási kutatások megtervezésére és kivitelezésére, az alkalmazott kutatás-módszertani technikák továbbfejlesztésére.

**c) attitűdje:**

* Törekszik a társadalom- és a humánbiztosítási intézmények rendszeréről szerzett ismereteinek bővítésére, támogatja a dokumentációs és informatikai rendszerek működését és az adatszolgáltatási tevékenységet;
* Érdeklődik a társadalombiztosítási és családtámogatási ellátások megállapításának, számfejtésének szabályai iránt, fontosnak tartja a szabályoknak megfelelő működését.
* Elfogadja a közigazgatási hatósági eljárás alapelveinek, szabályainak alkalmazását, törekszik a jogszerűség maradéktalan betartására eljárásai során.
* Érzékeny az egészségügyi intézmények, a társadalom- és humánbiztosítási szervek tevékenységének pénzügyi, számviteli és adózási folyamataiban bekövetkező változásokra.
* Fontosnak tartja az egészségügyi és társadalombiztosítási intézmények ellenőrzését, felismeri a működési hiátusait, támogatja a munkatársakat a munkafolyamatok korrigálása érdekében.
* Törekszik az egészségügyi intézmények minőségbiztosítási és kontrolling rendszerének mind teljesebb megismerésére és a vezetői igényeknek megfelelő fejlesztésére.
* Fontosnak tartja a társadalombiztosítási és családtámogatási kifizetőhelyek szabályszerű működését, fogékony az ügyfelek problémáinak megoldására, és elkötelezettséget mutat a szolgáltatások színvonalának fejlesztésére.
* Törekszik az egészségügyi és társadalombiztosítási intézmények adminisztrációs és dokumentációs rendszerek magas szintű működtetésére.
* Fontosnak tartja a demográfiai, a mortalitási és a morbiditási, valamint más egészségügyi, egészség-gazdaságtani és társadalombiztosítási adatok elvárásoknak megfelelő elemzését, kezdeményezi az elemzések módszertanának fejlesztését.
* Törekszik magas színvonalú egészségügyi és társadalombiztosítási kutatások elvégzésére, támogatja kutatócsoportját, elkötelezettséget mutat a kitűzött célok megvalósítására.

**d) autonómiája és felelőssége:**

* Együttműködik munkatársaival a társadalom- és a humánbiztosítási intézmények dokumentációs és informatikai rendszerek működéséhez, valamint az adatszolgáltatási tevékenységéhez kapcsolódó feladataik ellátásában, önállóan látja el munkaköréhez kapcsolódó feladatait.
* Társadalombiztosítási és családtámogatási ellátások megállapítására és számfejtésére vonatkozó ismereteit felhasználva önállóan látja el a munkakörébe tartozó felmerülő adminisztrációs feladatokat, vezetői szerepet lát el az igényelbírálás és számfejtés folyamatának szabályszerű lebonyolításában.
* Felelősséget érez a közigazgatási hatásági eljárások szabályainak betartásáért munkavégzése során, kezdeményező szerepet lát el a hatósági eljárásokra vonatkozó belső eljárásrendek összehangolása során;
* Önállóan ellátja a munkakörébe tartozó pénzügyi, számviteli és adózási feladatokat, együttműködik az egészségügyi intézmények, a társadalom- és a humánbiztosítási szervek gazdasági tevékenységet végző szervezeti egységeivel.
* Önállóan látja el az egészségügyi és társadalombiztosítási intézmények ellenőrzéséhez kapcsolódó munkaköri feladatait, felelősséget vállal a általa végzett ellenőrzés jogszerűségéért, együttműködik az ellenőrzési folyamat során az illetékes hatóságokkal.
* Önállóan látja el az egészségügyi intézmények minőségbiztosítási és kontrolling rendszeréhez kapcsolódó munkaköri feladatait, együttműködik munkatársaival a minőségbiztosítási és kontrolling rendszer működtetése során.
* Önállóan látja el a társadalombiztosítási és családtámogatási kifizetőhelyek működéséhez kapcsolódó munkaköri feladatait, vezetői szerepet tölt be a kifizetőhely feladatainak ellátásában, együttműködik munkatársaival, valamint az ellenőrzést végző hatóságokkal és vezetőként felelősséget érez a munkavégzés színvonaláért.
* Önállóan látja el az egészségügyi és társadalombiztosítási intézmények dokumentációs és informatikai rendszerének működéséhez kapcsolódó munkaköri feladatait.
* Felelősséget érez a demográfiai, a mortalitási és a morbiditási, valamint más egészségügyi, egészség-gazdaságtani és társadalombiztosítási adatok magas színvonalú elemzéséből levont következtetések helytállóságáért kezdeményezi az elemzés módszertanát, fejlesztését.
* Önállóan képes magas színvonalú egészségügyi és társadalombiztosítási kutatások megtervezésére és megvalósítására.

**Az egészségügyi ügyvitelszervező specializáción továbbá** **az egészségügyi szervező**

**a) tudása:**

* Ismeri a társadalom- és a humánbiztosítási intézmények rendszerét, a dokumentációs és informatikai rendszereik működését, valamint az adatszolgáltatási rendszereiket.
* Ismeri az egészségügyi intézmények, a társadalom- és humánbiztosítási szervek tevékenységének pénzügyi, számviteli és adózási folyamatait.
* Ismeri az egészségügyi intézmények minőségbiztosítási és kontrolling rendszerét, rendszerbe foglalja az abból kinyert információkat.
* Ismeri az egészségügyi és a társadalombiztosítási intézmények dokumentációs és informatikai rendszerét.
* Elemzi és értelmezi a demográfiai, a mortalitási és a morbiditási, valamint más egészségügyi, egészség-gazdaságtani és társadalombiztosítási adatokat, ismeri az elemzés legújabb módszertanát.
* Ismeri a kutatásmódszertan alapvető eszköztárát, etikai és jogi kereteit, valamint az egészségügyi és társadalombiztosítási kutatások speciális módszereit.
* Átfogó tudással rendelkezik az egészségtudomány területén alkalmazott digitális eszközökről.
* Ismeri az egészségügyi ellátást közvetlenül vagy közvetetten támogató egyszerű és komplex informatikai rendszerek működési elvét.
* Átfogó ismeretekkel rendelkezik az adatok informatikai eszközökkel történő feldolgozásnak követelményeiről, eszközeiről és módszereiről.
* Átfogó ismeretekkel rendelkezik a számítógépes rendszerek fejlesztését támogató módszertanokról.

**b) képességei:**

* Munkája során alkalmazza a társadalom- és a humánbiztosítási intézmények rendszeréről szerzett ismereteit, közreműködik a dokumentációs és az informatikai rendszereik működtetésében, valamint adatszolgáltatási tevékenységet végez.
* Alkalmazza a pénzügyi, a számviteli és az adózási ismereteit az egészségügyi intézmények, a társadalom- és humánbiztosítási szervek tevékenységének ellátására irányuló munkavégzése során.
* Megtervezi és működteti az egészségügyi intézmények kontrolling és minőségbiztosítási rendszerét, fejleszti azokat a vezetői iránymutatásoknak megfelelően.
* Megszervezi az egészségügyi és társadalombiztosítási intézmények adminisztrációs és dokumentációs rendszereit, felhasználja ismereteit az adatszolgáltatási és dokumentációs problémák megoldására.
* Képes demográfiai, mortalitási, morbiditási, egészségügyi, egészség-gazdaságtani és társadalombiztosítási adatok elemzésére, az alkalmazott elemzési technikák fejlesztésére.
* Képes magas színvonalú egészségügyi és társadalombiztosítási kutatások megtervezésére és kivitelezésére, az alkalmazott kutatásmódszertani technikák továbbfejlesztésére.
* Képes megítélni az adott technológia korszerűségét, hatékonyságát, javaslatot tud tenni a folyamatok és az eszközök költséghatékonyságának növelésére.
* Képes ismereteire támaszkodva támogatni az egészségügyi ellátásban dolgozó szakembereket az infokommunikációs eszközök használatában.
* Képes feladata ellátásához szükséges egyszerűbb adatstruktúrák, algoritmusok és programok előállítására.
* Képes a szakmai reálfolyamatokat a feladatnak megfelelő absztrakciós szinten megfogalmazni és ez alapján informatikai igényeket specifikálni.
* A megfelelő eszközök rendelkezésre állása esetén képes megítélni, hogy egy informatikai rendszer a szakmai szabályoknak, megfogalmazott elvárásoknak megfelelően működik-e.

**c) attitűdje:**

* Törekszik a társadalom- és a humánbiztosítási intézmények rendszeréről szerzett ismereteinek bővítésére, támogatja a dokumentációs és az informatikai rendszerek működését és az adatszolgáltatási tevékenységet.
* Érzékeny az egészségügyi intézmények, a társadalom- és a humánbiztosítási szervek tevékenységének pénzügyi, számviteli és adózási folyamataiban bekövetkező változásokra.
* Törekszik az egészségügyi intézmények minőségbiztosítási és kontrolling rendszerének mind teljesebb megismerésére és a vezetői igényeknek megfelelő fejlesztésére.
* Törekszik az egészségügyi és a társadalombiztosítási intézmények adminisztrációs és dokumentációs rendszerek magas szintű működtetésére.
* Fontosnak tartja a demográfiai, a mortalitási és a morbiditási, valamint más egészségügyi, egészség-gazdaságtani és társadalombiztosítási adatok elvárásoknak megfelelő elemzését, kezdeményezi az elemzések módszertanának fejlesztését.
* Törekszik a magas színvonalú egészségügyi és társadalombiztosítási kutatások elvégzésére, támogatja kutatócsoportját, elkötelezettséget mutat a kitűzött célok megvalósítására.
* Folyamatosan követi az infokommunikációs technológia új vívmányait, elsajátítja az azokkal kapcsolatos alapvető ismereteket, ezáltal elősegítve azok egészségügyi célú felhasználását.
* Figyeli és felismeri, ha egy egészségügyi folyamatban informatikai eszközök alkalmazása, illetve a meglévő eszközök és folyamatok továbbfejlesztése eredményességet vagy hatékonyságot növel.
* Az egészségügyi adatokra és rendszerekre vonatkozó szabványokat fontosnak tartja.
* Egymással szabványos adatcserére, szintaktikailag és szemantikailag interoperabilis rendszerek és megoldások fejlesztésére törekszik és ezeket a szempontokat érvényesíti saját munkája során.
* Fokozott figyelmet szentel az eltérő tudományterületen (különösen az egészségtudományi, egészség-gazdaságtani és informatikai szakterület) dolgozó szakemberek közötti sikeres kommunikációnak.

**d) autonómiája és felelőssége:**

* Együttműködik munkatársaival a társadalom- és a humánbiztosítási intézmények dokumentációs és informatikai rendszerek működéséhez és az adatszolgáltatási tevékenységéhez kapcsolódó feladataik ellátásában, önállóan látja el munkaköréhez kapcsolódó feladatait.
* Önállóan ellátja a munkakörébe tartozó pénzügyi, számviteli és adózási feladatokat, együttműködik az egészségügyi intézmények, a társadalom- és a humánbiztosítási szervek gazdasági tevékenységet végző szervezeti egységeivel.
* Önállóan látja el az egészségügyi intézmények minőségbiztosítási és kontrolling rendszeréhez kapcsolódó munkaköri feladatait, együttműködik munkatársaival a minőségbiztosítási és kontrolling rendszer működtetése során.
* Önállóan látja el az egészségügyi és a társadalombiztosítási intézmények dokumentációs és informatikai rendszerének működéséhez kapcsolódó munkaköri feladatait.
* Felelősséget érez a demográfiai, a mortalitási és a morbiditási, valamint más egészségügyi, egészség-gazdaságtani és társadalombiztosítási adatok magas színvonalú elemzéséből levont következtetések helytállóságáért, kezdeményezi az elemzés módszertanát fejlesztését.
* Önállóan képes magas színvonalú egészségügyi és társadalombiztosítási kutatások megtervezésére és megvalósítására.
* Egészségügyi, gazdasági és menedzsment szakemberekkel együttműködve tervez és valósít meg hatékonyság-növelő, illetve innovációs tevékenységeket. Felelősen ítéli meg javaslatai jog- és életszerűségét.
* Önállóan vagy csoportban végzi ellátást támogató rendszerek üzemeltetését. Figyelmet fordít az eszközhasználat szakmai szabályoknak megfelelő biztonsági szempontjaira.
* Egyszerűbb feldolgozási, fejlesztési feladatokat önállóan végez. Felelősen viszonyul módszerei helytállóságához, eszközei megbízhatóságához, ergonómiájához, valamint ügyel azok további hasznosíthatóságára.
* Munkahelyi vagy projektszervezetben is ellátja vonatkozó rendszerfejlesztési módszertannak megfelelő feladatokat, feladatait minőségben, határidőre, együttműködően végzi. A felismert szervezeti-működési hiányosságokat jelzi.

**Egészségturizmus szervező specializáción továbbá az egészségügyi szervező**

**a) tudása:**

* Ismeri az egészségügyi és turisztikai intézmények rendszerét és működési módját, tevékenységeinek jogi, pénzügyi, számviteli, adózási folyamatait, az európai együttműködési lehetőségeket.
* Ismeri a speciális egészségturisztikai szolgáltatások megszervezésének rendszereit, marketingmódszereit, a vendégekkel való bánásmód elméleti és gyakorlati hátterét.
* Ismeri a turizmus általános elméletét, a speciális turisztikai menedzsmentek és stratégiák elemeit, a turisztikai piac nemzetközi működésének tendenciáit.
* Ismeri a wellness termékcsoport összetevőit, a wellness és rekreációs központok felépítését és működését.
* Ismeri a fizioterápia, balneo- és egyéb gyógyterápiák alkalmazási köreit, a különböző kezelési módok szerepét a rehabilitációban és a prevencióban, valamint az egészségturizmushoz kapcsolódó intézmények programszervezői feladatait.
* Ismeri a természeti értékek és a környezetgazdálkodás kölcsönhatásait és turisztikai lehetőségeit, a falusi és ökoturizmusban rejlő rekreációs lehetőségeket.
* Ismeri a nemzetközi turisztikai és egészségturisztikai trendeket, fejlesztési lehetőségeket és irányokat.
* Ismeri a kutatásmódszertan alapvető eszköztárát, etikai és jogi kereteit, valamint az egészségügy, az egészségturizmus és a turizmus általános területeit érintő kutatások speciális módszereit.
* Ismeri a pszichoszomatikus betegségek speciális stresszkezelési módszereit és alapvető eszköztárát.
* Ismeri a legújabb gasztronómiai és reformtáplálkozási trendeket, ezek alkalmazhatóságát az egészségturisztikai szolgáltatásokban.

**b) képességei:**

* Képes munkája során alkalmazni a turizmushoz kapcsolódó egészségügyi és turisztikai intézmények rendszeréről szerzett ismereteit, közreműködni a dokumentációs és informatikai rendszereik működtetésében, valamint adatszolgáltatási tevékenység végzésére.
* Képes kliensre szabott egészségturisztikai programok készítésére.
* Képes az egészségturisztikai programtervezés mellett az egyéb turisztikai területeken is programtervezésre és kivitelezésre.
* Képes a wellness és rekreációs intézményekben személyre szabott rekreációs és wellness programok összeállítására és ismertetésére.
* Képes a kezelőorvosi javaslat alapján a gyógyterápiás eljárások programszervezésére, ismertetésére és az esetleges egészségügyi ellenjavallatok tájékoztatásra.
* Képes felismerni a szakterületében rejlő értékeket, lehetőségeket, ezáltal képes innovációs fejlesztési programok kidolgozására.
* Képes turisztikai, statisztikai adatok elemzésére, valamint az alkalmazott elemzési technikák fejlesztésére, továbbá turisztikai, egészségturisztikai pályázati tevékenységek végzésére.
* Képes egészségügyi, demográfiai, üzleti, statisztikai adatok elemzésére, a kutatások megtervezésére és kivitelezésére.
* Képes az egészségturizmusban használható stresszkezelési eljárások, módszerek, adekvát alkalmazására.
* Képes személyre szabott, az egészséges táplálkozás igényeit is kielégítő programok kidolgozására, szervezésére.
* Képes wellness és rekreációs intézményekben team tagként vagy vezetőként programszervezésre.

**c) attitűdje:**

* Törekszik az egészségügyi és turisztikai intézmények rendszeréről szerzett ismereteinek bővítésére, támogatja a dokumentációs és informatikai rendszerek működését és az adatszolgáltatási tevékenységet.
* Képes elfogadni és megérteni az emberek közötti különbségeket és azonosságokat, ezáltal befogadóbbá, nyitottabbá, érzékenyebbé válni.
* Érdeklődést mutat az egyéb turisztikai területek fejlesztési irányaira.
* Elkötelezett az egészségmegőrzés elvei iránt.
* A gyógyeljárások programtervezése során a kliensekkel segítőkész, etikus, empatikus magatartást tanúsít.
* Elkötelezett a környezetvédelem ügye és a természeti értékek megőrzése iránt.
* Nyitott a természet közeli és a vidékfejlesztést érintő egészségturisztikai területek fejlesztésére.
* Fontosnak tartja az új egészségturisztikai trendek megismerését, valamint a hazai egészségturizmus fejlesztését.
* Fontosnak tartja a demográfiai, a morbiditási és a turizmus általános területeit érintő statisztikai elemzések elvégzését. Kezdeményezi az elemzések módszertanának fejlesztését, elkötelezett a kitűzött célok megvalósítására.
* Elkötelezett a stressz elleni módszerek megismerésére és alkalmazására.
* Fontosnak tartja, hogy az egészségturisztikai programokban szerepet kapjon az egyénre szabott, egészséges táplálkozás követelménye.

**d) autonómiája és felelőssége:**

* + - * Képes együttműködni munkatársaival a turisztikai intézmények dokumentációs és informatikai rendszereinek működéséhez és adatszolgáltatási tevékenységéhez kapcsolódó feladataik ellátásában, továbbá önálló munkavégzésre.
      * Képes felelősségteljes munkavégzésre.
      * Egészségturisztikai ismereteire alapozva felelősséggel, megfelelő önképzéssel képes egyéb turisztikai területek menedzselésére.
      * Önállóan ellátja a wellness és rekreációs programokhoz kapcsolódó egészség-megőrzési és dokumentációs feladatokat.
      * A rendelkezésére álló, a kliensek egészségügyi adatait tartalmazó dokumentáció alapján, képes a javasolt gyógyeljárások önálló szervezésére.
      * Felelősséget érez a gyógykezelési program optimális megvalósítására és a kliensek gyógyulásának elősegítésére.
      * Képesek innovatív módon felismerni a speciális turisztikai lehetőségeket a természeti értékek kiaknázásával.
      * Képesek önállóan felismerni a nemzetközi lehetőségeket és irányokat és ezt átültetni a hazai gyakorlatba.
      * Felelősséget érez a demográfiai, a morbiditási, a turisztikai, valamint más statisztikai adatok magas színvonalú - az etikai és a jogi keretek figyelembe vételével - elemzéséből levont következtetések helytállóságáért.
      * Önállóan és felelősséget érezve segíti klienseinek stressz elleni megküzdését az elsajátított stresszkezelési eljárások birtokában.
      * Képes önállóan, felelősségteljesen megszervezni a szakterületén, az egyéni igényeknek megfelelő gasztronómiai és reformtáplálkozási programokat kliensei számára.

**8.Az alapképzés jellemzői:**

**8.1Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

- alapozó egészségtudományok 15-20 kredit;

- alkalmazott egészségtudományok 35-40 kredit;

- matematika- és számítástudományok 5-10 kredit;

- bölcsészettudományok 4-6 kredit;

- társadalomtudományok 20-25 kredit.

8.1.2. A specializáció tudományágai, szakterületei és azok kreditaránya

A választható specializációk kreditaránya a képzés egészén belül 85-105 kredit

a) egészségbiztosítási specializáció

* alkalmazott egészségtudományok 10-15 kredit,
* egészségbiztosítási szakismeretek 60-70 kredit,
* közgazdaságtudományok 15-20 kredit;

b) egészségügyi ügyvitelszervező specializáció

* alkalmazott egészségtudományok 15-20 kredit,
* egészségügyi ügyviteli szakismeretek 60-70 kredit,
* közgazdaságtudományok 10-15 kredit;

c) egészségturizmus szervező specializáció

* alkalmazott egészségtudományok 10-15 kredit,
* egészségturizmus szakismeretek 60-70 kredit,
* közgazdaságtudományok 15-20 kredit.

**8.2. Idegennyelvi követelmény:**

Az alapfokozat megszerzéséhez egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

**8.3.Szakmai gyakorlatra vonatkozó követelmények:**

A szakmai gyakorlat a felsőoktatási intézmény tantervében meghatározott külső szakmai gyakorlóhelyen végzett, legalább hat hét időtartamú komplex, irányított, összefüggő szakmai gyakorlat.

# ORVOSI DIAGNOSZTIKAI ANALITIKUS ALAPKÉPZÉSI SZAK

1. **Az alapképzési szak megnevezése:** orvosi diagnosztikai analitikus (Medical Diagnostic Imaging Analysis)
2. **Az alapképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: (baccalaureus, bachelor; rövidítve: BSc fokozat)

- szakképzettség: orvosi diagnosztikai analitikus

- a szakképzettség angol nyelvű megjelölése: Medical Diagnostic Imaging Analyst

- választható specializációk: orvosdiagnosztikai laboratóriumi analitika, orvosi kutatólaboratóriumi analitika, radiográfia, optometria

**3.** **Képzési terület:** orvos- és egészségtudomány

**4. A képzési idő félévekben:** 8 félév

**5. Az alapfokozat megszerzéséhez összegyűjtendő kreditek száma:** 240 kredit

* a szak orientációja: kiegyensúlyozott (40-60százalék)
* a szakdolgozat készítéséhez rendelt kreditérték: 20 kredit
* intézményen kívüli összefüggő gyakorlati képzés minimális kreditértéke: 10 kredit
* a szabadon választható tantárgyakhoz rendelhető minimális kreditérték:12 kredit

**6. A szakképzettség képzési területek egységes osztályozási rendszer szerinti tanulmányi területi besorolása:** 725

**7. Az alapképzési szakképzési célja, az általános és a szakmai kompetenciák:**

A képzés célja orvosi diagnosztikai analitikusok képzése, akik képesek önálló laboratóriumi analitikai vagy képalkotó diagnosztikai vagy optometriai tevékenység végzésére, szervezésére, kis orvosi laboratóriumok vagy diagnosztikai részlegek optometriai laboratóriumok munkájának irányítására, jártasak az adatfeldolgozás korszerű módszereiben, valamint rendelkeznek modern gazdasági ismeretekkel. Kellő ismeretekkel rendelkeznek a korszerű műszer és méréstechnika, az informatika és számítástechnika és azok orvosi laboratóriumi, képalkotó diagnosztikai és optometriai alkalmazásának területein. Kellő ismerettel rendelkeznek a képzés második ciklusában történő folytatásához. A végzett szakember az alábbi feladatok ellátásával kapcsolatos képességeit azon országban, intézményben alkalmazhatja a gyakorlatban is, ahol az érvényes jogszabályok, irányelvek, protokollok ezt lehetővé teszik. Felkészültek tanulmányaik mesterképzésben történő folytatására.

**Az elsajátítandó közös szakmai kompetenciák**

**Az orvosi diagnosztikai analitikus**

**a) tudása:**

* + - * Részletesen ismeri a szervezet biokémiai felépítését, törvényszerűségeit, a különböző alkotóelemek funkcióját, a biokémiai szabályozási valamint az anyagcsere folyamatokat.
      * Ismeri a szervrendszereket felépítő struktúrákat, a szervrendszerek mikroszkópos és makroszkópos felépítését, a képletek felszíni struktúráit, a szervezet élettani és kóros működését molekuláris-, sejt-, szervek-, szervrendszerek szintjén, ismeri azok szabályozását, és a szervezetben lejátszódó kóros folyamatok kóroktanát.
      * Ismeri a betegségek jellegzetes makro-mikroszkópos, strukturális elváltozásait.
      * Részletesen ismeri a mikrobiológia tárgyát, feladatait, felosztását, a mikrobák felosztását, és mindazon jellemzőit, amelyek lényegesek a fertőzések kialakulásában.
      * Széles körűen ismeri a mikroorganizmusok, mint kórokok kimutatásának és elpusztításának lehetőségeit, a mintavétel szabályait, a mintavétel módját.
      * Ismeri az egészségtudományi szakterület szakmai szókincsét anyanyelvén, valamint latin nyelven (orvosi latin).
      * Ismeri a terápiás környezet sajátosságait, a különböző ágytípusok, ágyhelyzetek, testhelyzetek, kényelmi eszközök mobilizációs eszközök és eljárások hatásait, indikációs körét és a kivitelezés menetét. Ismeri a fájdalomcsillapítás anatómiai és élettani alapjait, valamint a különböző fájdalomcsillapítási módokat.
      * Ismeri a fiziológiás szükségletek kielégítésének alapjait.
      * Ismeri az egészségügyi dokumentáció alapjait.
      * Ismeri az asepsis-antisepsis, nozokómiális surveillance fogalmait, a szelektív hulladékgyűjtés lényegét és menetét.
      * Ismeri a vitális paraméterek mérésének indikációs körét, a beavatkozások és a kapott eredmények értékelésének menetét (beleértve a köpeny és magtemperatúra, láztípusok, légzésszám- minta- típusok, pulzusszám és qualitások, pulzusdeficit, non-invazív méréssel az artériás vérnyomás meghatározását). Ismeri a higiénés szükségletek kielégítésének elemeit (beleértve az alkalmazandó eszközöket, eljárásokat és indikációs kört).
      * Ismeri a legfontosabb életmentési feladatokat, a leggyakrabban előforduló egészségkárosodások esetén szükséges teendőket a mindenkor hatályos ajánlásoknak megfelelően, az alapszintű életmentő beavatkozásokat (BLS) és eszközöket.
      * Ismeri az orvosi laboratóriumi, képalkotó diagnosztikai munkára vonatkozó egészségvédelmi, munkavédelmi, balesetvédelmi és tűzrendészeti előírásokat.
      * Ismeri az orvosi laboratóriumi, képalkotó diagnosztikai műszerek működésének elveit.
      * Ismeri az orvosi laboratóriumi, képalkotó diagnosztikai módszerek kémiai, fizikai és biológiai alapjait.
      * Ismeri az alapvető biometriai, illetve matematikai-statisztikai módszereket és tudja alkalmazni azokat a szerzett információk, adatok feldolgozásához és értékeléséhez.
      * Ismeri az egészségügyben alkalmazott számítógépes információs rendszerek és hálózatok működését.
      * Ismeri a modern számítástechnika orvosi laboratóriumi és képalkotó diagnosztikai alkalmazásának lehetőségeit.
      * Ismeri az orvosi laboratóriumi, képalkotó diagnosztikai munkaszervezés kérdéseit.
      * Részletesen ismeri a saját szakterületén alkalmazott egészségügyi dokumentáció vezetésének, kezelésének előírásait, valamint az adatszolgáltatással összefüggő szabályokat.
      * Ismeri a betegdokumentáció, betegregisztráció, fogadás, felvilágosítás szabályait.
      * Széleskörűen ismeri a jogi alapfogalmakat, a jogszerű betegellátás jellemzőit, hazai viszonylatban az egészségügyi rendszerben előforduló jogi problémákat és azok lehetséges megoldási lehetőségeit, alternatíváit, valamint a kliensek és az ellátást végzők jogait és kötelezettségeit.
      * Ismeri az etikai alapfogalmakat, az etikus betegellátás jellemzőit, hazai viszonylatban az egészségügyi rendszerben előforduló etikai problémákat és azok lehetséges megoldási lehetőségeit, alternatíváit.
      * Ismeri az adott munkahely munkafolyamatait, szakmájuk munkaszervezési kérdéseit.
      * Ismeri a menedzsment alapvető fogalmait és feladatait, az ellátórendszer szereplőit és azok tevékenységi körét, hatáskörét, átfogó elméleti ismeretekkel rendelkezik az egészségügy gazdasági, vezetési és szervezési technikáira vonatkozóan.
      * Részletesen ismeri a humánerőforrás gazdálkodás alapjait, a minőség fogalmát valamint annak alkalmazási, mérési és fejlesztési lehetőségeit az egészségügyben.
      * Ismeri a pedagógia fogalmait, jellegzetességeit, történetiségét, valamint a nevelés módszereit.
      * Az aktuális törvények alapján ismeri a közoktatás, a szakképzés és a felsőoktatás szabályozását.
      * Ismeri a bizonyítékokon alapuló ápolás/orvoslás szemléletét, a kutatás, irodalomkutatás folyamatát, az adatgyűjtési módszereket, az adatbázis készítésének menetét, a statisztikai programokat, az egyváltozós statisztikai eljárásokat, az eredmények értelmezésének, értékelésének menetét.
      * Részletesen ismeri a kommunikáció alapelemeit, formáit, irányait, csatornáit, az életkornak megfelelő kommunikációs stratégiákat, a problémafeltáró és problémamegoldó, valamint ösztönző kommunikáció jellegzetességeit.
      * Ismeri a személyiség fogalmát, a személyiség tipológiákat, az érett személyiség jellemzőit, az önismeret és önértékelés aspektusait, az egészségpszichológia alapjait, a különböző életszakaszok fejlődés lélektani alapjait, a konfliktusok fajtáit, okait, személyiségének és szakmai felkészültségének folyamatos, tervszerűen tudatos fejlesztésének lehetőségeit.
      * Ismeri a pszichológia vizsgálati területeit, módszereit, a pszichológia legfontosabb irányzatait, tudományterületeit, illetve ezek alapproblémáit.
      * Átfogóan ismeri az egészség fogalmát és meghatározóit, egészségfejlesztés fogalmát, alapelveit, módszereit, az egészségfejlesztő tevékenységeket, az egészségfejlesztés modelljeit, az egészség-tanácsadás lényegét.
      * Részletesen ismerik a demográfiai alapmutatókat, a lakosság egészségi állapotát jellemző epidemiológiai mutatószámokat, a főbb krónikus nem fertőző betegségek gyakoriságát, rizikófaktorait, a népegészségügyi (a betegségek megelőzésére, az egészség megőrzésére- és fejlesztésére irányuló) törekvéseket, tevékenységi köröket, a szociológiai, egészségszociológiai elméleteket és szemléletmódot.
      * Ismeri az egészségmegőrzés és - fejlesztés szociológiai, egészségszociológiai megközelítését.

**b) képességei:**

* + - * Képes az egészséget károsító tényezőket felismerni, az élettani és kóros működések egymástól való elkülönítésére, kompetencia szintjének megfelelő lépéseket vagy javaslatot tenni a megoldásra.
      * Képes gyakorlati munkája során alkalmazni ismereteit a jellegzetes patológiai eltérések, elváltozások kapcsán.
      * Képes mikrobiológiai ismeretei birtokában a fertőző betegségek és járványok megelőzésére, felismerésére.
      * Képes a munkájához szükséges szakmai nyelvet (orvosi latin) magas szinten művelni.
      * Képes az aspesis-antisepsis szabályai és a nozokómiális surveillance kritériumai, valamint a szelektív hulladékgyűjtés szabályai szerint a munkafolyamatokat ellátni. Képes a higiénés szükségletek kielégítésével kapcsolatos (az intézményben alkalmazandó eszközök, eljárások) feladatok ellátására.
      * Képes a megfelelő ágytípus, ágyhelyzet, testhelyzet, kényelmi eszközök, betegmozgatási és mobilizációs eszközök/eljárások megválasztására és alkalmazására.
      * Képes a vitális paraméterek megfigyelését (beleértve a köpeny és magtemperatúra, láztípusok, légzésszám- minta- típusok, pulzusszám és qualitások, pulzusdeficit, non-invazív méréssel a vérnyomás meghatározását) önállóan kivitelezni, a kapott eredményeket értékelni.
      * Képes a fizikális lázcsillapítás kivitelezésére.
      * Képes a fájdalom felmérésére és a fizikális fájdalomcsillapítási eljárások alkalmazására.
      * Képes alkalmazni azokat az eszköz nélküli és esetenként eszközös beavatkozásokat, melyek a hirtelen bekövetkezett egészségkárosodás esetén a beteg/sérült életét megmenthetik.
      * Képes a szakmájukban alkalmazott módszerek értékelésére, továbbá új módszerek bevezetésére, beleértve a szükséges műszeres vizsgálatokat is;
      * Képes a szerzett tapasztalatok, eredmények és összefüggések felismerésére, ezek megfelelő dokumentálására és az ezekből levonható általános következtetések megfogalmazására.
      * Képes a munkavégzése során betartani és betartatni a munkavédelmi, balesetvédelmi és tűzvédelmi előírásokat.
      * Képes a laboratóriumi analitikai vagy képalkotó diagnosztikai módszerek értékelésére, továbbá új módszerek bevezetésére, beleértve a szükséges műszeres vizsgálatokat is.
      * Képes a szerzett tapasztalatok, eredmények és összefüggések felismerésére, ezek megfelelő dokumentálására és az ezekből levonható általános következtetések megfogalmazására.
      * Képes a laboratóriumi vagy képalkotó diagnosztikai veszélyes hulladékokra vonatkozó előírások betartására.
      * Képes megadott szempontok alapján önálló biometriai, illetve matematikai-statisztikai analízisek elvégzésére.
      * Képes szakmai ismeretek önálló és szervezett formában való bővítésére, alkalmazására.
      * Képes a szakirodalom felhasználásával új módszerek beállítására.
      * Képes saját szakterületükön gyakorlati oktatásban való részvételre.
      * Képes információk és erőforrások feltárására.
      * Képes költség-, és rendszerszemléletű gondolkodásra.
      * Képes interperszonális kapcsolat kialakítására, a csoportos munkába való beilleszkedésre, illetve annak megszervezésére.
      * Képes munkájukat hivatásszerűen, a jogszabályok és az etikai normák betartásával végezni.
      * Képes szakterületének megfelelő egészségnevelési feladatok ellátására.
      * Képes költségérzékeny döntések meghozatalára és a humánerőforrás optimális felhasználására a tevékenységeik során.
      * Képes a munkájukat a bizonyítékokon alapuló ellátás alapelveinek és gyakorlati szempontjainak figyelembe vételével a minőségügyi rendszer előírásai alapján végezni, a minőség javítása érdekében a különböző módszereket, eszközöket összehangoltan alkalmazni.
      * Képes közreműködni bizonyítékokon alapuló, kutatásmódszertani és biostatisztikai ismeretekre alapozott, releváns hazai és nemzetközi kutatások eredményeire támaszkodó, szakterületének megfelelő vizsgálatok elvégzésében és azok prezentálásában.
      * Képes megválasztani, és alkalmazni a szakterületükhöz kapcsolódó pedagógiai ismereteket, módszereket és Képes egyéni és csoportos kliens/betegoktatási feladatok ellátására a kliens életkorának, társadalmi státuszának, értelmi és érzelmi képességének, betegségének megfelelően.
      * Képes adekvát, a partnerhez igazított szakmai kommunikáció folytatására, szóban és írásban is, hatékonyan kommunikálni a pácienssel, családdal, közösséggel, az interperszonális készségek révén Képes a bizalom kialakítására a pácienssel, családdal, közösséggel.
      * Képes a hivatásuk gyakorlása során a szükséges pszichológiai alap alkalmazására, pszicho-szomatikus szemlélet követésére, Képes a beteg-egészségügyi szakember interperszonális kapcsolatában felmerülő problémák adekvát kezelésére, a beteg ember speciális pszichés jellemzőinek felismerésére és alapvető kezelésére.
      * Egyéni és közösségi szinten képes felmérni a lakosság egészségi állapotát, prioritásokat meghatározni, és képessé válik hatékony beavatkozás megtervezésére, végrehajtására.
      * Szakterületének megfelelően képes aktívan közreműködni a népegészségügyi kérdések megoldásában, szűrővizsgálatok szervezésében, és kivitelezésében, egészségfejlesztő anyagok készítésében és alkalmazásában, valamint az epidemiológiai ismeretek alapján képes értékelni adott területen élő lakosság egészségi állapotát és a prevenciós tevékenységek hatékonyágát.
      * Képes egyéni egészségtervet készíteni, egészség-tanácsadást végezni és a közösség egészségi állapotának javítása érdekében eredményesen együttműködni a team tagokkal.

**c) attitűdje:**

* + - * Ismeri, vállalja és hitelesen képviseli szakmája társadalmi helyét és szerepét, alapvető viszonyát a világhoz.
      * Nyitott szakmája átfogó gondolkodásmódjának és gyakorlati működése alapvető jellemzőinek hiteles közvetítésére, átadására.
      * Folyamatos önképzés igénye jellemzi.
      * Törekszik a tevékenysége során a betegek tudása szerinti legmagasabb szintű ellátására.
      * Törekszik a maximális diszkrációra és empátiára, a betegekkel kapcsolatos titoktartásra.
      * Törekszik a megszerzett tudásanyagot folyamatosan fejleszteni, az adott kor technikai és tudományos eredményeit figyelembe véve.
      * Hatékonyan kommunikál és együttműködik kollegáival.

**d) autonómiája és felelőssége:**

* + - * Kompetenciahatárainak megfelelően önállóan szakmai döntést hoz.
      * Önállóan végzi az átfogó, megalapozó szakmai kérdések végiggondolását és adott források alapján történő kidolgozását.
      * A szakmát megalapozó nézeteket felelősséggel vállalja.
      * Együttműködés és felelősség jellemzi az adott szakterület képzett szakembereivel.
      * Tudatosan vállalja szakmája etikai normáit.
      * A bizalmas, személyes információk vonatkozásában titoktartási kötelezettsége van.

**Orvosi diagnosztikai laboratóriumi analitika specializáción továbbá az orvosi diagnosztikai analitikus**

1. **tudása**

* Ismeri a laboratóriumi munkájához kapcsolódó informatikai rendszert, működésének alapjait.
* Ismeri az informatikai rendszer laboratóriumi automatákkal és kórházi betegdokumentációs rendszerrel való kommunikációjának jellegzetességeit.
* Ismeri az adatkezelés alapvető szabályait a laboratóriumi informatikai rendszerben.
* Ismeri a laboratóriumi minták típusait (pl. vér, szérum, plazma, vizelet, széklet, gyomornedv, csontvelői aspirátum, epe, punkciós folyadékok, liquor, kenet), a laboratóriumba történő mintaküldés adminisztratív szabályait és a különböző klinikai minták kezelésének alapvető szabályait.
  + - * Ismeri a laboratóriumi diagnosztikában alkalmazott mintavételi eszközöket.
      * Tudja a mintavételezés körülményeit, ismeri azok fontosságát. Ismeri a mintavételezés folyamatait.
      * Megfelelő szintű anatómiai ismeretekkel rendelkezik.
      * Tudja a laboratóriumi munka során használt oldatok, reagensek elkészítésének, tárolásának, használatának körülményeit és szabályait és készségszintű ismeretekkel rendelkezik a munkája során használatos laboratóriumi számításokról.
      * Mélyreható ismeretekkel rendelkezik a hematológiai, hemosztazeológiai, klinikai kémiai, immunkémiai, immunológiai, transzfuziológiai, elválasztástechnikai, mikrobiológiai, patológiai, hisztológiai, citológiai, genetikai diagnosztikai, toxikológiai, TDM és in vitro izotópdiagnosztikai módszerekkel, vizelet-és egyéb testfolyadékok vizsgálatával kapcsolatban, részletesen ismeri e módszerek elvi alapjait és felhasználási területeiket a diagnosztikában, ismeri a manuális módszerek kivitelezésének folyamatát és részletesen ismeri az automatizált módszerek kivitelezését, lehetőségeit és korlátait.
      * Alapvető ismeretekkel rendelkezik a különböző szervek és szervrendszerek leggyakoribb megbetegedéseinek kialakulásáért felelős kóros élettani és biokémiai folyamatokról.
      * Ismeri az ezek diagnosztikájában használható legfontosabb módszereket.
      * Gyakorlati ismeretekkel rendelkezik a laboratóriumi diagnosztika területén alkalmazott eljárásokról és eszközökről.
      * Ismeri a klinikai diagnosztikai laboratóriumokban előforduló analizátorok, műszerek és automata rendszerek alkalmazásának, működésének alapelveit. Tisztában van az automatizáció alapelveivel és folyamataival.
      * Alapvető ismeretekkel rendelkezik az automaták főbb típusairól, alkalmazásuk előnyeiről és korlátairól.
      * Ismeri a műszerek beszerzésére, telepítésére vonatkozó alapvető szabályokat. Ismeri a műszerek karbantartására, javítására vonatkozó szabályokat.
      * Ismeri a diagnosztikai laboratóriumokban alkalmazott protokollok, módszerleírások tartalmi követelményeit, szabályait.
      * Ismeri a szakterületéhez tartozó munkajogi szabályozást.
      * Alapvető gazdasági, finanszírozási és labormenedzsment ismeretekkel rendelkezik.
      * Alapvető ismeretei vannak az egészségügyi rendszer ellátási szintjeiről.
      * Ismeri az ellátórendszer szereplőit és azok tevékenységi körét, hatáskörét.
      * Ismeri a laboratóriumi költségelemzés alapvető összetevőit (pl. műszer, reagens, vegyszer, fogyóeszköz, kontroll, kalibrátor, karbantartás, bérköltség, finanszírozás, stb.).
      * Ismeri a laboratóriumi dokumentáció alapvető szabályait, kezelési elveit (pl. rendelés, készletezés, nyilvántartás) és megfelelően alkalmazza ezeket.
      * Ismeri az autovalidálás fogalmát, alkalmazásának szabályait és körülményeit.
      * Ismeri a laboratóriumi veszélyes hulladékokra vonatkozó előírásokat.
      * Ismeri a laboratóriumi minőségellenőrzés, minőségbiztosítás, minőségfejlesztés alapelveit, a minőségügyi folyamatleírásokat.
      * Ismeri a minőségügyi dokumentáció szabályait.
      * Rendelkezik adatvédelemi, betegjogi, etikai ismeretekkel.

**b) képességei:**

* + - * Képes valamely laboratóriumi informatikai rendszerben való tájékozódásra, képes adatbevitelre és adatok kinyerésére.
      * Tudása felhasználásával képes egyéb laboratóriumi informatikai rendszerek használatának gyors elsajátítására.
      * Képes átlátni a laboratóriumi automaták és az informatikai rendszer közötti kommunikáció alapvető sajátosságait.
      * Képes átlátni a laboratóriumi informatikai rendszer és a kórházi informatikai rendszer közötti kommunikáció alapvető sajátosságait.
      * Képes a laboratóriumi mintákat azonosítani és vizsgálatra előkészíteni, képes felismerni a preanalitikai hibákat (pl. helytelen mintaazonosítás, nem adekvát minta vétele, nem megfelelő módon történő mintaküldés, rossz vér-citrát arány, hemolizált, lipémiás, icterusos minta, stb.).
      * Képes adekvát kommunikációra az egészségügyi ellátásban résztvevő szakemberekkel/személyzettel a preanalitikai hibák feltárásával és elhárításával kapcsolatban.
      * Képes a vizsgálati anyag vételének megszervezésére és a vérvétel kivitelezésére.
      * Alkalmazza az élő szervezetből származó minták mintavételi, mintakezelési szabályait.
      * Megteremti a higiéniás feltételeket.
      * Képes a laboratóriumi vizsgálatokhoz használt oldatok, reagensek elkészítésének protokollját elkészíteni és ennek felhasználásával az oldatokat/reagenseket elkészíteni és megfelelően tárolni.
      * Képes táptalajok/tápoldatok elkészítésére.
      * Képes az oldatok/reagensek elkészítésével kapcsolatos problémák felismerésére, a tárolt oldatok minőségének megítélésére, valamint ezen ismereteinek átadására a laboratórium egyéb dolgozói számára.
      * Képes kémiai, biokémiai, sejtbiológiai, mikrobiológiai, hematológiai, hisztológiai, citológiai, számítástechnikai és műszeres analitikai ismeretei alkalmazásával a klinikai kémiai, izotópdiagnosztikai, mikrobiológiai, szövettani, citológiai és hematológiai diagnosztika területén biztonsággal eligazodni és önálló munkát végezni,
      * Képes a rábízott vizsgálatok önálló elvégzésére a rutin diagnosztikai laboratóriumban.
      * Képes a vizsgálatok technikai és személyi feltételeinek megszervezésére.
      * Képes az adott módszert betanítani a laboratórium munkatársai számára és ellenőrizni a vizsgálat helyes kivitelezését.
      * Képes önállóan és csapatmunkában dolgozni.
      * Képes kislaboratóriumok, laboratóriumi részlegek analitikai munkájának önálló és közvetlen irányítására.
      * Szakmai ismereteinek birtokában képes a laboratóriumban alkalmazott diagnosztikai vizsgálatok eredményeinek értelmezésére, a normál és patológiás értékek elkülönítésére, leírására.
      * Képes írásos szakmai anyag olvasására és értelmezésére.
      * Képes a hibás mérésen alapuló laboratóriumi mérési eredmények felismerésére.
      * Képes a labordiagnosztika területén munkaköréhez kapcsolódó speciális eszközök rendeltetésszerű használatára, karbantartására, alapműveletek elvégzésére.
      * Képes a munkához szükséges feltételek ellenőrzésére és munkára kész állapotban tartja a munkahelyét: szükséges anyagok, eszközök, műszerek meglétéről önállóan gondoskodik.
      * Képes hibaüzenetek felismerésére, értékelésére, hatáskörén belül a hiba elhárítására.
      * Képes munkalisták készítésére.
      * Képes új műszerek működtetésének elsajátítására.
      * Képes új laboratóriumi protokollok értelmezésére és alkalmazására.
      * Felügyelet mellett képes új diagnosztikai módszerek bevezetésére, az eredmények technikai értékelésére, módosító javaslatok megfogalmazására.
      * Képes módszerleírások elkészítésére.
      * Képes új módszert betanítani munkatársainak, ellenőrizni a kivitelezés helyességét.
      * Képes átlátni kisebb laboratórium, vagy laboratóriumi részleg működését, az optimális működéshez szükséges feltételeket.
      * Képes a biztonságos működéshez szükséges technikai és személyi feltételek megtervezésére.
      * Képes az egészségügyi dokumentációt vezetni, az ahhoz kapcsolódó gyakorlati ismereteket elsajátítani.
      * Képes laboratóriumi vizsgálatok tételes költségelemzésére.
      * Képes a laboratóriumi módszerek belső és külső minőségellenőrzésének kivitelezésére.
      * Képes a felmerülő problémák felismerésére és korrigálására.
      * Képes az orvosi laboratóriumba érkező minták analízisre történő előkészítésére és a mintakezelési teendők szervezésére/ellátásáre, mintakezelési szabályok kidolgozására.
      * Képes Preanalitikai hibák észrevételére, feltárására.
      * Képes a laboratóriumi informatikai rendszer önálló kezelésére.
      * Képes laboratóriumi tesztek önálló kivitelezésére a szakmai gyakorlatok témaköreinek megfelelő szakterületeken, a kapott eredmények kivitelezés megfelelőségének szempontjából történő önálló értékelésére.
      * Képes a hibás méréseken alapuló eredmények felismerése és a probléma megoldására.
      * Képes a laboratóriumi mérések minőségi kontrolljára: minőségi kontroll mérések kivitelezésére, a kontroll eredmények értelmezésére, nem megfelelőség esetén korrekciós intézkedések meghozatalára.
      * Képes a laboratóriumi műszereket, automatákat karbantartani, üzemeltetni, mérésre kész állapotban tartani.
      * Képes hibás működés, hibaüzenetek értelmezésére.

**c) attitűdje:**

* + - * Nyitott a laboratóriumi diagnosztikára jellemző technikai fejlődés következtében - megjelenő új eljárások (mintavételi, méréstechnikai, stb.) gyakorlati elsajátítására, tapasztalatszerzésre.

**d) autonómiája és felelőssége:**

* + - * Önállóan kezeli a felelősségére bízott laboratóriumi informatikai rendszert. Jogosultsági szintjének megfelelően önállóan visz be és nyer ki adatokat az adott laboratóriumi informatikai rendszerből. Tisztában van az adatvédelem fontosságával.
      * Önállóan végzi az orvosi laboratóriumba érkező minták analízisre történő előkészítését és megszervezi a mintakezelési teendőket a gondjaira bízott vizsgálatok vonatkozásában.
      * Intézkedéseket tesz a preanalitikai hibák csökkentése és megoldása érdekében. Felelősen részt vesz a hatáskörébe tartozó laboratóriumi egység mintakezelési szabályainak kidolgozásában, felelős azok betarttatásáért és a felmerülő problémák feltárásáért.
      * Laboratóriumi teszteket önállóan kivitelezi, a kivitelezést irányítja.
      * A kapott eredményeket a kivitelezés megfelelőségének szempontjából értékeli (konfirmálás).
      * A hibás méréseken alapuló eredményeket felismeri és intézkedéseket tesz a probléma megoldására.
      * A mérések során felmerülő technikai problémákat felismeri és megoldja.
      * A rábízott feladatokat felelősségének tudatában látja el.
      * Tisztában van a munkája fontosságával, a mulasztások következményeivel.
      * Felismeri a diagnosztikai eljárások során keletkezett patológiás eredményeket, és a laboratóriumi diagnózis felállítása érdekében, saját hatáskörében további tesztek kivitelezését önállóan kezdeményezi és végzi el meglévő laboratóriumi protokollok alapján.
      * Felügyelet mellett, aktívan közreműködik eredménykiadásban.
      * Felelősséget vállal az egészségügyi ellátórendszerben végzett saját tevékenységéért és az általa vezetett team tevékenységéért.
      * Vezető szerepet tölt be a felügyeletére bízott laboratóriumi egység (részleg) műszerparkjának fenntartásában, a műszerekkel kapcsolatos karbantartási dokumentumok kezelésében.
      * Megszervezi és irányítja a műszerek rendszeres karbantartását és aktívan részt vesz a felmerülő hibák elhárításában.
      * Felelősséget vállal annak érdekében, hogy az adott műszerek folyamatosan mérésre kész állapotban legyenek.
      * Felelősséggel kapcsolatot tart a műszerek szervízelését végző szakemberekkel.
      * Felelőssége tudatában, irányítás mellett végzi új laboratóriumi protokoll átültetését a mindennapi gyakorlatba.
      * Új diagnosztikai módszer bevezetését, evaluálását irányítás mellett végzi.
      * Részt vesz részlegleírások, módszerleírások, kivitelezési útmutatók elkészítésében.
      * Kis diagnosztikai laboratórium, vagy diagnosztikai speciális részleg technikai irányítását önállóan végzi.
      * Önállóan végzi a működéshez szükséges reagensek, vegyszerek, fogyóanyagok nyilvántartását és gondoskodik azok beszerzéséről.
      * Felelős az optimális munkamenet (munkalista kialakítás, stb.) és az ahhoz szükséges feltételek (személyi és technikai) megszervezéséért, az optimális leletátfordulási idő (“turn around time”) biztosításáért.
      * Felelősséget vállal az egészségügyi dokumentáció pontos vezetéséért és annak tartalmáért.
      * Irányítja a veszélyes hulladékok kezelését a laboratóriumban.
      * Önállóan végzi és irányítja a módszerek belső minőségellenőrzését, felismeri és feltárja az eltérések okát és intézkedéseket tesz azok elhárítására.

**Orvosi kutatólaboratóriumi analitika specializáción továbbá**

**az orvosi diagnosztikai analitikus**

**a) tudása:**

* + - * Mélyreható ismeretekkel rendelkezik a hematológiai, hemosztazeológiai, áramlási citrometriai, reológiai, immunkémiai, immunológiai, elválasztástechnikai (kromatográfia, tömegspektrometria), enzim-és szubsztrát kémiai, mikrobiológiai, hisztokémiai, genetikai és molekuláris biológiai, proteomikai, izotóptechnikai vizsgáló módszerekkel, a különböző mikroszkópos technikákkal, elektronmikroszkópos technikákkal, részletesen ismeri e módszerek elvi alapjait és felhasználási területeiket a diagnosztikában és orvosi kutatásokban, ismeri a manuális módszerek kivitelezésének folyamatát és részletesen ismeri az automatizált módszerek kivitelezését, az alkalmazott műszerek működési elvét és felépítését. Ismeri az adott módszerek elméleti hátterét.
      * Ismeri a laboratóriumi minták típusait (pl. vér, szérum, plazma, vizelet, széklet, gyomornedv, csontvelői aspirátum, epe, punkciós folyadékok, liquor, kenet), és a különböző klinikai minták kezelésének alapvető szabályait.
      * Ismeri a laboratóriumi munka során használt oldatok, reagensek elkészítésének, tárolásának, használatának körülményeit és szabályait és készségszintű ismeretekkel rendelkezik a munkája során használatos laboratóriumi számításokról.
      * Ismeri a kísérleti állatházak üzemeltetésének, működtetésének szabályait és az állatgondozással kapcsolatos előírásokat és eljárásokat. Ismeri a sejt-és szövettenyésztő laboratóriumok működési feltételeit és szabályait. Ismeri a vegyszer, reagens és fogyóanyag beszerzésének módjait és szabályait, a műszerek karbantartásával, javításával kapcsolatos előírásokat. Ismeri a laboratóriumi veszélyes hulladékokra vonatkozó előírásokat
      * Ismeri a szakirodalom alkalmazását új módszerek beállítása során.
      * Tisztába van a módszertani hibák kiderítésének („trouble shooting”) és azok korrigálásának szabályaival.
      * Ismeri az állatkísérletekkel kapcsolatos etikai és jogi szabályozást, az állatkísérletek kivitelezésének szabályait és technikáit.
      * Ismeri a sejt-és szövettenyésztési technikákat, a steril munka szabályait.
      * Ismeri az új módszerek bevezetésével kapcsolatos szakkifejezéseket.
      * Ismeri a módszer bevezetés és evaluálás szabályait és lépéseit.
      * Ismeri a kutatólaboratóriumi munkával kapcsolatos minőségirányítási elveket, minőségügyi követelményeket, a GLP (goodlaboratorypractice) alapelveit.
      * Ismeri a laboratóriumi kísérleti jegyzőkönyv vezetés szabályait.
      * Ismeri a sejtbiológiai, biokémiai, molekuláris biológiai, immunbiológiai élettani folyamatokat és a kóros elváltozások alapjait, rendelkezik funkcionális anatómiai, neuromorfológiai, hisztológiai, általános patológiai, patobiokémiai, mikrobiológiai, farmakológiai és farmakotoxikológiai ismeretekkel.
      * Rendelkezik alapvető ismeretekkel a kutatásmenedzsment területén.
      * Ismeri a tudományszervezés alap kérdéseit, a tudományos támogatási rendszereket, a tudományetikai normákat.
      * Ismeri a tudományos adatbázisokat, a tudományos publikálás típusait és a tudományos közlemények szerkezetét.
      * Rendelkezik könyvtárismerettel.
      * Rendelkezik adatvédelemi, betegjogi, etikai ismeretekkel.

**b) képességei:**

* + - * Képes sejtbiológiai, genetikai, molekuláris genetikai, molekuláris biológiai, molekuláris morfológiai, immunológiai, sejttenyésztési számítástechnikai és műszeres analitikai ismeretei alkalmazásával a korszerű kutatás aktív közreműködőjeként tevékenykedni.
      * Képes a modern kutatólaboratóriumi vizsgálómódszerek főbb területein önállóan és csapatmunkában dolgozni.
      * Képes a laboratóriumi vizsgálatokhoz használt oldatok, reagensek elkészítésének protokollját elkészíteni és ennek felhasználásával az oldatokat/reagenseket elkészíteni és megfelelően tárolni.
      * Képes táptalajok/tápoldatok elkészítésére.
      * Képes az oldatok/reagensek elkészítésével kapcsolatos problémák felismerésére, a tárolt oldatok minőségének megítélésére, ezen ismereteinek átadására a laboratórium egyéb dolgozói számára.
      * Képes átlátni a kutatólaboratórium, a sejt-és szövettenyésztő laboratórium, és kísérleti állatházak folyamatos működéséhez szükséges feltételeket.
      * Képes a biztonságos működéshez szükséges feltételek megtervezésére, a működést veszélyeztető eltérések azonosítására.
      * Képes in vitro sejtvonalak fenntartására és kezelésére, a kísérleti állatok gondozására, kezelésére és protokollok alapján az állatokon történő beavatkozások elvégzésére.
      * Képes a módszerbevezetés és evaluációval kapcsolatban adekvát szakmai kommunikációra.
      * Képes a szakirodalom felhasználásával új módszerek beállítására.
      * Képes az evaluáció során kapott eredmények értelmezésére, a módszertani hibák kiderítésére és azok korrigálására.
      * Képes pontos és informatív laboratóriumi kísérleti jegyzőkönyvvezetésre.
      * Képes módszertani hibák kiderítésére („trouble shooting”) és azok korrigálására,
      * Képes korszerű laboratóriumi műszereket, műszeregyütteseket üzemeltetni,
      * Képes írásos szakmai anyag olvasására és értelmezésére, képes szakirodalom felhasználásával tudásának bővítésére.
      * Képes kísérleti eredmények értelmezésére.
      * Képes az eredmények alapján összefüggések felismerésére, ezek megfelelő dokumentálására és általános következtetések megfogalmazására.
      * Képes tudományos adatbázisokban megadott témának megfelelően kereséseket lefolytatni.
      * Képes megadott témában publikációk kikeresésére és értelmezésére.
      * Képes az orvosi laboratóriumba érkező minták analízisre történő előkészítésére és a mintakezelési teendők szervezésére/ellátására, mintakezelési szabályok kidolgozására.
      * Képes preanalitikai hibák észrevételére, feltárására.
      * Képes a laboratóriumi informatikai rendszer önálló kezelésére.
      * Képes kutatólaboratóriumi módszerek önálló kivitelezésére a szakmai gyakorlatnak megfelelő tématerületeken, hibás méréseken alapuló eredmények felismerésére, probléma elhárítására.
      * Képes módszerfejlesztésben való részvétel, módszervalidálásra, kutatólaboratóriumi módszerek minőségellenőrzésére, kutatási jegyzőkönyv vezetésére.
      * Képes kutatólaboratóriumi műszerek, műszer együttesek önálló üzemeltetésére, karbantartására, hibás működés felismerésére, hibaüzenetek értelmezésére.

**c) attitűdje:**

* + - * Jó szervezési képességekkel rendelkezik, költségszemléletű gondolkodás jellemzi, elkötelezett a kutatólaboratórium, mint munkakörnyezet optimális körülményeinek biztosítása iránt.
      * Elkötelezett a kísérleti állatok tartásának és felhasználásának etikai normák szerinti megvalósítása iránt.
      * Elkötelezett a módszerek pontos kivitelezése, a GLP betartása iránt.
      * Együttműködik a laboratóriumvezető kutatójával és a kutatói személyzettel. Sikeresen együttműködő kutatócsoportban való aktív részvételre törekszik.

**d) autonómiája és felelőssége:**

* + - * A kutatólaboratóriumi módszereket önállóan kivitelezi, a kivitelezést irányítja.
      * Önállóan üzemelteti a laboratóriumi műszereket, műszeregyütteseket.
      * A kapott eredményeket a kivitelezés megfelelőségének szempontjából értékeli.
      * A hibás méréseken alapuló eredményeket felismeri és intézkedéseket tesz a probléma megoldására.
      * Aktívan részt vesz a módszerek folyamatos fejlesztésében, új módszerek kidolgozásában.
      * A rábízott feladatokat felelősségének tudatában látja el. Tisztában van a munkája fontosságával, az eredmények jelentőségével
      * Önállóan végzi a felügyeletére bízott kutatólaboratóriumok/egységek, sejt-és szövettenyésztő laboratóriumok, kísérleti állatházak üzemeltetését.
      * Vezeti a kutatólaboratórium működéshez szükséges reagensek, vegyszerek, fogyóanyagok nyilvántartását és gondoskodik azok beszerzéséről.
      * Felelős a laboratórium működéséhez szükséges technikai feltételek folyamatos biztosításáért. Irányítja a veszélyes hulladékok kezelését.
      * Új módszerek bevezetését, evaluálását irányítás mellett végzi.
      * Önállóan végzi a módszerek minőségi ellenőrzését, felismeri és feltárja az eltérések okát és részt vesz azok elhárításában.
      * Betartja a minőségügyi folyamatleírások előírásait és észleli az azoktól való eltéréseket.
      * Kezeli a módszerekkel és műszerekkel kapcsolatos minőségügyi dokumentumokat.
      * Részt vesz orvos-és egészségtudományi kísérletek megtervezésében.
      * Az általa végzett kísérletek eredményeit önállóan dokumentálja.
      * Részt vesz az eredmények értékelésében.
      * Önállóan tájékozódik a szakirodalomban.
      * Önállóan használja a tudományos adatbázisokat, részt vesz közlemények előkészítésében.

**Radiográfia specializáción továbbá az orvosi diagnosztikai analitikus**

**a) tudása:**

* + - * Részletesen ismeri a szervrendszereket felépítő struktúrákat, a szervrendszerek makroszkópos felépítését, a képletek felszíni struktúráit, a szervezet élettani és kóros működését molekuláris-, sejt-, szervek-, szervrendszerek szintjén, ismeri azok szabályozását, és a szervezetben lejátszódó kóros folyamatok kóroktanát.
      * Részletesen ismeri a betegségek jellegzetes makro-mikroszkópos, strukturális elváltozásait.
      * Ismeri a képalkotó diagnosztikai és sugárterápiás módszerek működésének fizikai, kémiai alapjait.
      * Ismeri az ionizáló sugárzások lehetséges biológiai hatásai és következményeit, az ionizáló sugárzások méréstechnikai lehetőségeit, eszközeit, a sugárvédelemben használatos dózisfogalmakat, a sugárveszélyes tevékenységek végzésének személyi, szervezeti és tárgyi feltételeit, egészségügy személyi sugárterhelés-ellenőrzésének módjait, a személyzet, páciensek sugárvédelmének követelményrendszerét, a sugárforrások elleni védelem alapelveit, az ionizáló sugárzásokra vonatkozó aktuális, alapvető sugárvédelmi jogszabályokat, ajánlásokat.
      * Ismeri a sugárterápiás módszerek sugárbiológiai alapjait.
      * Ismeri a képalkotó diagnosztika és sugárterápia egyes területein adott műveletek és vizsgálatok elvégzésének módszereit, a protokollok előírásait.
      * Alapvető ismeretekkel rendelkezik a különböző szervek és szervrendszerek leggyakoribb megbetegedéseinek kialakulásáért felelős kóros élettani és biokémiai folyamatokról. Ismeri az ezek képalkotó diagnosztikájában használható legfontosabb módszereket.
      * Ismeri a képalkotó diagnosztikai és sugárterápiás műszereket és azok biztonságos üzemeltetését.
      * Ismeri a képalkotó diagnosztikai adminisztrációs rendszerek (HIS, RIS) felépítését, működését, alkalmazását.
      * Ismeri a képi információk kezelésének elveit (DICOM rendszerek, képformátumok).
      * Ismeri a teleradiológia működését, alkalmazásának lehetőségeit.
      * Ismeri a képalkotó berendezésekkel nyert képi információk jelentését, kóros állapotokat felismer.
      * Ismeri a képalkotó berendezésekkel nyert információk képi feldolgozásának, értékelésének és archiválásának módszereit.
      * Ismeri a képalkotó diagnosztikai vizsgálatok finanszírozási, elszámolási, dokumentációs szabályait.
      * Ismeri a képalkotó és sugárterápiás berendezések működtetésével kapcsolatos eljárásokat és jogszabályokat, azok betartásának, betartatásának szabályait.
      * Ismeri a képalkotó diagnosztikában és a sugárterápiában a minőségellenőrzés, minőségbiztosítás, minőségfejlesztés alapelveit, a minőségügyi folyamatleírásokat. Ismeri a minőségügyi dokumentáció szabályait.

**b) képességei:**

* + - * Képesek az egészséget károsító tényezőket felismerni, az élettani és kóros működések egymástól való elkülönítésére, kompetencia szintjének megfelelő lépéseket vagy javaslatot tenni a megoldásra.
      * Képes komplex adatfelvitelre, adatkezelésre, betegadminisztrációra kórházi és radiológiai informatikai rendszerekben.
      * Képes pontos, közérthető tájékoztatást adni az ionizáló sugárzás természetéről, biológiai hatásmechanizmusáról, esetleges kockázatairól, szövődményeiről pozitív és negatív hatásait illetően.
      * Képes a betegek felkészítésére képalkotó diagnosztikai, intervenciós és sugárterápiás eljárásokra.
      * Képes a képalkotó diagnosztika és sugárterápia egyes területein adott műveletek és vizsgálatok önálló elvégzésére.
      * Képes a képalkotó diagnosztikai és sugárterápiás műszerek biztonságos üzemeltetésére.
      * Képes a képalkotó berendezésekkel nyert információk képi feldolgozására, értékelésére és archiválására, a leletezés magas szintű előkészítésére.
      * Képes a képalkotó és sugárterápiás berendezések működtetésével kapcsolatos eljárások és jogszabályok betartására.
      * Képes a vizsgálat, valamint a terápiás beavatkozások alatt a beteg megfigyelésére, a kóros állapot észlelésére.
      * Képes a terápiás vizsgálatokban való közreműködésre.
      * Képes a radiológiai ellátásból, sugárterápiás kezelésből származó esetleges egészségkárosító hatások, illetve műszaki-technikai hibák felismerésére és ezek elhárításában való közreműködésre.
      * Képes az aktuális sugárvédelemmel kapcsolatos jogszabályoknak megfelelő radiográfusi munkavégzésre.
      * Képes munkavégzése során az ő és kollégái munkavégzéséből, vagy a beteg viselkedéséből adódóan esetlegesen előforduló sugárveszély-helyzetek felismerésére és azok elhárításának megkezdésére.
      * Megbízhatóan használni tudja a rendszeresített hatósági dozimetriai eszközöket.
      * Képes adott munkahely munkafolyamatainak szervezésére.
      * Képes képalkotó diagnosztikai vizsgálatok és sugárterápiás beavatkozások önálló kivitelezésére a szakmai gyakorlatok témaköreinek megfelelő szakterületeken, a kapott eredmények kivitelezés megfelelőségének szempontjából történő önálló értékelésére. A hibás vizsgálatok felismerésére és a probléma megoldására.
      * Képes a képalkotó diagnosztikai vizsgálatok és sugárterápiás beavatkozások minőségi kontrolljára: minőségi kontroll vizsgálatok kivitelezésére, a kontroll eredmények értelmezésére, nem megfelelőség esetén korrekciós intézkedések meghozatalára.
      * Képes a képalkotó diagnosztikai és sugárterápiás berendezések karbantartására, üzemeltetésére, vizsgálatára, sugárterápiás beavatkozásra kész állapotban tartásáéra. Hibás működés, hibaüzenetek értelmezésére.

**c) attitűdje:**

* + - * Jó szervezési képességekkel rendelkezik, költségszemléletű gondolkodás jellemzi, elkötelezett a képalkotó diagnosztikai és sugárterápiás munkakörnyezet optimális körülményeinek biztosítása iránt.

**d) autonómiája és felelőssége:**

* + - * Önállóan végez diagnosztikai és sugárterápiás adminisztrációs feladatokat.
      * Protokollok szerint (illetve egyedi utasítások alapján) önállóan végez betegelőkészitést diagnosztikai és sugárterápiás beavatkozásokhoz.
      * Protokollok alapján önállóan végez képalkotó diagnosztikai vizsgálatokat.
      * A leletezést és a terápiás beavatkozások tervezését kiszolgáló képfeldolgozó tevékenységet önállóan végez.
      * Önállóan végez besugárzás tervezést előkészítő tevékenységet (képregisztráció, képfúzió, kontúrozás).
      * Önállóan (felügyelet mellett) végez sugárterápiás kezeléseket.
      * Önállóan végez képverifikációs eljárásokat (de azok kiértékelése felügyelettel történik).
      * Felügyelet mellett részt vesz dozimetriai mérések elvégzésében.
      * Önállóan felügyeli a diagnosztikai gépparkot és annak környezetét, felelős állagának megóvásáért.
      * Irányítja a veszélyes hulladékok kezelését.
      * Önállóan végzi a módszerek minőségi ellenőrzését, felismeri és feltárja az eltérések okát és részt vesz azok elhárításában.
      * Betartja a minőségügyi folyamatleírások előírásait és észleli az azoktól való eltéréseket.
      * Részt vesz az orvos-és egészségtudomány terén tudományos tevékenység megtervezésében, annak eredményeit képes önállóan dokumentálni és részt vesz az eredmények értékelésében.
      * Önállóan tájékozódik a szakirodalomban.

**Az optometria specializáción továbbá az orvosi diagnosztikai analitikus**

**a) tudása:**

* + - * Ismeri a legfontosabb szemészeti anatómiai, fiziológiai, patofiziológiai paramétereket, a korszerű szemészeti vizsgálati eszközöket és módszereket.
      * Ismeri a szem megbetegedéseit, fejlődési rendellenességeit, a látást veszélyeztető állapotokat és azok értékelésének módszereit.
      * Ismeri a látásélesség szubjektív és objektív meghatározásának, a szem törőközegeinek, refrakciós képességének, fénytörésének, a szemizmok tevékenységének, a heterophoriának és a konvergencia képességének, a binokuláris látásnak a vizsgálatára, továbbá a csarnokzug, a szemlencse, az üvegtest és a szemfenék vizsgálatának módszereit.
      * Ismeri az oftalmoszkópia és az oftalmotonometria mérési eljárások elvégzését az eredmény értékelésének szabályait.
      * Ismeri a szem fénytörési hibáinak megfelelő korrekciós szemüveglencse vagy kontaktlencse meghatározás módszereit, tisztában van a kontaktlencse használat szabályaival és komplikációival.
      * Ismeri a szemészeti betegségben szenvedők ápolási szükségleteit, az ellátás szabályait.

**b) képességei:**

* + - * Képes a legfontosabb szemészeti paraméterek megfigyelésére, korszerű vizsgálati eszközök és módszerek alkalmazására.
      * Képes a szem megbetegedéseinek, fejlődési rendellenességeinek, a látást veszélyeztető területeknek a felismerésére és értékelésére.
      * Képes a szem kimosására, bekötésére, a felső szemhéj kifordítására, a szemsérülés elsődleges ellátására.
      * Képes a látásélesség szubjektív és objektív meghatározására, a szem törőközegeinek, refrakciós képességének, fénytörésének, a szemizmok tevékenységének, a heterophoriának és a konvergencia képességének, a binokuláris látásnak a vizsgálatára, továbbá a csarnokzug, a szemlencse, az üvegtest és a szemfenék vizsgálatára.
      * Képes az oftalmoszkópia és az oftalmotonometria mérési eljárás elvégzésére és kompetencia határain belül az eredmények értékelésére.
      * Kompetencia határait betartva képes a szem fénytörési hibáinak megfelelő korrekciós szemüveglencse vagy kontaktlencse felírására, a szemnyomás becslésére.
      * Képes a szemészeti megbetegedésben szenvedők ápolási szükségleteinek felismerésére és ellátására.
      * Képes látás szűrővizsgálatok végzésére és értékelésére.
      * Képes a klinikai és ápolástudományi ismereteinek alkalmazására szakmai tevékenysége során.
      * Képes a tevékenysége során felmerülő szomatikus és pszichés problémák felismerésére.
      * Képes elsősegélynyújtásra és egészségnevelésre.

**c) attitűd:**

* + - * Az optometria specializáción végzett szakember tisztában van szakmája mint segítő egészségügyi szakma jelentőségével.
      * Megszerzett ismeretei birtokában az optometria, valamint a Szemészeti klinikum minden egyes területét hitelesen képviseli mind szakmai körökben mind a rábízott páciensek felé.

**d) autonómiája és felelőssége:**

* + - * Szemészeti klinikai és ápolástani ismereteik birtokában képesek az ellátórendszerben működő team-munkában elfoglalni a helyüket, a team-en belül munkájukat felelősséggel, önállóan ellátni.
      * Ismeretek birtokában alkalmasak a szemészeti szűrővizsgálatok önálló elvégzésére, ismerve kompetencia határaikat és képesek az azon túlmutató problémák felismerésére.
      * Felismeri kompetencia határait, és szükség szerint szemorvosi segítséget kér, illetve szemész szakorvoshoz irányítja a beteget.
      * A betegségről mértéktartóan nyilatkozik, diagnózist önállóan nem állapíthat meg, terápiát nem rendelhet el és nem alkalmazhat.

**8. Az alapképzés jellemzői:**

**8.1. Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

* alapozó egészségtudományok 15-20 kredit;
* alkalmazott egészségtudományok 20-25 kredit;
* ápolástudományok 2-4 kredit;
* bölcsészettudományok 6-8 kredit;
* társadalomtudományok 6-8 kredit;
* természettudományok 20-25 kredit;

8.1.2. A specializáció tudományágai, szakterületei és azok kreditaránya

A választható specializációk kreditaránya a képzés egészén belül legfeljebb 120 kredit

a) radiográfia specializáció

* alkalmazott egészségtudományok 10-15 kredit,
* elméleti és klinikai orvostudományok 10-15 kredit,
* egészségtudományi – radiográfiai szakismeretek 90-100 kredit;

b) kutató laboratóriumi analitika specializáció

* alkalmazott egészségtudományok 15-20 kredit),
* egészségtudományi – kutató laboratóriumi analitikai szakismeretek 90-100 kredit,
* természettudományok 5-10 kredit;

c) orvosdiagnosztikai laboratóriumi analitika specializáció

* alkalmazott egészségtudományok 15-20 kredit,
* egészségtudományi – laboratóriumi analitikai szakismeretek 90-100 kredit,
* természettudományok 5-10 kredit;

d) optometria specializáció

* alkalmazott egészségtudományok 20-25 kredit;
* elméleti és klinikai orvostudományok 15-20 kredit,
* egészségtudományi – optometriai szakismeretek 85-95 kredit.

**8.2. Idegennyelvi követelmény:**

Az alapfokozat megszerzéséhez egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

**8.3. A szakmai gyakorlat követelményei**

A szakmai gyakorlat a felsőoktatási intézmény tantervében meghatározott külső szakmai gyakorlóhelyen végzett, legalább hat hét időtartamú komplex, irányított, összefüggő szakmai gyakorlat.

A szakmai gyakorlat magában foglalja:

Orvosdiagnosztikai laboratóriumi analitika (ODLA) specializáción:

* Hematológia és transzfúziológia szakmai gyakorlat
* Hemosztazeológiai szakmai gyakorlat
* Hisztokémia/citológia szakmai gyakorlat
* Immunológia szakmai gyakorlat
* Klinikai kémia szakmai gyakorlat
* Mikrobiológia szakmai gyakorlat

Orvosi kutatólaboratóriumi analitika specializáción:

* Biokémia és molekuláris biológia kutatólaboratóriumi gyakorlat
* Farmakológiai kutatólaboratóriumi gyakorlat
* Immunbiológiai kutatólaboratóriumi gyakorlat
* Molekuláris morfológiai kutatólaboratóriumi gyakorlat
* Sejtbiológia, sejtélettan kutatólaboratóriumi gyakorlat

A radiográfia specializáción:

* Hagyományos radiológia szakmai gyakorlat
* Ultrahang szakmai gyakorlat
* Komputer tomográfia szakmai gyakorlat
* Mágneses rezonancia szakmai gyakorlat
* Nukláris medicina szakmai gyakorlat
* Sugárterápia szakmai gyakorlat

Az optometria specializáción:

* fekvőbeteg osztályos vizsgáló
* járóbeteg vizsgáló
* területi kontaktológia laboratórium
* gyermekszemészeti rendelő
* optikai üzlet